ועדת הכלכלה, כנסת 20, פרוטוקול מספר 490, 2017-04-06 10:30

איתן כבל: בוקר טוב לכולם.

איתן כבל: היום יום חמישי, רק פעם אחת כי טוב, בואו נשתדל עד סוף הדיון הזה לגרום לכך שזה יהיה פעמיים כי טוב.

איתן כבל: גברתי מנהלת הוועדה, היועצת המשפטית, הדובר, הרשמת, אורחים נכבדים, ברשותכם, לפני שאני פותח את הדיון אני רוצה למסור כאן הודעה טכנית.

איתן כבל: חברי הכנסת רועי פולקמן ועיסאווי פריג' ביקשו להצטרף כחברים בוועדת המשנה לבחינת התנהלות הבנקים והגופים המוסדיים בהעמדת אשראי ללווים מסוימים.

איתן כבל: מבחינת ההתנהלות חובתנו להודיע על כך.

איתן כבל: ביקשתי לזמן את הדיון בהצעת חוק התקשורת (תיקוני חקיקה – שידורי ספורט והפצת שידורים באינטרנט), התשע"ז-2016.

איתן כבל: יש גם בקשה לדיון מחדש של חברי הכנסת איתן כבל ועבד אלחכים חאג' יחיא ודיון מחדש בסעיף 6סה(א) לחוק העיקרי – חובת מתן רישיון לשידור לעניין ערוץ ספורט.

איתן כבל: ברשותכם, אני רוצה לומר כמה דברים.

איתן כבל: ביקשתי לזמן את הדיון המיוחד הזה, וזה נופל בדיוק לפני ערב פסח והחגים.

איתן כבל: אחת הסיבות לעשות את זה דווקא בלוח הזמנים הדחוף הזה, כדי להראות לכם את היחס שאני מייחס לכל העניין הזה.

איתן כבל: אני רוצה להזכיר לכל מי שמבקשים כל פעם ללמוד את הנושא, שכבר טחנו עד דק ומעטים הם הנושאים שטחנו אותם והפכנו אותם והפכנו בהם ונתנו בהם כמו הצעת החוק הזו שמונחת כאן לפנינו.

איתן כבל: ידעתי שהצעת החוק החשובה הזו תעבור ייסורי גיהינום, הרבה יותר מכל הצעות החוק האחרות שבהן כולם חשבו שכל העולם יעמוד על רגליו.

איתן כבל: אני רוצה להזכיר שזה היה חלק מחוק ההסדרים.

איתן כבל: ישבנו כאן והסכמתי לשנות את הנוסח הכחול.

איתן כבל: אתם זוכרים שהסכמנו לשנות את הצעת החוק, שדיברה על כך שקנה המידה המרכזי יהיה מספר המנויים.

איתן כבל: הסכמתי לשנות את הצעת החוק בצורה משמעותית מאוד וקיצונית.

איתן כבל: אבל מצאתי את עצמי בשלב מסוים כבר לא משרת את אלה ששלחו אותנו לפה, שזה הציבור.

איתן כבל: לשם מה אנחנו פה אם לא כדי לשרת את הציבור?

איתן כבל: אפשר לומר שאלה קלישאות, מילים גדולות, מילים מנופחות של חברי הכנסת, שהן פופוליזם, אבל בשורה התחתונה זה העניין.

איתן כבל: לאורך כל הדרך בשנתיים האחרונות, בנושאים אפילו קשים לאין שיעור מן העניין הזה, תמיד השתדלנו קודם כול להעמיד את העניין של הציבור בראש מעייננו ונאבקנו תמיד להגיע להבנות והסכמות מקסימליות, אבל יש גבול.

איתן כבל: אם אנחנו מוצאים את עצמנו שוב בתחרות מטורפת – שאף אחד לא יגיד לי שזה לא משפיע על ציבור הצרכנים.

איתן כבל: כבר אמרתי שאף אחד מן הגורמים כאן לא נמצא ברשימת למ"ד-ו"ו הצדיקים, ולא כי אין שם מקום, וזה בסדר, כל אחד בא עם האינטרס שלו, זה לגיטימי.

איתן כבל: השאלה עד כמה אנחנו חברי הכנסת – טיבי, פריג', יוסי יונה – הולכים עם העניין הזה ומה הוא גבול ההתפשרות.

איתן כבל: אין כאן שאלה של צדק מוחלט, שכל אחד מניף לי דגלים של הצדק המוחלט.

איתן כבל: אני לא מתחרה עם אף אחד כאן ביכולת שלו לדעת על עצמו ועל הגוף שאותו הוא משרת טוב יותר ממני, אבל תפקידנו כן למצוא את נקודות האיזון בין כל מי שיושב פה סביב השולחן ואלה שלא נמצאים פה.

איתן כבל: אני כן רוצה להאמין שאנחנו חברי הכנסת משרתים בראש ובראשונה את שולחינו, את הציבור.

איתן כבל: נפגשתי פגישות רבות מאוד כמעט עם כל אחד ואחד והקשבתי ושמעתי והתחבטתי והתלבטתי ושלחתי את אנשי משרד האוצר פעם אחר פעם לדון על העניין הזה עם כל הגורמים.

איתן כבל: אבל יש שלב שבו אני מרגיש – ואני אומר את זה לכם, הפלטפורמות ומחזיקי התכנים – שאנחנו מגיעים למצב שבו בשל העובדה שלא העברנו את הצעת החוק בפעם הקודמת, ואני אומר את זה לנו חברי הכנסת, בשל סיבות כאלה ואחרות, נוצרת שוב תחרות והתפרעות בשוק, שיכול להיות שאם מהתחלה כולם היו יודעים שיש חובת מכירה לכולם כל המצב היה אחר לגמרי.

איתן כבל: הודיע לי מנכ"ל משרד התקשורת, שאמור להגיע לכאן, ואני מקווה שיצליח להגיע לכאן – הוא נקרא לראש הממשלה, יש עוד נושאים פרט לנושא הזה, בטח אתם יודעים, ולא נפתח- - -

<קריאה: נושאים עלומים.

איתן כבל: הם כל-כך לא עלומים...

איתן כבל: אבל הוא הודיע לי בצורה מפורשת, ויאמר את זה גם רן שטרית, שמשרד התקשורת תומך בהצעה, ובמה שתלוי בו הוא ייתן את כל הרוח הגבית להצעה.

איתן כבל: אני אומר גם לחבריי ממשרד האוצר, שי באב"ד המנכ"ל אמור להגיע.

איתן כבל: אין לי שום כוונה להיכנס לקרבות רחוב בתוך מסדרונות שונים במשרדי הממשלה או ללחצים כאלה ואחרים.

איתן כבל: תמיד רשאי השר למשוך את הצעת החוק בכל זמן נתון, אם הוא רוצה.

איתן כבל: אני מקווה שזה לא ייעשה, אני מקווה מאוד.

עיסאווי פריג': אל תהיה בטוח.

איתן כבל: למען האמת, אומר לך, אני כבר לא בטוח בכלום.

איתן כבל: לכן אני אומר את הדברים פה מבעוד מועד.

איתן כבל: אין לי כוונה לוותר.

איתן כבל: אני אומר לכם, חברותי וחברי חברי הכנסת, נמצאים כאן באמת אנשים מן הטובים והערכיים שיש.

איתן כבל: אני מצפה מכם שתעזרו לי, לנו, להעביר את הצעת החוק ולהעמיד אותה בפתיחת המושב לקריאה שנייה ושלישית.

איתן כבל: חלק מן העניין הוא להניף את הדגל ולהגיד: חברים יקרים, עד כאן!

איתן כבל: אנחנו לא מתכוונים לשחק עם העניין הזה יותר.

עיסאווי פריג': מה מעכב אותנו?

איתן כבל: עכשיו מעבירים את זה.

איתן כבל: עכשיו זה תלוי בך, בי, באחמד טיבי, באיילת נחמיאס ורבין וביוסי יונה, ואם יצטרפו חברי כנסת נוספים בהמשך אז גם בהם.

איתן כבל: זה הכול.

איתן כבל: זה לא תלוי עכשיו באף אחד אחר.

איתן כבל: אני רק אומר שאם משרד האוצר יחליט למשוך את הצעת החוק אציע לחבריי להגיש הצעת חוק משותפת, הצעת חוק פרטית בעניין הזה.

איתן כבל: אני כבר אומר את הדברים בצורה מפורשת, כי מבחינתי הגיעו מים עד נפש.

איתן כבל: זה מסוג הדברים שאני פשוט כבר לא יכול איתם.

איתן כבל: די, מספיק.

איילת נחמיאס ורבין: אתה תאפשר לנו לשאול שאלות, נכון?

איתן כבל: את חברה ותיקה כבר בוועדה ואני לא חושב שאי פעם מנעתי ממישהו להתבטא.

איילת נחמיאס ורבין: כי יש פה בעיות במנגנון.

היא אחת: אדוני המנכ"ל, אתה רוצה לומר דבר מה בשלב זה?

היא אחת: חברי הכנסת רוצים?

היא אחת: אני מציע שישר ניכנס לתוך התהליך.

עיסאווי פריג': ברשותך, אני רוצה לומר כמה מילים.

יוסי יונה: אני חושב שהדבר הנכון ביותר לעשות, אדוני היושב-ראש, למדנו שהיו כבר 9 מפגשים אז מן הסתם כבר נכנסתם לכל הכוכים ולכל הסמטאות של הצעת החוק הזאת ומן הסתם רוב עבודת הבירור כבר נעשתה.

יוסי יונה: לכן אני מקווה שנביא עכשיו בשורה לציבור לקראת חג פסח, שנערוך דיון שתכליתו בסופו של יום להצביע על הצעת החוק הזאת ולהעביר אותה במתכונת הקיימת, למעט אולי שינויים קלים כאלה ואחרים.

איילת נחמיאס ורבין: אותי מעניין מאוד, אם לא אכפת לכם, לפני שאנחנו מתחילים את הדיון, אחד הדברים שניסיתי בימים האחרונים להבין הוא את מכירת ליגת האלופות, איך המחיר קפץ מ-3 מיליון אירו ל-18 מיליון אירו.

איילת נחמיאס ורבין: ידעתי על 10 מיליון אירו, הבוקר קראתי על 18 מיליון אירו.

איילת נחמיאס ורבין: אני מנסה להבין את העניין הכלכלי.

איילת נחמיאס ורבין: אם תמחרו לתוך זה את אפשרות ה-must sell, אני מנסה להבין בסוף אם אנחנו הולכים עם החוק הזה.

איילת נחמיאס ורבין: גם אם אנחנו רוצים שתהיה חובת מכירת ערוצים אני לא משתגעת על המנגנון שנקבע בהצעת החוק.

איילת נחמיאס ורבין: אני רוצה שזה ייאמר.

איתן כבל: קבענו אותו ביחד כברירת מחדל, אני רוצה להזכיר.

איילת נחמיאס ורבין: גם בישיבות הקודמות הבעתי את ההסתייגות שלי מן המנגנון.

איתן כבל: בנינו אותו יחד כאן.

איתן כבל: גם אני לא "עפתי" עליו.

איילת נחמיאס ורבין: אני ממש לא אוהבת את המנגנון הזה.

איתן כבל: אדר זהבי, אזכיר לך ולכל מי שיושב כאן, המנגנון הזה נבנה כי כאשר באנו בדלת הראשית אמרנו: בואו נחפש שיטות אחרות.

איתן כבל: אני מי שרצה ללכת לבית-המשפט.

איתן כבל: אמרו לי פה רוב האנשים, כולל משרד המשפטים, שהמנגנון הזה של הליכה לבית-המשפט יהרוג את החוק.

איתן כבל: אז חיפשנו.

איתן כבל: אני רוצה להזכיר לכם שלפני שני דיונים סגרתי את הישיבה כי לא היה לי מנגנון שאומר: אנחנו עולים אל האוויר בכל מקרה, ומה יהיה המחיר, שלא רק צד אחד ירוויח בתוך התהליך הזה על חשבון השני.

איתן כבל: ואז בנינו את המנגנון הזה.

איתן כבל: אני לא "משתגע" עליו.

איילת נחמיאס ורבין: אנחנו אומרים את זה אפריורית.

איילת נחמיאס ורבין: אני רק רוצה להבין איך כשאנחנו נמצאים כרגע במין סביבת עבודה שאומרת איך מנגישים את הספורט לציבור הרחב במחירים סבירים, איך הגענו במכרז לליגת אלופות, אחרי שהעברנו את החוק, איך אדם ששילם 18 מיליון אירו מחזיר את ההשקעה הזאת מהציבור הישראלי דרך המנגנון הזה?

איילת נחמיאס ורבין: אני חייבת להבין את זה.

<שי באב"ד: פילנתרופיה.

<שי באב"ד: ..

איילת נחמיאס ורבין: זו שאלה אמיתית.

עיסאווי פריג': איתן כבל, שלום, וברוכים הבאים לכל הנמצאים.

עיסאווי פריג': אני מבין את המצב.

עיסאווי פריג': אני חובב ספורט, אתה יודע.

איילת נחמיאס ורבין: אני מתנצלת מראש שלבשתי אדום...

עיסאווי פריג': אני חושב שאנחנו טעינו כאשר הסכמנו לעשות פיצול של החוק הזה ברפורמה.

עיסאווי פריג': אמנם נמצאים כאן חברי הכנסת מיקי זוהר ודוד ביטן ודוד אמסלם שהצליחו להוביל את המהלך ולעצור, הם נידו אותי.

דוד ביטן: איזה מהלך?

עיסאווי פריג': אני זוכר את זה היטב.

עיסאווי פריג': אתם באתם עם כל האיומים.

דוד ביטן: מי שביקש את זה הוא משרד האוצר.

דוד ביטן: תעמוד מאחורי הדברים.

דוד אמסלם: תתחיל לדבר לעניין.

עיסאווי פריג': אני מדבר לעניין.

עיסאווי פריג': איתן כבל, יהיה באחריותנו אם החוק הזה לא יעבור וזה יהיה אות קין.

עיסאווי פריג': אני צופה משבר קואליציוני.

עיסאווי פריג': מה לעשות, זה המצב.

דוד ביטן: המשבר יהיה באופוזיציה, לא בקואליציה.

עיסאווי פריג': תתחילו להתכונן.

עיסאווי פריג': אני הולך לרשת ב'.

דוד ביטן: מה אתה אומר, אתה רוצה שאבוא אתך?

דוד ביטן: גם אני אתראיין.

אחמד טיבי: זה לא "שבת תרבות".

דוד ביטן: המשבר יהיה באופוזיציה, לא בקואליציה.

מכלוף מיקי זוהר: כדי להיות רציניים וענייניים, לא הגענו לפה כדי לטרפד שום חוק.

מכלוף מיקי זוהר: החוק בסופו של דבר סביר, אבל נדרשים בו תיקונים.

מכלוף מיקי זוהר: אם ייעשו בו התיקונים החוק יעבור, ואם לא אז אנחנו נתנגד, וזה לגיטימי.

מכלוף מיקי זוהר: אנחנו פה בדמוקרטיה, אנשים שוכחים שלכל אחד יש אפשרות להביע עמדה, הוא לא חייב לקבל את העמדה של הצד השני.

מכלוף מיקי זוהר: אלא אם כן זה העמדה של חבר הכנסת ביטן, את העמדה של ביטן אתה חייב לקבל...

דוד ביטן: את כל חוקי התקשורת העברנו בהסכמות עם יושב-ראש הוועדה ולכן עוד פעם נגמור אתו בהסכמה ולא תהיה הצבעה אחד מול השני.

מכלוף מיקי זוהר: בעזרת-השם.

מכלוף מיקי זוהר: ברשותכם, כפי שאמרתי, את העמדות של חבר הכנסת ביטן אנחנו חייבים לקבל, אבל לעמדות אחרות מותר לנו להתנגד, זה הקו.

הם כדלקמן: דבר ראשון, נושא המומחה.

הם כדלקמן: יש אפשרות לייצר מנגנון אחר, למשל שבית-משפט ידון בנושא הזה וזה יחייב את הצדדים.

הם כדלקמן: נושא המומחה לדעתי קצת מוגזם מדי כי זה מכביד רגולטורית על העניין ואני לא רוצה להיות אירן, אנחנו לא רוצים להיות אירן, אנחנו רוצים להיות מדינת ישראל שבה מאפשרים שוק חופשי, מצד אחד, וכן מאפשרים לרגולציה לעשות את העבודה, מצד שני.

הם כדלקמן: אבל לא באופן כזה שהיא פוסק כל-יכול.

הם כדלקמן: תן לאדם גם את החופש שלו.

הם כדלקמן: בעניין הזה אני רוצה לדבר באותה נשימה על נושא המצאת המסמכים.

הם כדלקמן: מה זה פה, חקירות משטרה?

הם כדלקמן: חיוב שתמציא את המסמך, ואם לא שוברים לך את העסק?

הם כדלקמן: בסדר, אפשר לבקש את המסמכים, והם גם יוגשו.

הם כדלקמן: לא צריך לחייב.

הם כדלקמן: מה קרה?

הם כדלקמן: דבר נוסף, כניסה של ספק למסגרת החוק – צריך להגביל אותו באיזו צורה ברכישות תוכן ספורט ב"יס" וב"הוט".

הם כדלקמן: אי אפשר לעשות את זה לא מוגבל.

הם כדלקמן: צריך להתחשב גם בעניין הזה.

איתן כבל: לא הבנתי מה זה ספק.

איתן כבל: אתה מתכוון לפלטפורמה?

מכלוף מיקי זוהר: התכוונתי לפלטפורמה.

<דרור שטרום: פלטפורמה מוגדרת כספק תכנים.

איתן כבל: להגביל אותו במה?

מכלוף מיקי זוהר: בעניינים האלה אני מעדיף שנשאל את גורמי המקצוע כי אני לא רוצה להיכנס לזה.

מכלוף מיקי זוהר: נתעמק בזה אחר-כך.

דוד ביטן: כלומר, לבדוק איך זה מתבצע?

מכלוף מיקי זוהר: כן.

מכלוף מיקי זוהר: למה לא הוראת שעה?

מכלוף מיקי זוהר: למה רצים לחוק?

מכלוף מיקי זוהר: חוק זה חוק.

מכלוף מיקי זוהר: להוראת שעה יש משמעויות אחרות.

מכלוף מיקי זוהר: בהוראת שעה אפשר לעשות בחינה לאורך זמן, נראה מתי יש בחירות ומתי אין בחירות.

מכלוף מיקי זוהר: .. סתם.

מכלוף מיקי זוהר: ..

דוד אמסלם: קודם כול, אני רוצה להגיד לך, איתן כבל, אני קורא בשבועות האחרונים ב"דה מרקר" ובכל מיני עיתונים דברים הזויים על זה שחברי הכנסת מביעים את העמדה המקצועית שלהם.

דוד אמסלם: אני כלכלן במקצועי, בשונה מחלק מחברי הכנסת, ואני מכיר את הנושאים האלה כבר שנים רבות מאוד לא פחות מהכלכלנים במשרד האוצר, אני קצת יותר ותיק מהם.

דוד אמסלם: קודם כול, ב"דה מרקר" כתבו שחברי הכנסת ביטן ואמסלם העלו את המשכורת של מסי.

דוד אמסלם: אני רוצה לומר להם, הם לא מבינים שום דבר, המשכורת של מסי עלתה כי זה יצא למכרז בין האנשים כלפי חוץ.

דוד אמסלם: כלומר מסי כבר מקבל את שלו, המחיר כבר עלה ממילא, בלי קשר לכלום.

דוד אמסלם: עצם העניין שמישהו בכלל נכנס לתמחור הזה – כאשר אתה מתמחר מול מונופול בסופו של דבר המחיר רק עולה, הוא אף פעם לא יורד.

דוד אמסלם: הרי אם יש לי מונופול ואני מוכר רק ללקוח אחד אז אני מוכר לו במחירים גבוהים יותר מאשר כאשר יש שניים.

דוד אמסלם: לכן המחיר של מסי כבר עלה בלי קשר.

דוד אמסלם: להיפך, אנחנו רוצים להוריד את המחיר של מסי.

דוד אמסלם: אני מאמין שהתחרות צריכה להיות פנימית.

דוד אמסלם: יש פה אנשים ששילמו ממיטב כספם.

דוד אמסלם: אנחנו לא קיבוץ ואנחנו לא משטר סוציאליסטי.

דוד אמסלם: אני חושב שהמחיר הכי נכון למשק יהיה אם תהיה תחרות חופשית.

דוד אמסלם: לכן הם חייבים למכור לכולם.

דוד אמסלם: אין מצב שלא ימכרו למישהו.

דוד אמסלם: אבל לגבי נושא המחיר, כאשר אתה מוכר, לדוגמה כאשר המדינה קונה כלי רכב היא מתמחרת מול כל מיני חברות ומקבלת מחיר א'.

דוד אמסלם: כאשר אני בא לקנות אני מקבל מחיר ב'.

דוד אמסלם: יש יתרונות לגודל, יש שאלה של אמינות הלקוח, איך אתה משלם, באיזה תזרים מזומנים אתה משלם, יש הרבה גורמים שאתה לוקח בחשבון כאשר אתה קובע מחיר.

דוד אמסלם: נניח שאני המוכר, אני הספק.

דוד אמסלם: יש לי הרבה פרמטרים שאני לוקח בחשבון כאשר אני מוכר למישהו אחד במחיר X ולשני במחיר Y. אני מאמין ששם זה צריך להיות ולהישאר.

דוד אמסלם: אני אומר דבר חמור יותר מזה.

דוד אמסלם: כאשר עשיתי מנוי לכבלים בזמנו כאשר היו לי ילדים קטנים לא עניין אותי בכלל הספורט, עשיתי את המנוי בגלל חבילות הילדים.

דוד אמסלם: אז למה שם לא נעשה את זה גם?

דוד אמסלם: נגיד לו: אתה תמכור את החבילה כך, ואתה כך, ואתה כך?

דוד אמסלם: ויכול להיות שאיזה אדם מבוגר לא רואה לא ספורט ולא ערוצי ילדים, נגיד: אתה בכלל רואה סרטים של מבוגרים, אז בואו נעשה לך גם את זה כך וכך וכך?

דוד אמסלם: זה לא הגיוני.

דוד אמסלם: אנחנו בעל הבית של העסק הזה?

דוד אמסלם: אנחנו מדינה חופשית ויש לנו שוק חופשי.

דוד אמסלם: אנחנו צריכים לתת לשוק לעשות את העבודה שלו בכללי השוק.

דוד אמסלם: מה התפקיד של הרגולטור?

דוד אמסלם: יכול להיות שבאמצעות המחיר הוא לא ירצה למכור למישהו.

דוד אמסלם: יגיד לו: לאחר אני מוכר ב-10 שקלים, לך אני מוכר ב-200 שקלים, אז הוא ממילא לא יקנה.

דוד אמסלם: לכן יש מלמעלה גוף שאומר לו: יש גבול לְמה שאתה עושה, כאן אתה בעצם לא רוצה למכור.

איתן כבל: אפשר להתפרץ לדברים שלך?

איתן כבל: עד עכשיו מבחינת הצעת החוק – זה הצעת החוק, בהבדל אחד, שהוא גם לא הבדל.

איתן כבל: כשאתה אומר שהשוק יעשה את שלו – מרגע שקבענו שתהיה חובת מכירה כולם חייבים למכור.

איתן כבל: קודם כול שמנו את הפלטפורמה הראשונה.

איתן כבל: על מה היה מרב הוויכוח בדיון הקודם?

איתן כבל: על המנגנון.

איתן כבל: כי בסוף הוא יכול להגיד לך: מכרתי לאחר ב-5 מיליון שקל, ממך אני רוצה 15 מיליון שקל.

יוסי יונה: כדי שלא יהיה לך כדאי לקנות.

דוד אמסלם: כעת אני מגיע לעניין המנגנון.

דוד אמסלם: מבחינתי כל ספק שירות תפקידו למקסם את הרווח.

דוד אמסלם: הוא רוצה למכור לכולם.

דוד אמסלם: למה שלא ימכור לעוד לקוח חמישי ושישי, אם הוא יכול למכור אז למה שלא ימכור?

דוד אמסלם: אלא הוא עושה את הדיפרנציאציה במחיר, וזה לגיטימי, זה בסדר.

דוד אמסלם: לכן אני חושב שצריך קודם כול לתת להם אפשרות לעשות את זה.

דוד אמסלם: הוא צריך קודם כול לנהל משא ומתן.

דוד אמסלם: זה עסק פרטי שלו, הוא קנה אותו.

איתן כבל: זה כתוב בהצעת החוק.

דוד אמסלם: אחרי שהוא לא הצליח, צריך לשבת איתם ולייצר מנגנון שמקובל ואמין עליהם.

דוד אמסלם: זה כבר שאלה טכנית.

דוד אמסלם: אני לא נכנס כרגע לשאלה האם זה יהיה איש שידור כזה או אחר.

איתן כבל: אתה עכשיו לגמרי במסגרת הצעת החוק.

דוד אמסלם: איתן כבל, בוא תשב עם החברים האלה ותגיד להם: רבותי, בואו נייצר איזשהו מנגנון של ערעור או של בוררות.

דוד אמסלם: אם אתם לא תצליחו אז נעביר את זה למישהו שמקובל.

דוד אמסלם: אגיד רק משפט אחד אחרון.

דוד אמסלם: צריך להבין, עצם העניין שיצאנו להתמחרות חיצונית – כבר המחיר עלה לכולנו.

דוד אמסלם: שלא נתבלבל לרגע, אתה מבין מה קרה.

דוד אמסלם: ומי עשה את זה?

דוד אמסלם: משרד האוצר.

דוד אמסלם: הוא העלה את המחיר מבלי להתכוון.

דוד אמסלם: מי הרוויח?

דוד אמסלם: כל השידורים מחוץ לארץ, פרט לישראל.

דוד אמסלם: אנחנו מוציאים עכשיו כסף זר מכאן החוצה.

איילת נחמיאס ורבין: זה מה ששאלתי, אני מנסה להבין מה קרה עם ליגת האלופות.

איילת נחמיאס ורבין: איך יחזירו את ההשקעה?

דוד אמסלם: לא חוכמה רק להגיד "תחרות, תחרות" כאשר אתה פוגע בעצמך.

דוד אמסלם: לכן קחו את העצות שלהם בעירבון מוגבל.

דוד אמסלם: זה מבחינתם חוסר הבנה של התהליך לדעתי.

דוד אמסלם: כאשר אני קורא ב"דה מרקר" את דברי הצדיקים, הנבונים, גאוני הדור שמבינים בכלכלה, אני מבין שהאדם לא יודע מה הוא כותב בכלל.

דוד אמסלם: כנראה מישהו מפעיל אותו שם והוא כותב שאותנו מפעילים.

דוד אמסלם: חוצפה ועזות מצח.

דוד אמסלם: אני לא מכיר אף אחד שם, אני אומר את עמדתי, והחצוף הזה בכל בוקר כותב שני עמודים, כולל אתמול, והוא לא מבין כלום.

<קריאה: אף אחד לא כותב מאמר תגובה.

דוד אמסלם: אני לא כותב, אני לא עסוק איתם, הם לא מעניינים אותי.

איתן כבל: נכון לרגע זה, כמעט אחד לאחד אשר אתה אמרת זה הצעת החוק.

איתן כבל: תודה.

דוד ביטן: אני לא רוצה לחזור על כל הנושאים.

דוד ביטן: מה שדודי אמסלם אמר מזכיר לי את מה שמיקי זוהר אמר וגם הדברים שאתה אמרת.

דוד ביטן: הרי בישיבה האחרונה כמעט סיימנו את העניין, הבעיה המרכזית היא באמת השאלה איך קובעים את המחיר.

דוד ביטן: זאת הייתה הבעיה שנתקענו איתה ובזה לא הגענו להסכמות, לא עם הזכיינים ולא עם משרד האוצר.

דוד ביטן: נבחין כאן קודם כול בדבר אחד.

דוד ביטן: אני לא יודע איך הדבר הזה עבר אלינו, שלא סיימנו את החוק, וגם אליך, אבל ברור שאנחנו לא היינו קשורים לעניין.

דוד ביטן: פשוט לא הייתה הסכמה, ביקשו לדחות את הדיון.

איתן כבל: למען האמת, לא הייתה אפילו הסכמה בינינו.

איילת נחמיאס ורבין: הפסיכיאטר של משרדי הממשלה לא היה כאן, הוא היה צריך להגדיל את המינונים...

דוד ביטן: אנחנו לא היינו בעיה פה.

דוד ביטן: זה לא נדחה בגללנו, בלי קשר לעמדות שלנו.

דוד ביטן: הדבר הזה נדחה לא בגללנו, אני לא רוצה להגיד בגלל מי, אבל העובדה שהאשמה עברה אלינו – זה מעניין מאוד.

דוד ביטן: גם מי שתדרך את "דה מרקר" שזה כך.

דוד אמסלם: כפי ש"מעריב" עשה כתבה עליי, הם התחילו אתי עוד 4 חודשים לפני שבאנו לפה.

דוד אמסלם: זו הייתה חוצפה, שקרים מבוקר ועד לילה, מכפישים אותנו.

עיסאווי פריג': תוכיחו אחרת.

עיסאווי פריג': זאת הבעיה.

דוד אמסלם: מי צריך להוכיח?

עיסאווי פריג': תעביר את החוק.

דוד אמסלם: כל היום אתה משקר, גם הבוקר ברדיו שיקרת.

עיסאווי פריג': אתה סופר-שקרן מבין האנשים שאני הכרתי בכנסת הזאת, סופר-שקרן.

עיסאווי פריג': שמעת מה הוא אמר?

עיסאווי פריג': הוא סופר-שקרן.

עיסאווי פריג': הוא חוזר כל הזמן על אותה מנטרה.

עיסאווי פריג': תפסיק.

מכלוף מיקי זוהר: תחזרו בכם מן הדברים שלכם.

עיסאווי פריג': תפסיק.

עיסאווי פריג': על אותה מנטרה אתה חוזר כמה ימים.

עיסאווי פריג': איזה דברים שקריים?

דוד אמסלם: אראה לך.

דוד אמסלם: אני הגעתי לשפרעם.

עיסאווי פריג': אתה חתיכת שקרן.

עיסאווי פריג': תפסיק.

עיסאווי פריג': הוא חוזר על זה כבר שלושה ימים.

דוד אמסלם: בגלל שאתה כזה.

דוד אמסלם: אתה שקרן.

דוד אמסלם: אתה משקר בעניין הנתונים.

עיסאווי פריג': מי אתה חושב שאתה?

עיסאווי פריג': בגלל שאתה איש קואליציה אז מותר לך הכול?

דוד אמסלם: אני מתייחס לנתונים.

עיסאווי פריג': אתה שקרן עלוב שאתה מתחיל עם זה.

עיסאווי פריג': לא אוותר לך.

דוד אמסלם: אתה עושה צחוק מעצמך.

דוד אמסלם: תשמור על הפה שלך.

עיסאווי פריג': תשמור על הפה שלך.

עיסאווי פריג': אתה חצוף.

עיסאווי פריג': בכל הזדמנות אתה אומר "שקרן, שקרן".

עיסאווי פריג': לא אשתוק לו.

עיסאווי פריג': הוא שלושה ימים חוזר על אותם דברים.

דוד אמסלם: אם אני חוזר עליהם אז כנראה הם נכונים.

איתן כבל: די, הגזמתם שניכם, נשלח אתכם לוועדת הפנים, תעשו שניכם ישיבה שם.

איתן כבל: זה לא מתאים.

אחמד טיבי: אגב, אחוז הגבייה בטייבה עבר את ה-85%.

דוד ביטן: נוכל לשמוע בוועדת הכלכלה היום דבר שיצדיק את מה שאני אומר, שהבעיה לא הייתה אצלנו.

איתן כבל: אתה צודק.

דוד ביטן: לכן על מה הוויכוח פה?

דוד ביטן: זה דבר ראשון.

דוד ביטן: דבר שני, עם כל הכבוד, המשכורת של מסי כבר גבוהה מאוד, היא לא נקבעת בזכות עליית מחיר הרכישה של ליגת האלופות במדינת ישראל.

דוד ביטן: דבר נוסף שאני רוצה לומר, ואמרתי את זה גם בעבר מבלי להתבייש, הבעיה בנושא שידורי הספורט היא לא רק המחיר אלא גם התוכן.

דוד ביטן: אם אדם ישלם מעט בשביל כלום – לפעמים הוא מעדיף לשלם יותר בשביל לקבל משהו.

דוד ביטן: בנושא הספורט איכות השידור לא פחות חשובה מהמחיר, למרות שהמחיר מאוד-מאוד חשוב אבל בוודאי אדם רוצה לראות את התוכן.

דוד ביטן: אתה יודע כמה מכתבים קיבלת מהתאחדויות ספורט ומכל מיני גופים שאמרו:

דוד ביטן: אם לא תהיה תחרות אמיתית במכרזים במדינת ישראל אז אנחנו לא נמכור.

דוד ביטן: אז מה זה שווה?

דוד ביטן: אז אנחנו נצטרך ללכת לערוץ "יורוספורט" כדי לראות משחק כדורגל או משחק כדורסל מה"אן-בי-אי"?

דוד ביטן: זאת לא הכוונה שלנו.

דוד ביטן: לכן כשעושים רפורמה בתחום מסוים צריך להתחשב בכל מה שקורה בתחום הזה.

דוד ביטן: אני רוצה גם לומר שבינתיים תוספת המחיר בגלל התחרות הזאת שנעשית – אני לא יודע למה "פרטנר" נכנסת יותר מדי לדבר הזה – בסופו של דבר לא תשפיע על המחיר לצרכן.

דוד ביטן: כאשר שידורי הליגה הישראלית בכדורגל עלו מ-30 מיליון שקל ל-130 מיליון שקל המחיר לא הושת על הצרכנים.

דוד ביטן: מנסים למצוא פתרונות אחרים, למשל בפרסום ובדברים מן הסוג הזה, אבל בגדול המחיר לצרכן לא עלה.

דוד ביטן: גם בעקבות עליית המחיר של רכישת הזכויות לליגת האלופות המחיר לא יעלה.

דוד ביטן: אבל זה יגרום לדבר פשוט מאוד, התחרות הזאת תגמור את "הוט" ו"יס".

דוד ביטן: מצד אחד, הם לא יוסיפו במחיר, כי הם לא יכולים.

עיסאווי פריג': מה זה מעניין אותך?

איתן כבל: עיסאווי פריג', תן לו לדבר.

דוד ביטן: אני אומר שהמחיר לא יעלה, ובצדק לא יעלה, אבל מצד שני, זה יגמור את הזכיינים, זה יגמור אותם באופן מוחלט.

דוד ביטן: אם פעם הם שילמו 30 מיליון שקל עבור שידורי כדורגל בישראל ועכשיו ישלמו 130 מיליון שקל והם לא משיתים את זה על הציבור, והם לא ישיתו את זה על הציבור, אז התוצאה תהיה שהם יתמוטטו בסוף בגלל כל התחרות הזאת.

<קריאה: אז למה הם לא יעלו את המחיר לצרכנים?

<קריאה: אני תוהה.

דוד ביטן: לנושא הספורט צריך להתייחס מעוד כמה זוויות, לא רק מזווית אחת.

דוד ביטן: לכן אני בעד למצוא הסכמה ופשרה.

דוד ביטן: אני חושב שהרעיון לקבוע כאן הוראת שעה כדי לראות איך השוק פועל הוא דווקא רעיון לא רע שאפשר להתייחס אליו.

דוד ביטן: אני מציע שיושב-ראש הוועדה, שעבד קשה מאוד כדי להגיע להסכמות, ואני יודע שעבדת קשה מאוד, כן יוביל למהלך, אפילו היום, אם אפשר לסיים את זה היום אז נסיים היום, להגיע להסכמות על מנת להריץ את זה, בלי להתווכח, לא בינינו ולא עם האנשים.

איתן כבל: תודה.

איתן כבל: לפני שנעבור להקראה אני רוצה להגיד עוד כמה משפטים.

איתן כבל: קודם כול, תודה לכם, תודה דוד ביטן.

איתן כבל: העבודה הזו נעשתה בתפירה מאוד-מאוד עדינה ודקה.

איתן כבל: אין כאן צדק מוחלט.

איתן כבל: אני רק אומר לך, דוד ביטן, שאתה פרסת את כל התהליך, מה שעשינו כאן

איתן כבל: בתוך התהליך הזה הוא באמת לנסות למצוא את נקודת האיזון שלא תגרום, מצד אחד, לעליית מחירים, ומצד שני, לא תפרק את הפלטפורמות.

איתן כבל: לכן כשפתחתי ואמרתי שאין צדיקים פה, במובן הזה כל אחד מנסה לקחת את הדברים למקום שלו.

איתן כבל: צרכנים, נכון, הם האלוהים שלנו, אבל אנחנו לא רוצים למוטט את המערכות.

איתן כבל: שאף אחד לא יתבלבל בזה.

איתן כבל: אלא שבסוף-בסוף אתה נכנס לאיזו נקודה שנוצר כאוס שלא בשליטתך, לא כי אתה רצית.

איתן כבל: את המחיר הזה הרי מישהו צריך לשלם, מישהו משלם אותו, הכבלים והלוויין משלמים, ואני האחרון שנמצא סביב השולחן הזה שמגן על הכבלים ועל הלוויין, החקיקה שלי מדברת בעד עצמה.

איתן כבל: כל אשר אני מנסה לומר לכם בתוך כל התהליך הזה, אזכיר ואומר שבסוף-בסוף סיימנו את כל הדברים, להוציא את הקטע של נושא המומחה, שדרך אגב, עלה פה בוועדה.

דוד ביטן: במקרה הזה הבעיה עם כל התהליך- - -

איתן כבל: אני רוצה להזכיר שהתהליך – עזוב את הנוסח הכחול שעבר בקריאה הראשונה, אני כבר מדבר אחרי שהתקדמנו אל תוך התהליך.

דוד ביטן: הייתי בדיונים האלה.

איתן כבל: כבר היינו לפני הצבעה בישיבה הקודמת.

איתן כבל: בואו נשים את הקלפים על השולחן.

איתן כבל: אם במשרד האוצר לא הייתה אי-הסכמה היינו כבר אז מעבירים את זה.

איתן כבל: אתה יודע את זה.

מכלוף מיקי זוהר: כל מה שאנחנו צריכים לעשות זה לקחת את הצעת החוק שהובאה לפה, להכניס בה שינויים קטנים ולאשר.

מכלוף מיקי זוהר: אנחנו מבקשים כמה דברים משמעותיים לשנות.

דוד ביטן: בואו נצא להתייעצות סיעתית.

איתן כבל: שינויים קטנים – זה בעיני המתבונן.

איתן כבל: בעיני מישהו זה שינוי קטן, בעיני האחר זה שינוי שמפרק לו כל הסכמה.

איתן כבל: לכן כל הזמן אני מנסה למצוא את הנקודה שכל מי שיושב פה ומי שלא יושב פה יהיה לא מרוצה בפורמט הזה.

איתן כבל: נצא להפסקה של 5 דקות.

איתן כבל: אני מודה לכם על הסבלנות אבל תיארתם לעצמכם כאשר הגעתם היום לכאן שיש עם זה לא מעט בעיות.

איתן כבל: יצאנו חברי הכנסת מתוך כוונה ורצון לחזור לכאן עם הסכמה.

איתן כבל: אני שמח שאנחנו חוזרים לכאן עם הסכמה שתואמת פחות או יותר את הדברים שכתובים בהצעת החוק.

איתן כבל: אני רוצה להבהיר את המהלך.

איתן כבל: אני רוצה להזכיר שיש חובת מכירה לערוצים לפלטפורמות השונות.

איתן כבל: אחרי חובת המכירה, יש תחרות על המחיר, במובן שכל גוף שבא למכור את מרכולתו יבוא בדין ודברים עם הגורם שהוא רוצה למכור לו.

איתן כבל: במידה ולא יצליחו להגיע בתוך פרק זמן שקבענו בחוק להסכמות ימונה מומחה, שהכללים לקביעתו יובאו לוועדת הכלכלה לאישור על-ידי מועצת הכבלים והלוויין.

איתן כבל: ועדת הכלכלה תאשר את הכללים הללו.

דוד אמסלם: לאחר שתבוא בהתייעצות.

דוד אמסלם: הרי יש להם בעיה עם אותה מועצה.

איתן כבל: מועצת הכבלים והלוויין היא מועצת-העל.

איתן כבל: אין להם שום בעיות איתה.

איתן כבל: דווקא למשרד האוצר הייתה בעיה עם מועצת הכבלים והלוויין, אם אנחנו כבר נכנסים לרמות של דיוק, ולא נרחיב.

<דרור שטרום: ברור שהוועדה תשמע עמדות.

איתן כבל: בכל מקרה זה יובא לאישור הוועדה.

איתן כבל: יתרה מכך, אני רוצה להבהיר שכאשר יקבעו הכללים הרשימה של אותם מומחים תיקבע מבעוד מועד.

איתן כבל: זאת אומרת, היא תהיה רשימה סגורה שתהיה מונחת על המדף.

איתן כבל: שלא יהיה מצב שכאשר נכנסים להתמחרות מאן דהוא יגיד: זה מתאים לי, זה לא מתאים לי.

איתן כבל: זאת תהיה רשימה שנדע אותה, כולם יידעו במי מדובר.

איתן כבל: המומחה ינסה לקבוע את המחיר.

איתן כבל: במידה ולא הצליח להגיע להבנות, ולכל אחד מותר לעתור על חברו, כך יקרה.

איתן כבל: זה היה הוויכוח, אני מחדד את הנקודה.

איתן כבל: אמרנו שבכל מקרה תהיה חובה להעלאת השידור, כדי שלא נייצר מצב שבסוף יש לנו חוק אבל אין שידור.

<מיכל רפאלי כדורי: זה לא כתוב בהצעת החוק.

דוד ביטן: התשלום יהיה רטרואקטיבי.

איתן כבל: המומחה קבע מחיר.

איתן כבל: יש מחיר אובייקטיבי, גם אם אחד הצדדים לא מסכים למחיר הזה.

איתן כבל: זה המחיר שייקבע ואז בית-המשפט, כשיפסוק, אם יחליט שהמחיר נמוך מדי אז הגורם השני יצטרך להוסיף, ואם יקבע שהמחיר גבוה מדי – יצטרך להחזיר את הכסף.

איתן כבל: זה פחות או יותר המנגנון.

<אדר זהבי: המומחה זה תמלוג זמני?

איתן כבל: סוג של תמלוג זמני, כן, עד שבית-המשפט יפסוק את דברו.

איתן כבל: אני לא מתכוון לפתוח את הדיון.

איתן כבל: כל השאלות האלה עושות לי דז'ה וו.

איתן כבל: מי שרוצה יוכל לקרוא את הפרוטוקול, את השאלות של עצמו ואת התשובות שענינו כאן.

איתן כבל: אני לא חוזר לשם.

איתן כבל: אאפשר לכם להתייחס.

איתן כבל: כמו כן, החלטנו בהסכמה שהצעת החוק הזאת תהיה הוראת שעה ל-4 שנים.

איתן כבל: על זה חברי הכנסת מסכימים ואנחנו מתכוונים להעביר את זה היום בהסכמה של כל חברי הכנסת פה אחד, זו הכוונה.

דוד ביטן: אלא אם כן יהיה תיקון כזה או אחר.

איתן כבל: אאפשר במשך 10 דקות למי שרוצה להתייחס לכמה נקודות בקצרה.

עיסאווי פריג': יש לי שאלה.

עיסאווי פריג': להערכתך במתווה שאתה מציע, כאשר אתה משאיר את המפעלים בחוץ, המחירים ירדו?

איתן כבל: אענה לך.

איתן כבל: אנחנו חיים פה בתוך הכנסת.

איתן כבל: גם אתה מכיר את זה.

איתן כבל: אחד מהשניים: אפשר להרוג את החוק ברכוּת.

עיסאווי פריג': כשאתה מוציא את המפעלים אתה לא הורג אותם?

איתן כבל: האמן לי, לא אמרתי בשום שלב שאנחנו לא מביאים את המפעלים לדיון.

איתן כבל: אנחנו מפצלים את הנושא הזה מהחוק.

איתן כבל: אם עכשיו אביא את זה לא יהיה כאן רוב, כי יש מחלוקת בין חברי הכנסת, אבל המחלוקת הגדולה יותר, שאני, עם כל הכבוד לכולם פה, והאמן לי, יותר ממך, יותר מכל אחד סביב השולחן הזה נפגשתי עם כל גורם וגורם, ויפה שכולם צודקים, רק שיש עוד כוחות, למשל מחוץ לארץ.

איתן כבל: קיבלתי פניות, כולל אתמול.

איתן כבל: אני לא רוצה לעשות מעשה שאני לא יודע שאני עומד בו על קרקע מוצקה.

עיסאווי פריג': המטרה שלנו להבטיח שלא תהיה העלאת מחירים ולהוריד את המחיר לצרכן.

עיסאווי פריג': אציג לך דוגמה פשוטה.

עיסאווי פריג': כאשר העברנו את הסוגיה ו"סלקום" חתמו עם "צ'רלטון"- - -

מכלוף מיקי זוהר: אבל לא כדאי לשפוך את התינוק עם המים.

עיסאווי פריג': מה שאתה אומר לא נכון.

עיסאווי פריג': אני אומר את דעתי, איך אני רואה את הדברים.

עיסאווי פריג': התקשר אליי חבר ואמר לי שמאז ש"סלקום" סיכמה עם "צ'רלטון" ולקחה את הזכויות הוא עבר ל"סלקום".

עיסאווי פריג': הוא שילם ל"יס" 300 שקל עבור שידורי הטלוויזיה ועבור האינטרנט עוד 100 שקל, 400 שקל עלתה לו חבילה.

עיסאווי פריג': כשהוא עבר ל"סלקום" הוא שילם רק 200 שקל, הוא חסך 200 שקל בחודש.

עיסאווי פריג': פשוט מאוד, רק בשל הפעולה ש"סלקום" סידרה עם "צ'רלטון".

איילת נחמיאס ורבין: וזה בלי חוק.

עיסאווי פריג': וזה בלי חוק.

עיסאווי פריג': אז למה לא?

עיסאווי פריג': אז למה לא להכניס עוד שחקן, עוד שני שחקנים?

עיסאווי פריג': למה לא?

איילת נחמיאס ורבין: אז למה לעשות את זה בצורה לא נכונה?

<דרור שטרום: למה שלא ייכנסו כפי ש"סלקום" נכנסה והורידה את המחיר?

עיסאווי פריג': אז למה לא נכנסים עד עכשיו?

<דרור שטרום: מי לא נכנס?

<דרור שטרום: יש הודעה לבורסה שרוצים להיכנס.

איתן כבל: אנחנו עושים, עם כל הוויכוחים שבתוכנו, באמת את הפעולות הנדרשות כדי לשנות את המצב וההסכמה בינינו מקדמת אותנו.

איתן כבל: נחזור מפגרת הפסח ונקיים דיונים.

איתן כבל: זו אחת השאלות המרכזיות שיהיו מונחות על שולחננו.

<חגי נצר: אני עורך-דין מטעם "יורוספורט".

<חגי נצר: יש כמה דברים שאגיד בקצרה אבל שלדעתי מחייבים תיקון.

<חגי נצר: אחד, ביחס למה שדיווחת על ההסכמה שהגיעו אליה חברי הכנסת, באשר לתחילת השידורים ואחר-כך תשלום רטרואקטיבי, צריך להבטיח שני דברים.

<חגי נצר: ראשית, שמי שנכנס לסיפור הזה יפקיד ערבות בנקאית כי אני לא רוצה למצוא את עצמי במצב שלא יהיה לי ממי לגבות.

<חגי נצר: כרגע לפי הנוסח אין בכלל שום קריטריונים למְשדר שרוצה לקנות, ביחס לשום דבר.

<חגי נצר: צריך בעניין הזה להקפיד.

<חגי נצר: דבר שני שצריך להקפיד ביחס לעניין הזה, שמי שנכנס לתהליך ורוצה לרכוש ערוץ ב-must sell לא יכול להגיע למצב שבסופו של יום לא מתאים לו מה שהמומחה אמר והוא הולך הביתה ואומר: "בסדר, ניסיתי, לא הצלחתי".

<חגי נצר: אתה בא, אתה שם ערבות בנקאית – מה שהמומחה יקבע זה מה שאתה משלם.

<חגי נצר: זה דבר שצריך להבטיח פה.

איתן כבל: יש בזה היגיון.

<חגי נצר: נושא נוסף, ופה אני מתנצל, זה ביחס ל"שכונה" שלי, שזה "יורוספורט", יש אמנות בין-לאומיות.

<חגי נצר: אמנת רומא למשל קובעת ברחל בתך הקטנה שאני בתור "ברודקסטר"- - -

איתן כבל: אל תחזור על דברים שאמרת בישיבות הקודמות, למרות שזה חשוב.

<חגי נצר: אני לא חוזר על עצמי, לא דיברתי על האמנה.

<חגי נצר: כאשר אני כ"יורוספורט", ערוץ אירופאי, משדר לישראל, יש לי את הפריבילגיות של אמנת רומא, שישראל חתומה עליה, ולא רק שהיא חתומה אלא היא גם מאושרת בצו.

<חגי נצר: באמנה הזאת כתוב ברחל בתך הקטנה שמותר לי לאסור שידור מקביל לשידור שלי.

<חגי נצר: עכשיו צריך ליישב את זה.

<חגי נצר: "Broadcasting organization shall enjoy the right to authorize or prohibit the re-broadcasting of their broadcast".

<מיכל רפאלי כדורי: הכוונה להחשכה של קטעים.

<מיכל רפאלי כדורי: היינו ב"סרט" הזה בחיים.

איתן כבל: חגי נצר, משפט אחרון בבקשה.

איתן כבל: אני רוצה להזכיר, זה לא דיון ראשון.

איתן כבל: נא להגיע לגג.

<חגי נצר: משפט אחרון, אבל זו נקודה חשובה מאוד.

<חגי נצר: אני מגיע, אני מדבר בנקודות, אבל אני רוצה שהנקודה הזאת תהיה ברורה.

<חגי נצר: הצעת החוק הזאת כפי שהיא כרגע ביחס לערוצים זרים, דוגמת "יורוספורט", עומדת בסתירה לאמנת רומא, חד וחלק.

איילת נחמיאס ורבין: נבקש על זה פרשנות.

<חגי נצר: זה גם לא עניין של פרשנות.

<מיכל רפאלי כדורי: איך ה-must sell עומד עם אמנת רומא?

איתן כבל: מיכל רפאלי כדורי, כל "צדיק" בתורו.

איתן כבל: ..

<חגי נצר: הנקודה האחרונה, אומר אותה בקצרה.

<חגי נצר: אמרתם שזה לא יחול על חוזים קיימים.

<חגי נצר: אני מסתכל על הסעיף שמגדיר את החוזים הקיימים.

<חגי נצר: אתם מתייחסים רק למפעל ספורט משמעותי ולא לערוץ.

<קריאה: זה נאמר תמיד.

<חגי נצר: כשמחייבים ערוץ שיש לו מפעל ספורט משמעותי – אני מסתכל על הסעיף שמחריג הסכמים קיימים.

<חגי נצר: כתוב בסעיף 6 באשר לתחולה: "סעיף זה ...

<חגי נצר: לא יחול לגבי מפעל ספורט משמעותי".

איתן כבל: נגיע לזה ואז תוכל להתייחס.

איתן כבל: כאן זה הרצאת מקרו.

<אהוד מילנר: כל הזמן מדברים פה על כשל שוק, אבל יש שלושה גופי שידור ישראלים שמשדרים בישראל מול שלוש פלטפורמות שקיימות כרגע וכולם עובדים עם כולם.

<אהוד מילנר: זו נקודה חשובה כי אתם מנסים לטפל באיזשהו כשל שוק שלא קיים.

<אהוד מילנר: הדבר היחיד שקיים פה, שיש פלטפורמות שמדברות על זה שהן אמורות להשיק, וכל מה שמנסים לעשות פה זה להגן עליהן ולעזור להן.

<אהוד מילנר: דיברנו לא מעט על הנושא הזה, שצריך להגדיר למומחה איך נקבעים המחירים.

<אהוד מילנר: לנסות להתייחס למחירים שקיימים היום בשוק או לקחת מחיר כפי ש"סלקום" הושקה ומכרנו לה את הערוצים, אני חושב שכל גופי השידור יסכימו אתי שהם מוכנים למכור את זה במחירי "סלקום" אבל הבעיה היא ש"פרטנר" לא רוצה לקנות במחירי "סלקום", היא רוצה הנחה על מה שקיים פה.

<אהוד מילנר: אני לא חושב שצריך לעזור לגוף להשיק ולשלם סכום נמוך על משהו שאנחנו מחזיקים.

<אהוד מילנר: לקחנו סיכון על כל זכויות השידור האלה מראש ועכשיו משנים לנו את חוקי המשחק בדיעבד.

<אהוד מילנר: אז חשוב להגדיר בצורה מפורשת מאוד את החוקים שלפיהם המומחה יקבע את המחירים.

עיסאווי פריג': מה אתה מציע?

עיסאווי פריג': מה זה להגדיר?

<אהוד מילנר: ההצעה הכי פשוטה, שזה יהיה כמו ההסכם המינימלי שקיים עם מישהו אחר, כמו מחירי "סלקום".

איתן כבל: אודי מילנר אומר שאפשר לדלג על השלב של המומחה, לשיטתו – הרי כל אחד בא עם המשקפת שלו – ושהמחיר של "סלקום" יהיה מחיר המינימום שיצטרכו לשלם, הוא יהיה מחיר ההתייחסות.

איתן כבל: מותר לו להציע.

איילת נחמיאס ורבין: כאילו לא משנה מה העלות?

<אהוד מילנר: ברור שזה מתייחס לעלות.

<אהוד מילנר: אני לאו דווקא מדבר על "סלקום", אבל בגלל ש"סלקום" היא הגוף האחרון שנכנס לשוק- - -

יוסי יונה: הוא רוצה לקבוע תנאי סף למומחה.

איתן כבל: נכון, זה מה שהוא אומר.

איתן כבל: הוא אומר שזה דרך לחסוך מבחינתו את כל המסלול.

<אהוד מילנר: זה תנאי השוק שנקבעו כאשר נכנס שחקן חדש.

איילת נחמיאס ורבין: אבל תנאי השוק יכולים להשתנות.

איתן כבל: העניין ברור.

איתן כבל: מל פולישוק בלוך, בבקשה, אם את רוצה להגיד משהו בכותרות, כי כאשר נגיע לסעיף שלך תוכלי להתייחס.

<מל פולישוק בלוך: אין לי סעיף.

<מל פולישוק בלוך: אני מקווה שיהיה סעיף.

<מל פולישוק בלוך: אגיד ברמה העקרונית.

<מל פולישוק בלוך: אני מייצגת את אקו"ם, את היוצרים.

<מל פולישוק בלוך: אין מחלוקת, ואמרת שזה לא דיון ראשון, אני מסכימה אתך לחלוטין, אין מחלוקת בחדר הזה לפחות שבעבור שימוש ביצירות מוזיקליות חייבים לשלם תמלוגים.

<מל פולישוק בלוך: הסכמנו, אז אין לנו בעיה מהותית.

<מל פולישוק בלוך: הבעיה היא טכנית ולכן אנחנו מבקשים להוסיף להצעת החוק סעיף, ואם אתה רוצה אגיד אותו עכשיו.

איתן כבל: לא עכשיו.

<מל פולישוק בלוך: בעצם תהיה הבהרה או חידוד שמי שקונה את הזכויות בחוק החדש צריך לשלם זכויות יוצרים.

<מל פולישוק בלוך: זה כל מה שאנחנו רוצים שיהיה כתוב ברחל בתך הקטנה.

<מל פולישוק בלוך: היה כאן מישהו שאמר: "ברור שצריך לשלם".

<מל פולישוק בלוך: אני אומרת שלא לכולם זה ברור, שיש לשמור על זכויות יוצרים ומוזיקאים.

אוסאמה סעדי: אבל זה החוק.

דוד ביטן: האם משחקים כדורגל על-פי כללי המוזיקה?

<מל פולישוק בלוך: אם תבדוק, בשידורי ספורט יש גם מוזיקה.

<מל פולישוק בלוך: אנחנו רוצים למנוע מצב שיהיו שידורי ספורט עם מוזיקה ולא ישלמו עבורה.

עיסאווי פריג': מה המצב היום?

<מל פולישוק בלוך: היום זה לא מופיע כאן.

דוד ביטן: משלמים לכם או לא?

דוד ביטן: ערוץ הספורט משלם לכם?

<מל פולישוק בלוך: הערוצים הקיימים היום – כן.

אוסאמה סעדי: אבל החוק נשאר כפי שהוא.

דוד אמסלם: אנחנו מדברים על הספורט.

דוד אמסלם: מה ההבדל בין זה לבין ערוצי הילדים שגם בהם יש מוזיקה?

<מל פולישוק בלוך: כעת מדברים רק על הספורט.

<ירדן מזרחי: יש הבדל מהותי, ובדוח ועדת פילבר דיברנו על זה בהרחבה, כאשר באים לעשות must sell האם לעשות את זה על כל התכנים, האם גם על הילדים, או לא.

<ירדן מזרחי: אני מודה שהייתי שם בעמדת יחיד, שכן צריך לעשות must sell על ערוצי הילדים.

<ירדן מזרחי: היום בדיעבד אני יכול לומר שטעיתי.

<ירדן מזרחי: זה יכול להיכנס לפרוטוקול.

<ירדן מזרחי: יש בעיה עם ערוצי הילדים, אבל לא של תכנים.

<ירדן מזרחי: יש בעיה עם ערוץ כמותג, אבל יש פחות בעיה עם תכנים.

<ירדן מזרחי: תכני ילדים יש יחסית בשפע, הם תחליפיים, הם די זולים ואין שם בלעדיות.

<ירדן מזרחי: אין זה המצב בתכני ספורט.

<ירדן מזרחי: זה תוכן יקר מאוד ובלעדי, כי יש רק ליגה מסוימת.

<ירדן מזרחי: זה לא כמו להחליף את "דורה" ב"מפרץ ההרפתקאות".

<ירדן מזרחי: ליגת אלופות יש רק אחת, ליגה ישראלית יש אחת, ליגת אן-בי-אי יש אחת.

יוסי יונה: ובזמן אמת.

איתן כבל: אז מה עמדתכם?

<אביטל סומפולינסקי: השאלה למה צריך להגיד מראש שצריך לשלם רק על זכויות היוצרים של המוזיקה.

<מל פולישוק בלוך: כי זה לא מובן מאליו.

<ירדן מזרחי: זה עניין של הבהרה.

<מל פולישוק בלוך: מכיוון שאין כאן מחלוקת מהותית – מע"מ כולם יודעים שחייבים לשלם, אבל תמלוגים ליוצרים לא ממש יודעים.

אוסאמה סעדי: אבל יש חוק.

<מל פולישוק בלוך: משלמים לנו רק אחרי שאנחנו נאבקים.

<מל פולישוק בלוך: כאשר הגענו לבית-משפט מול גוף ממשלתי שיודע שהוא צריך לשלם זכויות יוצרים אמרה השופטת: "אם זה לא כתוב בחוק ספציפית אני לא חייבת להתייחס לזה, גם אם זה עלה בדיוני הכנסת".

<מל פולישוק בלוך: לכן אנחנו מבקשים שזה יהיה כתוב במפורש בחוק.

איתן כבל: נגיע לקטע הזה ונקבל החלטה.

<מל פולישוק בלוך: תודה.

<מל פולישוק בלוך: יש הבנה גם של משרד האוצר וגם של משרד המשפטים.

איתן כבל: הדוברים הבאים הם עורך-דין אפורי, רון קופמן, רון אילון, יורם מוקדי, מורן מאירי.

איתן כבל: בזה סגרתי את הרשימה.

איתן כבל: בבקשה.

<תמיר אפורי: שלום, אני מייצג את "צ'רלטון" בדיון הזה.

<תמיר אפורי: אני רוצה לדבר באופן כללי מאוד, כפי שהיושב-ראש הנחה, ולא להעיר כרגע הערות נוסח, למרות שיש הערות נוסח.

<תמיר אפורי: כולנו צריכים לזכור שכאשר יש אדם שיש לו נכס ובאים בחקיקה ומפקיעים ממנו את זכות הקניין וקובעים שהוא מאבד את היכולת לקבוע את המחיר שבו הוא מוכר את הנכס, זו פגיעה חוקתית, ופגיעה חוקתית צריכה להיות במקרים המתאימים ובאופן מידתי.

<תמיר אפורי: אני חושב שהתיקון שסוכם כאן בין חברי הכנסת, שלפיו הקביעה תהיה בסופו של דבר על-ידי בית-משפט ולא על-ידי מומחה, הוא תיקון נכון והכרחי משום שבפגיעה חוקתית לתת לאדם פרטי, שלא חלים עליו כללי המשפט המנהלי, אנחנו לא יודעים מה הוא עשה קודם ומה הוא יעשה מחר, אני חושב שזה לחלוטין לא סביר.

<תמיר אפורי: לכן הרעיון שבית-משפט יקבע הוא נכון ואני מברך על כך.

איתן כבל: אמרנו שזכות הערעור מונחת לפניו.

<תמיר אפורי: זה שונה.

איתן כבל: סלח לי, הדברים שלי לא נאמרו בתקופת המזוזואיקון התחתון ולא צריך ללכת למיקרופיש באוניברסיטה העברית כדי להבין מה אמרתי.

איתן כבל: אמרתי את זה לפני 5 דקות והכול מוקלט.

<תמיר אפורי: אז אני חוזר בי, אני לא מברך על כלום, סליחה.

<תמיר אפורי: השמיעה שלי טובה יחסית, אבל אם יש הבהרה אז בסדר.

<תמיר אפורי: אם הכוונה היא שההתערבות של בית-המשפט היא באופן ערעורי בלבד- -

<דרור שטרום: כן, זו הכוונה.

<תמיר אפורי: - -מדובר בחוק בלתי חוקתי לחלוטין ושגוי.

עיסאווי פריג': גם חוק התאגיד בלתי חוקתי.

דוד ביטן: האמן לי, הקמת התאגיד הייתה בלתי חוקית.

איילת נחמיאס ורבין: די, באמת, התחלת, בוקר טוב.

איתן כבל: אם זה יימשך, אתם תלכו ואני אשאר פה לבד.

איתן כבל: תנו לנו שנסיים פה ביחד.

איתן כבל: די.

<מיכל רפאלי כדורי: המילה "תאגיד" עוד לא עלתה.

<מיכל רפאלי כדורי: ..

איילת נחמיאס ורבין: היה ברור מי לא יתאפק.

<תמיר אפורי: אני רוצה לומר לעניין אותו מומחה, יש מאות שנים של ניסיון ביישוב סכסוכים בבתי-משפט.

<תמיר אפורי: אין שום חוק שמסדיר מה המעמד של מומחה, מה החובות שחלות עליו, איך מונעים את ניגוד העניינים העתידי שלו, שבעוד שנתיים הוא לא יהיה שכיר או יועץ של אחד מן הצדדים.

<תמיר אפורי: את כל זה צריך להמציא.

דוד ביטן: אמרנו שהכללים יאושרו פה.

דוד ביטן: כשנדון בכללים נדון גם בדברים האלה.

דוד ביטן: זה הכול.

איתן כבל: הוא יודע את זה.

<תמיר אפורי: גם אם ייקבעו כללים נהדרים, הפרטה מוחלטת לידי אדם פרטי של סמכות- - -

דוד אמסלם: מי תוקע לידינו שהשופט לא יתפטר וילך לעבוד בשוק?

<תמיר אפורי: הכללים של השפיטה.

איתן כבל: דוד ביטן, זה כמו שאתה ממנה ועדת איתור בראשות שופט.

איתן כבל: בהתחלה אתה נותן לשופט את הסמכות לקבוע את ההרכב שמסביבו.

איתן כבל: ובסוף אתה אומר: "מי תקע?

איתן כבל: מי אמר?

איתן כבל: האם הוא ישקול?

איתן כבל: " השאלה "אם" ו"מה יקרה" היא בלתי נגמרת.

איתן כבל: בסוף אתה חונן לאדם דעת.

<תמיר אפורי: אני רוצה להשלים את הנקודה.

<תמיר אפורי: מדובר פה ברישיון כפייה.

<תמיר אפורי: זה מוסד משפטי מוכר.

<תמיר אפורי: על-פי אמנת ברן, סעיף 11, יש הוראה מפורשת, שבמקרה שמחליטים לקבוע רישיון כפייה המחיר צריך להיקבע על-ידי רשות מוסמכת, או בית-משפט או שר או מועצה, לא על-ידי אדם פרטי.

<תמיר אפורי: לפי אמנת ברן אין אפשרות שזה ייקבע על-ידי אדם פרטי, וזה לא רק פגיעה חוקתית אלא גם הפרה של האמנה הבין-לאומית.

<רון קופמן: שמעתי פה את רוב הדברים שנאמרו.

<רון קופמן: רוב הדברים שרציתי לומר כבר נאמרו סביב השולחן.

<רון קופמן: יש פה כמה נקודות עיקריות שטרם נאמרו.

<רון קופמן: קודם כול, השוויוניות.

<רון קופמן: זכיין שמחזיק זכויות שידור ורוצה למכור אותן לגורם משדר אחר, על-פי כל החוקים וכל התקנות שנכתבו עד עכשיו הוא חייב בשקיפות, לומר בדיוק בכמה קנה, בכמה הוא רוצה למכור וכן הלאה.

<רון קופמן: חייבת להיות שקיפות הדדית, שוויוניות במשא ומתן.

<רון קופמן: בכל מצב אחר, גורם גם קונה זכויות, גם חייב בכל המגבלות הרגולטוריות והחוקיות, ובסוף בא הקונה ואומר: אני רוצה רק עד כאן ואני לא מוכן להציג שום תשקיף על מה שקורה אצלי.

<רון קופמן: אז אם יהיה חוק צריכה להיות שוויוניות מוחלטת.

<רון קופמן: זה בעניין השקיפות.

<רון קופמן: דבר נוסף, יש כאן "פיל" בחדר שאף אחד לא מדבר עליו, וזה מה שקרה עם "פרטנר".

<רון קופמן: בשנה האחרונה חברת "פרטנר" הייתה מעורבת בשלושה מכרזים: גם שידורי הליגה האנגלית, גם שידורי הליגה הישראלית, ועכשיו שידורי ליגת האלופות.

<רון קופמן: בשלושת המכרזים האלה היא לא זכתה.

<רון קופמן: ניקח את המכרז האחרון של שידורי ליגת האלופות.

<רון קופמן: שמו מחיר על השולחן, 12 או 10 מיליון אירו, אני לא זוכר בדיוק כרגע, וזה עדיין היה גבוה פי שלוש מהמחיר שאותו שילם ערוץ הספורט לפני כן.

<רון קופמן: בסוף זה נגמר ב-18 מיליון אירו כי הייתה עוד תחרות בין ערוץ הספורט ובין "ONE".

<רון קופמן: יש כאן בעיה, שיכול לבוא כל גורם – "פרטנר" הוא לא גורם משדר כרגע – לשים מחיר סף על השולחן ואז השוק מגיע לאנדרלמוסיה.

<רון קופמן: גם זכויות השידור לליגה הישראלית בכדורגל, גם זכויות השידור לליגה האנגלית, הכול עלה פי שלוש או פי שש בהתאמה.

<רון קופמן: בסך הכול על מי זה נופל?

<רון קופמן: אני שואל אתכם חברי הכנסת.

<רון קופמן: על מי זה נופל?

<רון קופמן: זה נופל על הגופים המשדרים, הדואופול של "הוט" ו-"יס", ועכשיו נכנסה גם "סלקום", ובאיזשהו שלב זה ייפול גם על המנויים שלהם.

אוסאמה סעדי: בסופו של דבר "מגלגלים" הכול על האזרח.

<רון קופמן: אני מעריך את המאמץ שלכם – כי גם אני משלם דמי מנוי – להגן עלינו, על 1.5 מיליון בתי-אב, אבל אתם חייבים גם להג, שלא ייכנס כל בעל עניין – מחר יכול להגיע קבלן בטון מגרמניה, להיכנס למכרז של הליגה הישראלית ולהציע 200 מיליון אירו.

<רון קופמן: מה תעשו אז?

<רון קופמן: תעשו כל מיני חוקים ומגננות?

איתן כבל: תודה.

איתן כבל: אני רוצה לומר לך את הדבר הבא, אילו הוועדה הייתה מקבלת את החוק הזה לפני 3 חודשים וכולם היו יודעים שיש חובת מכירה, כנראה הרבה דברים היו נראים אחרת.

איתן כבל: גם זה צריך להיאמר.

<אדר זהבי: לא היה משתנה כלום.

עיסאווי פריג': זה היה משתנה.

עיסאווי פריג': התחרות על הצרכן הייתה גדלה.

איתן כבל: חברים יקרים, כל אחד מגיע עם תורתו שלו ו"רק היא נכונה".

איתן כבל: אני אומר לכם, תתפלאו, יש כאן שילוב של תורות, אלה ואלה דברי אלוהים חיים, ואנחנו מי שצריכים להכריע.

איתן כבל: תודה רבה.

דוד ביטן: הטענה שגורם משדר מתמודד והוא לא גורם משדר אמיתי – גם הוא מעלה את המחיר וגם הוא לא יכול לשדר.

<אסף וסרצוג: במכרז האחרון התמודדה גם "ONE" ולפי הפרסומים היא הציעה אפילו יותר מ"פרטנר", צריך להבין את זה.

<אסף וסרצוג: התמחור הקשה היה בין "ONE" לערוץ הספורט.

<אדר זהבי: לכן מה שאיתן כבר אמר לא מדויק, כי זה התמחרות על אותה פלטפורמה.

<אסף וסרצוג: זה גם וגם.

איתן כבל: כאשר אדם יודע שבסוף הוא חייב למכור, בסוף השוק יודע לאזן את עצמו.

<רון אילון: אני מנכ"ל "יס".

<רון אילון: אני מבקש לומר כמה דברים.

<רון אילון: באופן כללי, אנחנו מדברים על חוק שהוא חיוני וחשוב, מן הטעם הפשוט, שכל מפעל מרכזי כזה הוא מונופול.

<רון אילון: לקוחות שמעוניינים לצפות בו מוכנים לשלם עליו כמעט כל מחיר.

<רון אילון: בשעה שמישהו מחזיק בו את הזכויות, באותה תקופה הוא פשוט מונופול.

<רון אילון: עד היום העסק הזה נפתר לא דרך חקיקה אלא דרך מועצת הכבלים והלוויין, שקבעה שני עקרונות פשוטים מאוד שדאגו שהמחיר בשוק יהיה נמוך.

<רון אילון: העיקרון האחד, שמי שמוכר מפעלי ספורט לפלטפורמה אחת חייב למכור אותם גם לשנייה בתנאים הוגנים ובלתי מפלים.

<רון אילון: העיקרון השני, שאי אפשר שתהיה בלעדיות בספורט.

<רון אילון: במשך 16 שנים הכללים האלה החזיקו מעמד כך שתושבי ישראל קיבלו שפע של שידורי ספורט ובמחיר סביר.

<רון אילון: לכן כל מה שצריך לעשות זה ללמוד ממה שהיה ולשכפל אותו להצעת החוק.

<רון אילון: הלקונה המרכזית היא שפלטפורמות חדשות כללי המועצה לא חלים עליהן.

<רון אילון: אילו כללי המועצה היו חלים עליהן לא היינו יושבים פה.

<רון אילון: צריך להחיל את כללי המועצה על הפלטפורמות הללו.

<רון אילון: זה ברמה הכללית.

<רון אילון: כדי לתרגם את זה לשפת המעשה, יש לדעתנו שני דברים שצריך לתקן בהצעת החוק הזאת.

<רון אילון: כדי לתקן, כדי להגיע למצב הזה, שהחזיק מעמד 16 שנים ועבד לא רע בכלל, וכולם פה הסתדרו ואנשים ראו ספורט והמחירים היו סבירים – ולא הייתה תחרות בין "יס" ו"הוט" על ספורט, הייתה תחרות על הרבה דברים אחרים אבל לא על ספורט – צריך להפנים את כללי המועצה לתוך החקיקה הזאת.

<רון אילון: מה זה אומר ברמה הפרקטית?

<רון אילון: אחרי שקראנו את הנוסח שלפנינו, זה אומר שני דברים.

<רון אילון: ראשית, לקבוע במפורש שצריכה להיות שוויוניות בספורט.

<רון אילון: צריך להחיל על מי שמחזיק את הזכויות כללי שוויון ואי-אפליה.

<רון אילון: זה משפט פתיחה ברור שמסדיר את כל העסק, מה נקודת המוצא ומה המטרה.

<רון אילון: שנית, בתוך מנגנון קביעת המחיר יש איזו סתירה, שלדעתי לא אליה התכוונו.

<רון אילון: נאמר שם שלא יתחשב המומחה בכך שבעל הזכויות יש לו תקבולים נוספים מפלטפורמות אחרות בעת חישוב הרווח.

<רון אילון: אני לא חושב שזו הייתה הכוונה, אבל אני אומר בתור קורא תמים שהמשמעות של מה שכתוב כאן פשוטה מאוד: אדם עושה משא ומתן עם "פרטנר" ואומר: עלה לי 100, לכן אני רוצה 110.

<רון אילון: מגיע לו 110, רווח סביר.

<רון אילון: עכשיו הוא עושה משא ומתן עם "סלקום" וגם לה אומר: עלה לי 100 ומגיע לי 110.

<רון אילון: האם לוקחים בחשבון ש"פרטנר" כבר שילמה?

<רון אילון: האם "מיישרים" את השוק כך שכל מנוי בסוף ישלם אותו דבר?

<רון אילון: לפי הנוסח הנוכחי התשובה היא לא.

<רון אילון: זו לקונה קטנה שצריך להסדיר אותה.

איתן כבל: תודה לרון אילון.

איתן כבל: תיכף נראה אם זו לקונה קטנה, תיכף נבין במה דברים אמורים.

<מורן מאירי: אני בא לפה לבקשת מינהלת הליגה בשם מכבי תל-אביב להציג עמדה של קבוצה ואיך כל הדבר הזה "מתגלגל" בסוף לכדורגל הישראלי.

<מורן מאירי: אני מבקש לומר שתי נקודות כלליות ואז אגש להצעה עצמה.

<מורן מאירי: אני גם חבר בהנהלת ההתאחדות הכדורגל ואני נמצא פה בכל מיני כובעים, אבל בעניין הזה אני מייצג את מכבי תל-אביב.

<מורן מאירי: יש לנו בעיה קשה מאוד בכדורגל, בעיה של בעלים של קבוצות.

<מורן מאירי: לא ניכנס ליותר מדי דוגמאות.

<מורן מאירי: דוגמה פשוטה, ביתר ירושלים לפי החלטת בית-הדין צריכה להימסר עד לסוף חודש מאי.

<מורן מאירי: אין כרגע קונה לביתר ירושלים וכך גם לקבוצות אחרות.

<מורן מאירי: מועדונים גדולים סובלים מבעיית בעלות.

<מורן מאירי: למכבי תל-אביב יש בעלים קנדי.

<מורן מאירי: בהרבה דברים קשה להסביר לבעלים זרים פוטנציאליים התערבות כלשהי בתוך שוק כלשהו של מחירים.

<מורן מאירי: באופן כללי צריך לשבת לכולם פה בראש, שאם רוצים להביא לפה משקיעים מחוץ לארץ שיעזרו ויתמכו בכדורגל, והם מזרימים המון כסף לפיתוח הכדורגל, לתמיכה בצעירים, כדי שכולנו נהנה מן הדבר הזה, אני נמצא בקשר איתם והדברים האלה קשים מאוד להסבר לאותם בעלים פוטנציאליים.

איתן כבל: לאן אדוני חותר?

<מורן מאירי: אני כבר מגיע לנקודה.

<מורן מאירי: אתן לכם דוגמה, במכבי תל-אביב ההכנסות מספונסרים הרבה יותר גדולות משמעותית מן ההכנסות מזכויות שידור, גם עכשיו.

<מורן מאירי: למה אני אומר את זה?

<מורן מאירי: כי חזקה על מועדון וחזקה על כדורגל שהוא חייב חשיפה לכמה שיותר קהלים כי ההכנסות שהוא יקבל מספונסרים הן בסוף יותר גדולות.

<מורן מאירי: אני אומר את זה כדי להרגיע אתכם בעניין הדאגה שלנו גם לאותם קהלים.

<מורן מאירי: עכשיו אני ניגש להצעה עצמה.

<מורן מאירי: למען האמת נרגעתי עכשיו משני דברים עיקריים.

<מורן מאירי: אחד, שזה הוראת שעה.

<מורן מאירי: למה נרגעתי מכך שזה הוראת שעה?

<מורן מאירי: כי אני בטוח שהזמן יוכיח שאנחנו יודעים לדאוג טוב מאוד גם לצרכים של הקהלים שלנו והשוק יסתדר בכוחות עצמו ובעוד 4 שנים נראה שאנחנו נמצאים במצב אחר.

<מורן מאירי: יש שני דברים שאולי כדאי לשקול לאור כל מה שאמרתי.

<מורן מאירי: הדבר הראשון, וזה נאמר פה, קרו מקרים שבסוף כתוצאה מכדור שלג שהתגלגל גוף שידור לא שילם לגוף שידור אחר ובסוף גם לא הגיע שכר לספורטאים או למועדונים.

<מורן מאירי: אני חושב שהמומחה צריך להיות מי שיקבע לא רק מחיר אלא יקבע גם תנאים.

<מורן מאירי: אני לא נכנס אם זה ערבות בנקאית או כל מיני דברים כאלה, אבל צריך לתת לו אפשרות לא רק להגיד את המחיר הסביר אלא גם להגיד שתופקד ערבות באמצעי כזה או אחר, כדי שהדברים יהיו מעוגנים ולא יהיו בעלמא, שיהיה ביטחון.

<מורן מאירי: הדבר השני, אני בעד, כאשר תנסחו את ההצעה הזאת, כדי שזה באמת יאפשר לקבוע מחירים שלא יפגעו בשוק עצמו, ששיקול הדעת של בית-המשפט יהיה רחב ככל הניתן בהתערבות שלו בהחלטה.

<יורם מוקדי: תודה רבה, אדוני.

<יורם מוקדי: אני סמנכ"ל תוכן ב"הוט".

<יורם מוקדי: בפתח הדברים אני רוצה לברך על המאמץ של הוועדה.

<יורם מוקדי: האינטרס של כולם סביב השולחן הזה ושל ציבור המנויים, שספורט לא יהיה נחלתם של בודדים אלא יהיה של כולם.

<יורם מוקדי: גם האינטרס שלי כפלטפורמה, בסופו של דבר אני מעדיף שכולם יקנו מאשר שבסוף פלטפורמות אחרות ירגישו שהן לא יכולות לקבל ערוצים וייאלצו להתמודד במכרז.

<יורם מוקדי: אני אומר את זה בצורה הכי ברורה.

<יורם מוקדי: הנושא השני הוא החשש הגדול, והמציאות כבר הוכיחה את זה, לצד העובדה שפלטפורמות חדשות צריכות לדעת שבסוף ימכרו להן ולא ימנעו מהן, וזה חשוב מאוד, שיש להן אינטרס היום לקנות בבלעדיות כדי לחדור לשוק.

<יורם מוקדי: זו יכולה להיות פלטפורמה שעומדת לקום, זו יכולה להיות פלטפורמה שעוד לא חשבה שהיא קמה ותקום בעוד שנה, אבל אם היא יודעת שהיא יכולה לקנות מפעל שיהיה רק אצלה, מה שיקרה הוא שבכל מחיר היא תהיה מוכנה לשים כסף.

<יורם מוקדי: השחקנים הקיימים פה יצטרכו לנסות להגן על העסק שלהם, וזה כל ערוצי הספורט שיושבים פה, והתוצאה תהיה עדיין העלאת מחיר.

<יורם מוקדי: לא לגמרי ברור לי האם המנגנון שחברי הכנסת סיכמו נותן תשובה לדבר הזה אבל תדמיינו שגורם כמו "יוטיוב", שהוא גורם בין-לאומי, שכבר הכריז שהוא הולך להשיק פלטפורמה ב-40 דולר, יחליט שהוא קונה את זכויות הספורט בישראל בעוד שנה, ושווה לו לשלם את זה בכל מחיר.

<יורם מוקדי: זה אומר שאצטרך לשלם 40 דולר ב"יוטיוב" ושאר הלקוחות בישראל לא יקבלו את זה.

<יורם מוקדי: המנגנון בחוק, כפי שאני מבין אותו כרגע, לא יחול.

<יורם מוקדי: לכן הפתרון צריך להיות אחד, שכל גורם שהולך לגעת בזכויות ספורט בעתיד הקרוב יהיה מחויב למכור לאחרים, בדיוק כפי שכל ערוץ ספורט שנמצא פה היום וקונה זכויות צריך למכור לאחרים.

<יורם מוקדי: אם לא יהיה המנגנון הזה אנחנו לא נעצור את התאונה הבאה.

<יורם מוקדי: אנחנו מתריעים מפני התאונות האלה, והן קורות, כי יש אינטרס, כשגורם רוצה להשיק במדינה שווה לו לפעמים "להתאבד" על הספורט, והתוצאה הנגדית היא שהשחקנים הקיימים "מתאבדים" מבחינתם כי זה הפרנסה שלהם.

איתן כבל: אתה מעלה פה נקודה נכונה, אני לא יכול להתעלם ממנה, אבל אני לא בטוח שאני רוצה עכשיו להתחיל לפתוח את החוק.

איתן כבל: אני רק יכול לומר לך חד-משמעית שאי אפשר לצפות את כל מה שיבוא.

איתן כבל: כאשר אתה כותב חוק אתה מנסה אבל אתה לא יכול לתפוס את כל המכלול.

איתן כבל: יכול להיות שיקרה משהו דומה לְמה שאתה אומר ומה שנכתוב לא בדיוק ייתן לו תשובה.

איתן כבל: לכן אני יכול לומר לך, הדברים נאמרים לפרוטוקול, שאין לי שום ספק שאם יהיה מהלך כזה תהיה חובה – אני אומר את זה כאן גם לנציגי משרד האוצר ולכל גורמי הממשלה – לתקן את העיוות הזה.

איתן כבל: זה עיוות שצועק לשמים, אם יקרה.

איתן כבל: לכן ראוי שהדברים ייאמרו ואני אומר אותם בצורה ברורה מאוד.

איתן כבל: אין לי ספק שגם אתם, כל הפלטפורמות וכולם יאמרו את הדברים.

<יורם מוקדי: כרגע החוק מטפל בזה.

<יורם מוקדי: יש לזה ביטוי בחוק כרגע וזה נותן מענה.

<יורם מוקדי: אדוני אמר שהולכים לטפל רק במכירת ערוצים ולכן הזדקפתי.

איתן כבל: נתנו לזה בתוך החוק תשובה נקודתית.

<מיכל רפאלי כדורי: אז צריך להרחיב את זה כי זה רק למְשדר בישראל ואילו "יוטיוב" ו"גוגל" ואחרים יכולים לחדור.

איתן כבל: חברות וחברים, מה שיפה, שכל אחד מכם צודק.

איתן כבל: די, מה שיש לנו פה בחוק, עם השינויים, זה מה שאנחנו מביאים.

<יורם מוקדי: באים להגן על חובבי הספורט, וזה חשוב מאוד.

<יורם מוקדי: כאשר מחירי הספורט עולים בסופו של דבר צופי הספורט יפגעו.

<יורם מוקדי: נפגעים גם אלה שלא צופים בספורט כי בסוף עוגת התקציב משתנה.

<יורם מוקדי: אני מנהל תקציב ובסופו של דבר אם אתה משקיע יותר בספורט אתה צריך למצוא את עצמך משקיע פחות בדברים אחרים.

<יורם מוקדי: לכן כל צופי הטלוויזיה בישראל האינטרס שלהם שהוועדה תצליח במשימה להוריד את מחירי הספורט.

<יורם מוקדי: תודה.

<אדר זהבי: כמה דברים קצרים.

<אדר זהבי: קודם כול, אני מצטרף לדברים שרון קופמן אמר פה.

<אדר זהבי: אני לא בטוח שזה קיבל מספיק תשומת לב.

<אדר זהבי: הנקודה היא שאם מצרפים את "פרטנר" לכללים שחלים על "הוט" ו"יס"- - -

עיסאווי פריג': אבל במכרז האחרון "פרטנר" לא הייתה שחקן.

עיסאווי פריג': "ONE" שילם יותר כסף.

<דרור שטרום: "פרטנר" כן הייתה שחקן.

איתן כבל: אין צדיקים פה.

איתן כבל: "פרטנר" היא אחת המחוללים המרכזיים בכל התהליך הזה.

עיסאווי פריג': אבל במכרז האחרון של ליגת האלופות "ONE" היו בתמונה ולא "פרטנר".

איילת נחמיאס ורבין: גם "פרטנר" היו בתמונה.

איילת נחמיאס ורבין: לא צריך להגיד דברים לא נכונים.

איתן כבל: מסתבר שעובדות הן גם על-פי עיני המתבונן.

אחמד טיבי: יש עובדות חלופיות.

איילת נחמיאס ורבין: "פרטנר" היו במשחק.

איילת נחמיאס ורבין: זה לא בעיני המתבונן.

איילת נחמיאס ורבין: זה עניין עסקי עובדתי.

איילת נחמיאס ורבין: הם לא שידרו ספורט אבל הם בתמונה.

איתן כבל: עיסאווי פריג', אתה יודע מה ההבדל פה?

איתן כבל: שאני לא מנסה להגן על אף פלטפורמה.

איתן כבל: מבחינתי כל אחד קדוש, כל אחד מספר פה כמה קדוש הוא.

<אדר זהבי: עיסאווי פריג', כולנו מעריכים את הדאגה ל"פרטנר".

<אדר זהבי: היא ראויה, היא חשובה.

<אדר זהבי: הדאגה ראויה.

עיסאווי פריג': אני לא שם.

עיסאווי פריג': אמרתי עובדה.

איתן כבל: אתה דואג לזה.

איתן כבל: כל אחד דואג למשהו אחר.

איתן כבל: עזוב.

<אדר זהבי: החוק הזה לא ישפיע על המחיר לצרכן של חבילות הספורט.

<אדר זהבי: זה עובדה מוגמרת.

<אדר זהבי: אם הובן אחרת, חשוב שזה ייאמר.

<אדר זהבי: החוק הזה לא משפיע על המחיר לצרכן של חבילות הספורט, הוא לא ישנה כהוא זה, וזה עובדה ידועה.

<אדר זהבי: ככל שרוצים לטפל בבעיה, אם "פרטנר" היו חלק מן המערך הרגולטורי שחל על "הוט" ו"יס" אז הדברים היו אחרים, כי גם יש שם את ה-must sell וגם יש שם את ה-must carry וגם יש שם את איסור הקנייה של פלטפורמות וגם וגם וגם, המצב היה חוזר בדיוק למצב שהיה קורה עד לפני מספר שנים.

<אדר זהבי: זה הפתרון הפשוט, אבל אנחנו בוחרים את הפתרון הפחות פשוט, וזה גם בסדר.

<אדר זהבי: אני רוצה להזכיר כמה עובדות ולסכם.

<אדר זהבי: אין שום מקום בעולם שעשה מה שאנחנו מנסים לעשות פה, שום מקום בעולם.

<אדר זהבי: אנחנו חלוצים.

<קריאה: יש הרבה מקומות.

<אדר זהבי: במה שאנחנו עושים פה אנחנו חלוצים.

<אדר זהבי: זאת עובדה.

איתן כבל: חברים, הערבות ההדדית היום – לאט-לאט הקדוש-ברוך-הוא לא יכול לרשום את כל הטובות שאתם מרעיפים זה על זה.

איתן כבל: ..

<אדר זהבי: אני מדבר על עובדות.

<אדר זהבי: אני גם מזכיר שלפני כמה דקות העדת בצורה ישרה מאוד שאתה לא "משתגע" על המנגנון הזה כי אתה לא יודע אם הוא כן טוב או לא טוב.

<אדר זהבי: יתרה מכך, העידו פה החברים, בצדק רב מאוד, טענו בצורה מושלמת ואחידה שכולם רוצים שוק חופשי וכולנו רוצים must carry.

<אדר זהבי: אבל מה, לדאבוני הדיבורים לחוד ונוסח הצעת החוק לחוד, כי כרגע המנגנון מעודד את ההליכה למומחה.

<אדר זהבי: כל מה שאתם צריכים לעשות וכל מה שאנחנו רוצים לעשות, וזה צריך להיות נר לרגלינו ולרגליכם, הוא לייצר מנגנון שיעשה את זה כברירה אחרונה.

<אדר זהבי: אם תייצרו מנגנון שיהווה ברירה אחרונה גם לספק וגם לרוכש, ששני הצדדים לא ירצו להשתמש בו, עשיתם את העבודה.

<אדר זהבי: אני מכבד את מה שקורה פה, אבל איתן כבל אומר שהוא לא "משתגע" על זה.

<אדר זהבי: כולנו פה לא שלמים עם ההצעה.

<אדר זהבי: אני מבקש לא לעשות הצבעה לשם הצבעה ולא להעביר לשם ההעברה.

<אדר זהבי: שיהיה מה שיותר נכון כי בכל זאת יש הרבה מרכיבים בדבר הזה.

אחמד טיבי: בזה הוא צודק.

<דרור שטרום: אני מייצג פה את RGE.

<דרור שטרום: אני מבקש להתבטא בקצרה.

<דרור שטרום: בסך הכול היינו בעד must sell ערוצים, והמנגנון של המומחה נדמה לי אפילו שאני הצעתי אותו, אבל אני לא טוען לזכויות יוצרים.

איתן כבל: נכון שאתה מן המחוללים של הצעת החוק סביב השולחן הזה.

<דרור שטרום: לא בטוח תמיד שזה יהיה גאווה בדיעבד...

איתן כבל: אני לא יודע אם זה יהיה גאווה או לא.

איתן כבל: אני רק רוצה להזכיר שכבר העלית את זה כי הייתה התנגדות נחרצת סביב השולחן הזה למנגנון של בית-משפט.

איתן כבל: אני רוצה להזכיר גם את זה.

איתן כבל: המהלך שנקבע לאחר ששברנו את הראש נולד ללכת למען כל אלה שיושבים כאן סביב השולחן.

איתן כבל: אני לא יכול ללכת הביתה כל הזמן ולחזור עם גחמה אחרת.

איתן כבל: אני רוצה להזכיר, קודם כול אני מרוצה שכולם לא מרוצים, כבר "וי" אחד אני יכול לעשות.

<אדר זהבי: זה לא מעיד שהדבר נכון.

איתן כבל: זה עדיין לא אומר כלום.

איתן כבל: יש גבול כמה אפשר "לכדרר" אותנו.

איתן כבל: אמרתם שהנוסח הכחול לא טוב, הנוסח שעבר בקריאה הראשונה, פר מנוי, ודודי אמסלם אמר.

איתן כבל: לקחנו את ה"פר מנוי", אמרנו: לא טוב, וזרקנו.

איתן כבל: אמרו: לא רק ערוצים אלא גם מפעלים.

איתן כבל: אמרנו: בסדר, את המפעלים נשים בצד, נסדיר קודם כול את עניין הערוצים.

איתן כבל: אמרנו: בית-משפט.

איתן כבל: אמרו: לא, בית-משפט זה רע מאוד.

איתן כבל: אמרנו: בואו נבנה מנגנון הכי קרוב שיכול להתמודד כדי שבאמת באמת אם לא תהיה ברירה נגיע לבית-המשפט.

איתן כבל: יצרנו את המנגנון הזה.

איתן כבל: עכשיו אומרים לי: כל היום מסתובבים ועושים לנו בדיקת חמץ על מה שאתם מציעים.

איתן כבל: נכון שאנחנו לקראת פסח אבל זה לא יהיה.

איתן כבל: התכנסנו כאן חברי הכנסת קודם, הבנו לאן אנחנו הולכים.

איתן כבל: בתהליך גם נוסיף כאן ושם כדי לחזק את הדברים.

איתן כבל: זה הכול.

איתן כבל: אני רק נותן לכם את הכבוד, שהטרחתם את עצמכם לפני ערב חג לכאן כדי לומר את הדברים שלכם.

איתן כבל: בבקשה.

<דרור שטרום: הייתי באמצע משפט.

<דרור שטרום: רק להגיד שהמכניזם שנוצר פה, של מומחה בורר, בסך הכול מקובל עלינו.

<דרור שטרום: יש דבר אחד, ועדה שמתכנסת לדון בנושא כל-כך חשוב כמו שידורי ספורט והולכת לקבל חוק בנושא שידורי ספורט לא יכולה להתעלם לעניות דעתי מן הבעיה של מה יקרה למחירים.

<דרור שטרום: אני חוזר למנגנון של האצת המחירים למעלה, כי הוא מדאיג.

<דרור שטרום: זה פי שלוש, פי ארבע, פי חמש.

<דרור שטרום: אנחנו לא מדברים כאן על עליית מחירים טבעית ונורמלית.

איילת נחמיאס ורבין: זו הייתה השאלה הבסיסית שלי, מזה התחלתי.

<אסף וסרצוג: בכל העולם עולים מחירי הספורט.

<דרור שטרום: תנו לי לסיים, לא אשאיר אתכם במתח זמן רב, אתם מכירים אותי, הפתיל שלי קצר יותר משלכם.

דוד ביטן: אז יש לך סיכוי להתקבל לכנסת.

דוד ביטן: ..

<דרור שטרום: אני מציע לחשוב איך פותרים את הבעיה.

<דרור שטרום: בחוק ההגבלים העסקיים, שממנו אני בא, כידוע, יש מנגנון שנקרא איסור של מחיר בלתי הוגן.

<דרור שטרום: שם מדובר על מונופול שמוכר במחיר מופקע לצרכנים.

<דרור שטרום: כאן אני אומר לכם שצריך להיות איסור בחוק על מתמודד מלהציע מחיר בלתי הוגן במכרז, מי שמציע מחיר פי חמש לא בגלל שהזכויות שוות פי חמש.

דוד ביטן: - - -

איילת נחמיאס ורבין: דוד ביטן, תסביר לי איך זה הגיע מ-3 ל-18 מיליון אירו.

דוד ביטן: מה לגבי הטענה שזה סותר אמנה בין-לאומית?

<דרור שטרום: זה לא סותר שום אמנה בין-לאומית כי בכל בעולם יש איסור על מחיר בלתי הוגן.

<קריאות: - - -

איתן כבל: חברים יקרים, רובכם כאן אבירי השוק החופשי.

איתן כבל: כל אחד מסדר לו את הנאו-ליברליזם לפי המקום שבו הוא נמצא.

איתן כבל: אני לא מקבל את זה.

איתן כבל: כשדיברנו על חובת מכירה ולאחר מכן על מנגנון המומחה – זה בדיוק כדי למנוע מצבים- - -

דוד ביטן: אף אחד לא ימכור לישראל כלום אם ילכו לפי שיטת המומחה.

דוד ביטן: גוף שלא משדר לא צריך להתחרות.

<דרור שטרום: אם לא מקובל עליך – אני לוקח בחזרה.

<דרור שטרום: אבל זה לא מה שאמרתי.

איתן כבל: חברים יקרים, רובנו פה עוסקים בספורט.

איתן כבל: העולם כולו מתחבט בעלייה המטורפת של מחירי זכויות השידור, זה לא המצאה ישראלית.

<דרור שטרום: לא פי חמש.

<דרור שטרום: אין דבר כזה.

איילת נחמיאס ורבין: מ-3 מיליון אירו ל-18 מיליון אירו?

איילת נחמיאס ורבין: שמישהו יענה לי.

איילת נחמיאס ורבין: לא הוגן שלא עונים על שאלות.

איתן כבל: אם רוצים עכשיו לעצור את החוק הזה – דרור שטרום, אני לא פותח את זה, לא עוסק בזה.

איתן כבל: אתם רוצים לאחר מכן להביא תיקון שייצר מנגנון שמאפשר לבלום את התהליך הזה, נביא אותו.

איתן כבל: חקיקה היא תהליך תפירה עדין מאוד.

איתן כבל: כל דבר שאפתח עכשיו והוא חדש לפתחנו, אנחנו עלולים למצוא את עצמנו נסוגים לאחור כי אנשים יבקשו לטעון טענות, חלקן נכונות.

דוד ביטן: הן גם לא נכונות במקרה הזה.

איתן כבל: עזוב, אני לא רוצה להיכנס לזה.

עיסאווי פריג': רק שאלה לפני שמתחילים בהקראה, איך הגעת ל-4 שנים הוראת שעה?

עיסאווי פריג': למה 4 שנים?

דוד אמסלם: היית בשיחה.

דוד אמסלם: רצינו 4 שנים, כדי להרגיז אותך.

דוד אמסלם: ..

איתן כבל: כפי שכאשר אתה מנהל דיון בוועדה אתה מנסה למצוא את נקודת האיזון בין הדרישות השונות.

איתן כבל: זה הכול.

עיסאווי פריג': למה נקודת האיזון היא 4 שנים?

איתן כבל: דיברו על 3 שנים, דיברו על 5 שנים, דיברו על 6 שנים, כל אחד בא מן המקום שלו.

עיסאווי פריג': אילו חוזים נפגעו?

דוד אמסלם: יש לנו מונופול שמעביר את הזכויות אלינו.

דוד אמסלם: ככל שיותר אנשים משתתפים כך המחיר עולה.

דוד אמסלם: אנחנו מעלים את המחיר לעצמנו, קודם כול מדינת ישראל.

יוסי יונה: בגלל התחרות.

איתן כבל: חברים, אבל אי אפשר לסרס תחרות.

<דרור שטרום: אפשר.

<דרור שטרום: זה קרה ב"יס" ו"הוט" וזה קורה פה עוד פעם.

דוד ביטן: אם תגביל את התחרות בישראל אז אף אחד לא ימכור לך.

דוד ביטן: הם חייבים למכור משהו?

דוד ביטן: אז מה האזרח יראה, את הליגה בקונגו?

דוד ביטן: הוא רוצה לראות מה שהוא רוצה לראות.

דוד אמסלם: אם היה לנו רק ערוץ אחד סביר להניח שהיו מוכרים לו.

דוד אמסלם: למה?

דוד אמסלם: ההוא בחוץ לארץ גם ב-1,000 דולר ימכור.

דוד אמסלם: למה?

דוד אמסלם: כי אחרת לא יהיה לו גם את ה-1,000 דולר.

איילת נחמיאס ורבין: בתנאי שיקראו לו התאגיד...

איתן כבל: הגורמים פה, כמו למשל אדר זהבי, אומרים לי שהשוק הישראלי הוא טיפה בים, אף אחד לא שם עליו.

<מרדכי ברונשטיין: גם לא ימכרו לך.

דוד אמסלם: כולם ימכרו את הכול.

דוד אמסלם: הכול בסדר.

דוד אמסלם: אני חושב שהנקודה הזאת מהותית וצריך לעשות עליה חשיבה נוספת.

איתן כבל: לא עכשיו, זה הכול.

איתן כבל: לא אמרתי שלא.

איתן כבל: לכן עניתי שאני לא רוצה להיכנס אל תוך התהליך הזה עכשיו.

יוסי יונה: מה שדרור שטרום אומר זה המהות של העניין.

יוסי יונה: התכנסנו כאן כי רצינו לצנן את מחירי חבילות השידור.

יוסי יונה: למרות שנציגים של גופי השידור אומרים שזה לא יוביל להורדה של מחירים, והם אומרים זאת בביטחון ובוודאות רבה.

יוסי יונה: מן הראוי שאנחנו בדרך זו או אחרת, אדוני היושב-ראש, גם אם עכשיו אנחנו לא נדרשים לזה ולא יכולים להידרש לזה, הרי שיש איזו לקונה מהותית מאוד ועקרונית מאוד שלא נתנו לה פתרון ואז איזה נדבך גדול של החוק הזה לא קיבל ביטוי ויצאנו כאן

יוסי יונה: נפסדים אם אנחנו לא יכולים להביא בשורה לאוהדי הספורט בישראל, שבסופו של דבר תהליך החקיקה הזה ייטיב עמם.

איתן כבל: חברי דרור שטרום – הוא באמת חבר שלי, למען הגילוי הנאות, אפילו חבר קרוב.

איתן כבל: יחד עם זאת, לכל אחד יש גרון, מאיפה הוא בא ומה משרת אותו באותו רגע או לא.

איתן כבל: לא אמרתי שהדברים שלו מופרכים.

איתן כבל: רק אנחנו עוסקים עכשיו בתורת חקיקה שאנחנו צריכים לסיים היום.

איתן כבל: אמרתי שזה נושא שצריך להיות נדון.

איתן כבל: אני לא חושב שהוא מופרך אבל אני אומר שבהקשר הנוכחי, אם אפתח אותו לא אצליח להעביר את החוק עכשיו כי נצטרך לשמוע.

איתן כבל: יש גורמים שאולי לא זומנו לדיון בשאלה הזו, למשרד האוצר יש עמדה, או אין עמדה, בתהליך הזה, וכך גם למשרד המשפטים ולממונה על ההגבלים.

איתן כבל: אני לא רוצה לפתוח פה את כל רשימת הגורמים.

איתן כבל: אני אומר את זה ממקום כזה.

איתן כבל: העניין שדרור שטרום מעלה, על פניו, למדתי בחיי: לא כל מה שנראה לי ברגע הראשון נוצץ הוא באמת זהב.

איתן כבל: הקשבתי, יש כאן אמירה, גם רון קופמן אמר אותה, גם אתה חוזר עליה, אני לא פוסל אותה.

איתן כבל: אני מבטיח שאביא אותה לדיון בוועדה אחרי שנחזור מן הפגרה.

<מיכל רפאלי כדורי: יכול להיות שדבריי מיותרים.

<מיכל רפאלי כדורי: אני רוצה להבין, האם הסעיפים שמונחים כרגע בוורסיה שקיבלנו השבוע, עליהם אתה הולך להצביע?

איתן כבל: תיכף נגיע ותשמעי.

<מיכל רפאלי כדורי: אם הנוסח הזה נשאר אז אין לי מה להגיד.

איתן כבל: עוד לא נגעתי בכלום.

איתן כבל: מה שיש בפנינו.

איתן כבל: כאשר נגיע לזה תשמעי, גברתי.

איתן כבל: תודה.

איתן כבל: אנחנו עוברים להקראה.

איתן כבל: אני רוצה להזכיר למשרד האוצר וליתר משרדי הממשלה שהגשתי רביזיה בישיבה הקודמת על הסיפה של סעיף 6סה: "...

איתן כבל: הספורט או מפעל הספורט המשמעותי, לפי העניין ובהתאמה, בכפוף לכל דין".

איתן כבל: רציתי לקבל הבהרות על הביטוי "בכפוף לכל דין".

איתן כבל: אז קודם כול אני מעלה להצבעה את הבקשה לרביזיה.

איתן כבל: מי בעד הבקשה לרביזיה?

איתן כבל: ירים את ידו.

איתן כבל: מי נגד?

איתן כבל: מי נמנע?

<לאה ורון: חבר הכנסת אחמד טיבי מצביע במקום חבר הכנסת חאג' יחיא, חבר הכנסת אמסלם מצביע במקום חברת הכנסת נורית קורן.

איתן כבל: הצבעה

איתן כבל: הבקשה לרביזיה על סעיף 6סה(א) נתקבלה.

איתן כבל: הבקשה לרביזיה אושרה.

<אביטל סומפולינסקי: פרט לכך שיש פה גם הצעת נוסח חדשה של משרד האוצר, שהם יסבירו אותה בהמשך.

<אביטל סומפולינסקי: בדיון האחרון הובהר שהמילים "בכפוף לכל דין" אומרות למעשה שערוץ הספורט – עכשיו זה גם "בעל הזכות במפעל ספורט משמעותי" – יכול למכור רק את מה שיש לו.

<אביטל סומפולינסקי: לכן אם לכאורה הוא לא רכש את הזכויות לטכנולוגיות מסוימות, או שרכש את הזכות באופן בלעדי שתהיה רק שלו, מתפרש בוודאי מן המילים "בכפוף לכל דין" שהוא לא חייב למכור את זה הלאה.

<אביטל סומפולינסקי: אנחנו עוד לא מגיעים לשלב של מנגנון המחיר, אנחנו בעצם עוד בשאלה האם בהתחשב במילים "בכפוף לכל דין" יש פה באמת must sell.

איתן כבל: יש כאן רגע היסטורי, מנכ"ל משרד התקשורת מכבד אותנו בנוכחותו אחרי תקופה ארוכה.

איילת נחמיאס ורבין: בפעם אחרונה שהזעקנו אותו הוא הגיע.

יוסי יונה: הוא חיכה שהלהבות ישככו.

יוסי יונה: ..

<אביטל סומפולינסקי: בעצם עלתה פה השאלה, האם כשכתובות המילים "בכפוף לכל דין" המשמעות היא שהשוק עלול להסדיר את עצמו בצורה כזו שהחוזים יכללו כל מיני התניות כאלה ואחרות שלא יכללו את האפשרות למכור ואז כשכתוב "בכפוף לכל דין" הם לא ימכרו את זה.

<אביטל סומפולינסקי: יכול להיות שהחוזים היום לא כוללים את זה, אבל אם השחקנים בשוק היו מתנהלים בצורה רציונלית אז לא היה החוק הזה.

<אביטל סומפולינסקי: ההנחה היא שהם לא רוצים למכור ושאם לא נחייב אותם למכור הם לא ימכרו.

<אביטל סומפולינסקי: השאלה אם המילים "בכפוף לכל דין", לדוגמה אם אין להם את הזכויות באינטרנט האם הם חייבים לפנות לבקש את הזכויות באינטרנט?

<אביטל סומפולינסקי: מה קורה כאשר אין הסכמה?

<אביטל סומפולינסקי: האם הערוץ אומר: בסדר, "בכפוף לכל דין" זה אומר שאני לא מעביר?

<אביטל סומפולינסקי: או שיש לי הסכמה רק של 80% מהזכויות אז אעביר לך תוכן חלופי על ה-20% הנותרים?

<אביטל סומפולינסקי: זה מונח מאוד-מאוד רחב, שבעינינו לפחות מעורר סימן שאלה, האם באמת יש פה את ה-must sell.

<אסף וסרצוג: הסברנו את זה בדיון הקודם.

<אסף וסרצוג: האפשרות הראשונה הייתה לעשות רישיון כפייה ולהגיד: אתם חייבים למכור, ואז אפשר להגיד "על אף האמור בחוק זכויות יוצרים" או להיכנס לתוך ה"סרט" שהיינו בו בחוק ההסדרים סביב ערוצים 2 ו-10, שהייתה לנו שם מגילה שלמה לגבי איך הם יכולים לעשות.

<אסף וסרצוג: התבססנו על המצב העובדתי בשוק, שבו זכויות השידור מרביתן נמכרות טריטוריאלית בלי אבחנה בין פלטפורמות.

<אסף וסרצוג: כלומר, הם יכולים לשדר על כל הפלטפורמות.

<אסף וסרצוג: צריכים לקבל הסכמות, צריכים לקבל אישורים, אבל הם יכולים לשדר על כולן.

<אסף וסרצוג: היום כל הערוצים משדרים על כל פלטפורמה – כבלים, לוויין ואינטרנט.

<אסף וסרצוג: לפי מה שהצהירו פה גם הערוצים עצמם, הם מנהלים משא ומתן גם עם "פרטנר" לצורך העניין, כלומר אני מניח שהם מנהלים משא ומתן תחת היכולת שלהם למכור גם לשחקנים נוספים.

<אסף וסרצוג: לכן אמרנו פה "בכפוף לכל דין".

<אסף וסרצוג: אם לצורך העניין בעל זכויות מסוים יגיד – ניקח דוגמה ספציפית – לערוץ הספורט: אתה לא יכול לשדר מפעל מסוים ב"פרטנר", יש סיכון כזה שקיים בחוק, אנחנו חושבים שהסבירות שזה יקרה נמוכה מאוד והמחיר שאמור ללכת עכשיו על כל סוגיית זכויות היוצרים שווה את זה.

<אביטל סומפולינסקי: לכאורה הוא אפילו לא צריך לבקש להעביר את זה ל"פרטנר".

<אביטל סומפולינסקי: החוק לא מחייב אותו אפילו- - -

<אסף וסרצוג: אבל הוא חייב למכור.

<אביטל סומפולינסקי: בכפוף לכל דין.

<אביטל סומפולינסקי: אם יש לו זכויות- - -

<אסף וסרצוג: מה את מציעה?

<אסף וסרצוג: את מציעה להוסיף שהוא צריך לפנות לשם?

<אביטל סומפולינסקי: בהפצת שידורים יש התייחסות לדוגמה מה קורה כאשר יש קושי ממשי להשגת הרישיון.

<אביטל סומפולינסקי: התפיסה הייתה שמי שיש לו חובה למכור – שם זה היה החובה לתת הסכמה – צריך לפנות חזרה לבעל הזכויות ולהסדיר את זה.

<אביטל סומפולינסקי: פה בעצם בכלל לא ברור מי צריך להסדיר את הזכויות.

<אסף וסרצוג: הערוץ הזה שמוכר.

איתן כבל: זה לא שאלות ותשובות.

איתן כבל: צריך שזה יובהר כדי שהדברים יהיו ברורים בחוק.

<אסף וסרצוג: לחשוב אם צריך להבהיר את זה או לא?

<אסף וסרצוג: בסדר, נדבר על זה, האם צריך להבהיר את הנקודה הספציפית הזאת.

איתן כבל: בסדר.

איתן כבל: דרך אגב, אני לא מתכוון לעשות פיליבסטר לעצמנו.

איתן כבל: אני רוצה להזכיר שרוב הדברים פה כבר נדונו.

איתן כבל: זה לא שאנחנו פותחים את כל השאלות מחדש כאילו זה עתה ירדנו מן המטוס.

<מל פולישוק בלוך: "בכפוף לכל דין" – זה המקום להוסיף את הסעיף ששלחנו אליך, שאנחנו מבקשים לחדד: "אין בהוראות פרק זה על כל סעיפיו כדי לגרוע מזכותו על-פי כל דין של בעל זכות יוצרים ביצירות הכלולות במפעל הספורט המשמעותי או בשידורי ערוץ הספורט שלגביהם ניתן רישיון לשידור לפי פרק זה, כי יוסדר רישיון שימוש באותן יצירות וישולמו לפי כל דין תמלוגים בעד השימוש".

<מל פולישוק בלוך: זה כל מה שאנחנו רוצים.

<אסף וסרצוג: מבחינתנו זה לא מוסיף.

<אסף וסרצוג: אקו"ם אומרים שזה מאוד מוסיף להם.

<אסף וסרצוג: השאלה אם זה לא גורע.

<אסף וסרצוג: אביטל סומפולינסקי, לפני רגע אמרת שלדעתך זה כן גורע.

<אביטל סומפולינסקי: הנחת המוצא היא שהנוסח היום, כאשר כתוב שצריך לתת רישיון מובנית בזה אמירה שלפיה צריך להסדיר את נושא זכויות יוצרים.

<אביטל סומפולינסקי: צריך להסדיר הרבה דברים.

<תמיר אפורי: מה שכרגע כתוב בהצעת החוק הוא הפוך מאשר מה שאת אומרת משום שההגדרה של הרישיון לשידור נאמר בה שזה רישיון לפי סעיף 37 לחוק זכות יוצרים.

<תמיר אפורי: על פניו המשמעות היא שדווקא בערוצי הספורט, המקום היחיד על פני החברה הישראלית, הערוץ צריך לדאוג לזכויות יוצרים של אקו"ם ולא הפלטפורמה, משהו שהוא לחלוטין לא מקובל.

<תמיר אפורי: לא מקובל בתחום, לא מקובל במציאות היום.

<תמיר אפורי: היום "הוט" ו"יס" שמעבירות את ערוצי הספורט מסדירות את העניינים עם אקו"ם, עם הפדרציה הישראלית לתקליטים והקלטות, עם "אשכולות" ועם גורמים אחרים רלוונטיים.

<תמיר אפורי: צריך לשים את הדברים בצורה ברורה מאוד.

<תמיר אפורי: היינו כאן במסגרת חוק ההסדרים, בילינו פה הרבה מאוד שעות והגענו לנוסח מוסכם, שאמר בלשון דומה מאוד, בהבדלים של דקויות לנוסח שהציגה מל פולישוק.

<תמיר אפורי: אני חושב שצריך להעתיק אותו מילה במילה לכאן.

<אביטל סומפולינסקי: יש שתי שאלות.

<אביטל סומפולינסקי: שאלה אחת היא האם צריך לשלם תמלוגים.

<מל פולישוק בלוך: אין שאלה שצריך לשלם תמלוגים.

<אביטל סומפולינסקי: האם החוק צריך לכלול הוראה מפורשת שצריך לשלם תמלוגים.

<תמיר אפורי: זה לא השאלה.

<אביטל סומפולינסקי: הרמה השנייה היא מי צריך להסדיר את הזכויות מול בעל הזכויות.

<אביטל סומפולינסקי: זה מתקשר להערה הקודמת שלי: כאשר נותנים רישיון, מי הגורם שצריך להסדיר את הזכויות?

<אביטל סומפולינסקי: האם ערוץ הספורט אומר ל"סלקום טי-וי": אני מוכן למכור את עצמי אבל לכי את ותסדירי את הזכויות מול אקו"ם או מול בעלי הליגה?

<אביטל סומפולינסקי: או שערוץ הספורט צריך להסדיר את זה דרך מתן הרישיון?

<אביטל סומפולינסקי: זאת שאלה שהחוק שותק לגביה.

<מל פולישוק בלוך: עצם זה שאת מעלה את השאלה – זה בדיוק העניין.

<מיכל רפאלי כדורי: אנחנו חיים את זה 16 שנים.

<מיכל רפאלי כדורי: סתם מערבבים את אקו"ם פנימה.

<מיכל רפאלי כדורי: אין לי מושג למה ומי דוחף את זה.

<מיכל רפאלי כדורי: זה לא רלוונטי.

<מיכל רפאלי כדורי: גופי השידור – "יס", "הוט", "פרטנר", "סלקום" – הם הגופים המשדרים והם חייבים להסדיר רישיונות צמיחה, מה שאומר שהם משלמים לאקו"ם, לתל"י, ל"אשכולות", לפדרציה הישראלית לתקליטים והקלטות, הם מסדירים את הרישיונות.

<מיכל רפאלי כדורי: הם מסדירים את זה לגבי שימוש במוזיקה, לגבי שימוש בתקליטים, לגבי מבצעים, שזה שחקנים ונגנים, תסריטאים ובמאים.

<מיכל רפאלי כדורי: הם לא מסדירים את זכויות הספורט.

<מיכל רפאלי כדורי: שלא יבלבלו במוח.

<מיכל רפאלי כדורי: אף אחד מאתנו לא מתקשר לאופ"א ושואל האם הוא יכול להסדיר את ה-HD.

<מיכל רפאלי כדורי: אף אחד לא יענה לי לטלפון, אין דבר כזה.

<מיכל רפאלי כדורי: למה מכניסים את זה לכאן?

<מיכל רפאלי כדורי: יש מישהו שדוחף את זה.

<אסף וסרצוג: אני רוצה להסביר לפרוטוקול, אין לנו שום כוונה לשנות את הדין הקיים.

<אסף וסרצוג: מה שהיה הוא שיהיה.

<אסף וסרצוג: מה שאקו"ם זכאים לו היום – יהיו זכאים גם אחר-כך.

<אסף וסרצוג: בואו נבהיר את זה לפרוטוקול, שיהיה ברור.

<מל פולישוק בלוך: אבל זה לא מספיק.

<מל פולישוק בלוך: אתם שולחים אותנו שוב לבית-המשפט.

<מל פולישוק בלוך: עובדה שהיועצת המשפטית של הוועדה אמרה שזה לא ברור, היא אמרה את זה במפורש.

איתן כבל: תודה.

איתן כבל: עד סוף הדיון אקבל החלטה.

איתן כבל: אני לא עוצר עכשיו את החוק.

איתן כבל: היו לנו פה כבר המוני דיונים.

איתן כבל: זה נשלח אליי אתמול.

איתן כבל: אני לא יודע עכשיו לתת לזה מענה.

איתן כבל: כל דבר שאפתח פה עכשיו יפתח לי עולם ומלואו.

איתן כבל: אני יודע להגיד רק את הדבר הבא, שנכון לרגע זה – ואין כמוני בוועדה שנלחם עבור הזכויות שלכם – בנקודה הזו אני אומר לעצמי: עד עכשיו לא היו תלונות, אין סיבה שיהיו תלונות בתחום הספורט בהמשך.

איתן כבל: לכל דבר אפשר לתת עוד דגש גדול יותר.

<מל פולישוק בלוך: אמרה עכשיו היועצת המשפטית של הוועדה שבכלל לא ברור מי ישלם.

<מל פולישוק בלוך: מה יותר מזה?

<מל פולישוק בלוך: היא אמרה שזה לא ברור.

איתן כבל: היא לא אמרה את זה, היא אמרה משהו אחר לגמרי.

איתן כבל: אני יושב קרוב אליה ושמעתי מה היא אומרת.

איתן כבל: אני עוצר פה ולא נותן לזה להימשך.

איתן כבל: נאמרו כאן הדברים בצורה ברורה.

איתן כבל: אם עד סוף הדיון נחשוב שצריך להבהיר יותר- - -

<מיכל רפאלי כדורי: - - -

איתן כבל: מיכל רפאלי כדורי, אוציא אותך, די.

<מל פולישוק בלוך: אני גם רוצה למחות על דברי מיכל רפאלי כדורי.

<מל פולישוק בלוך: אף אחד לא שלח אותנו לשום גורם.

<מל פולישוק בלוך: אנחנו דואגים רק ליוצרים.

<מל פולישוק בלוך: נאמרו כאן דברים לא נכונים.

איתן כבל: את צודקת, הדברים שלה אינם במקום.

<מיכל רפאלי כדורי: - - -אין לך רישיון מאקו"ם?

איתן כבל: מיכל רפאלי כדורי, תסלחי לי, לפני פסח לפחות אל תחלקי ציונים.

איתן כבל: פה כל אחד נותן ציונים לאחרים.

איתן כבל: תודה.

<אביטל סומפולינסקי: צריך לקבל תשובה, האם מבחינת

<אביטל סומפולינסקי: כם המילים "בכפוף לכל דין", המשמעות היא שאם לדוגמה אין לו זכויות לאינטרנט ומסיבה כלשהי השוק התפתח למקום הזה, אם הם לא ירצו למכור לפלטפורמות שיש על האינטרנט אז הוא חייב לפנות?

<אסף וסרצוג: מאחר ואנחנו יודעים שזה לא המצב העובדתי היום, יש זכויות לכל המפעלים, כל הערוצים מוכרים לכולם על כל הפלטפורמות, בואו נניח שבעתיד- - -

<אדר זהבי: דרך אגב, זה לא מדויק.

<אסף וסרצוג: זה לא אומר שלא צריך לקבל אישורים.

<אביטל סומפולינסקי: אם כולם מוכרים לכולם אז למה צריך את החוק?

<אסף וסרצוג: אתה לא משדר את מה שיש לך ב"יס" ו"הוט" על "סלקום"?

<אדר זהבי: לא את כל המפעלים שאתה קונה יש- - -

<אסף וסרצוג: כרגע המצב העובדתי, שערוץ הספורט, "צ'רלטון" ו"ONE" משדרים על כל הפלטפורמות את אותו ערוץ בדיוק.

<אסף וסרצוג: משמע שיש להם את הזכויות כרגע.

<אסף וסרצוג: אביטל סומפולינסקי, התשובה היא כן.

<אסף וסרצוג: מאחר והמצב העובדתי אומר עכשיו אחרת- - -

<תמיר אפורי: אומר לך אדר זהבי שהמצב העובדתי הפוך ממה שאתה אומר.

איתן כבל: חברים יקרים, כל מי שיפריע לי להתקדם בהקראת החוק וידבר שלא ברשות דיבור אוציא אותו החוצה.

איתן כבל: אז אהיה פה לבד, סבבה, אקרא את הצעת החוק ואעביר אותה פה אחד.

<אביטל סומפולינסקי: אסף וסרצוג, ההנחה שלך עכשיו היא שהחוק הזה נדרש בגלל שלולא חובת מכירה- - -

<אסף וסרצוג: קל וחומר כאשר הכנסנו הוראת שעה.

<אסף וסרצוג: במיוחד אם רוצים להכניס את החוק כהוראת שעה ל-4 שנים אז בכלל, מאחר ורוב הזכויות יהיו פחות או יותר בזמן הזה, כנראה מאחר ויצטרכו לחזור לדיון נוסף במידה וכן אז יצטרכו לבדוק גם את הנושא הזה.

<אסף וסרצוג: כרגע כל הערוצים משדרים על כל הפלטפורמות.

<אביטל סומפולינסקי: לא הבנתי את הטענה על הוראת השעה.

<אסף וסרצוג: רוב הזכויות כרגע "סגורות" בכל הערוצים, בוודאי המשמעותיות.

<אסף וסרצוג: הערוצים משדרים על כל הפלטפורמות.

<אסף וסרצוג: הערוצים גם הכריזו שאין להם בעיה למכור לשחקנים חדשים: "פרטנר", "טריפל C" שאמורה להיכנס.

<אסף וסרצוג: מאחר והן אמרו שהן מוכנות, משמע שיש להן את היכולת.

<דרור שטרום: אז לשם מה צריך את החוק?

איתן כבל: לא נכון, אתה טועה, כי אם היה החוק הרבה דברים לא היו קורים.

איתן כבל: תפקידה של מערכת היא גם להניף דגל.

<אדר זהבי: מה לא היה קורה אותו דבר?

איתן כבל: אני מבקש, עברנו את שלב התמימות.

<אביטל סומפולינסקי: הנחת המוצא היא שהצעת החוק כבר בעצם היותה הצעת חוק והחוק הם שיוצרים את חובת המכירה.

<אביטל סומפולינסקי: אם לא תהיה חובת מכירה לא בטוח שכל השחקנים החדשים יקבלו את כל ערוצי הספורט.

<אסף וסרצוג: אם לא תהיה חובת מכירה – נכון.

<אסף וסרצוג: גם אם תהיה לא בטוח שבסוף זה יסתדר, אבל כן.

<אביטל סומפולינסקי: למה?

<אביטל סומפולינסקי: הרי בשוק שמסודר באופן כלכלי רציונלי אתה אמור למכור לכמה שיותר אנשים.

<אביטל סומפולינסקי: ההנחה היא שיש כוחות בשוק שמסדרים את זה ששחקנים חדשים לא ייכנסו.

<אסף וסרצוג: לא רק.

<אסף וסרצוג: יש כשל מסוים.

איתן כבל: ברצינות, מה ה"חפירה" הזאת?

איתן כבל: אני רוצה לדעת האם המשפט "על פי כל דין" צריך להיות בהצעת החוק.

איתן כבל: מה הערך המוסף שלו בחקיקה?

איתן כבל: או שאין לו ערך מוסף?

איתן כבל: זה הכול, בלי פלפולים.

<אביטל סומפולינסקי: הרעיון במילים "בכפוף לכל דין" הוא להבהיר שדיני זכויות יוצרים ממשיכים לחול.

<אביטל סומפולינסקי: המילים האלה חשובות.

<אביטל סומפולינסקי: לצד זה שאנחנו רוצים שדיני זכויות היוצרים ימשיכו לחול, במובן של התשלום וקבלת הסכמה, אני רוצה שלא יהיה מצב שדרך המילים האלה גם אפשר יהיה להיאחז בחוזים כאלה ואחרים ולהימנע מחובת המכירה.

<אביטל סומפולינסקי: אולי שווה לשאול את השחקנים שלא נמצאים היום בשוק איך הם רואים את המילים האלה.

איתן כבל: אני לא שואל את השחקנים שלא בשוק, מסיבה פשוטה, כל אחד מספר את הסיפור של עצמו.

איתן כבל: איך אומרים: "רק על עצמי לספר ידעתי".

איתן כבל: אני רוצה שנציגי משרד המשפטים והיועצים המשפטיים של משרדי הממשלה ייתנו לי הבהרה.

<אסתי פלדמן: אני לא ממשרד המשפטים אלא מן הלשכה המשפטית במשרד האוצר.

<אסתי פלדמן: מבחינתנו מדובר בהבהרה.

<אסתי פלדמן: נכון שיש דיני זכויות יוצרים שמגבילים אותנו ואנחנו לא מתגברים עליהם, ונכון שהדינים האלה יוצרים קושי מסוים בהסדרה הזאת.

<אסתי פלדמן: אבל אין מה לעשות, אנחנו נמצאים לא בחלל ריק אלא בחלל של הסדרה שלמה ואנחנו מנסים לעשות את המיטב.

<אסתי פלדמן: מצד אחד אנחנו מביאים את החובה כאן, ומצד שני אומרים שאיננו מתגברים על אף דין אחר קיים.

<אסתי פלדמן: זה מבחינתנו האיזון.

<אביטל סומפולינסקי: יכול להיות שיש רק הסכמה של חלק ואין הסכמה של הכול.

<אביטל סומפולינסקי: אז צריך להעמיד את הערוץ לדין?

<אסתי פלדמן: אנחנו יכולים להכניס אמירה כללית, שהוא יעשה את המאמץ הנדרש, שהחובה מוטלת עליו, אבל זה עדיין לא יהיה להתגבר על כל דין, או על אף דין.

<אסתי פלדמן: זה לא יקרה, את זה לא נעשה, זה לא המגרש.

איתן כבל: אני מקבל את זה.

איתן כבל: גם אין גבול.

איתן כבל: בתוך המנעד הזה תמיד יהיה עורך-דין אפורי או עורך-דין שיידע למצוא את הפִרצה.

איתן כבל: ההסבר שניתן כאן מספק אותי.

<אביטל סומפולינסקי: הנוסח היום אפילו לא מטיל עליו את החובה.

<אסתי פלדמן: אמרנו שאם יש צורך נבהיר את זה.

<אסתי פלדמן: מבחינתנו זה דבר שהוא למעלה מן הצורך.

איתן כבל: אני לא חושב שנהפוך את זה עכשיו לליבה של הדברים.

איתן כבל: זה חשוב.

איתן כבל: אמרנו את הדברים לפרוטוקול.

איתן כבל: אנחנו מבינים כאן את כוונת המחוקק ואפשר להתקדם.

<אסתי פלדמן: הוועדה קראה והצביעה על סעיף ההגדרות.

<אסתי פלדמן: אם צריך לעשות שם תיאומים טכניים, נעשה את זה.

<תמיר אפורי: בדיון הקודם סוכם שתתווסף הגדרה, אני לא חושב שמישהו מתנגד לה, והיא נשמטה, נשכחה –ההגדרה "אמצעים טכנולוגיים".

<תמיר אפורי: זו הגדרה שנכנסה בחוק ההסדרים.

<תמיר אפורי: יש בהמשך "טיפול באמצעים טכנולוגיים" אבל אין הגדרה.

עיסאווי פריג': יש לזה התייחסות בהצעת החוק?

<תמיר אפורי: בוודאי.

<אביטל סומפולינסקי: "אמצעים טכנולוגיים בהתאם לחוק הפצת שידורים"?

<תמיר אפורי: צריך להעתיק את ההגדרה.

<תמיר אפורי: בנוסח הנוכחי אין הגדרה.

איתן כבל: הוא צודק, אני זוכר שזה עלה והייתה הסכמה להכניס את זה.

<אביטל סומפולינסקי: אפשר להוסיף את ההגדרה "אמצעים טכנולוגיים" בהתאם לסעיף 13(ב) לחוק הפצת שידורים, שם יש את ההגדרה.

איתן כבל: חברים יקרים, סיכמנו, צודק עורך-דין אפורי, זה קורה לו פעמיים ביום.

איתן כבל: ..

איתן כבל: לכן אני מבקש להוסיף את ההגדרה הזאת.

<אביטל סומפולינסקי: בסעיף ההגדרות לא הצביעו על ההגדרה "מפעל ספורט משמעותי".

<אביטל סומפולינסקי: השאלה אם לאור התיקון החדש שמוצע עכשיו על-ידי משרד האוצר בסעיף קטן (א) הוא נדרש.

<אסתי פלדמן: כן, הוא נדרש.

<אסתי פלדמן: בהגדרות "זכות במפעל ספורט" ו"מפעל ספורט" צריך לעשות תיקון נוסח קטן בהפניות.

<קריאה: למה זה נדרש?

<אסף וסרצוג: תראו בהמשך הצעת החוק.

<אסתי פלדמן: בהגדרות "מפיק ערוץ ספורט רשום" ו"המרשם" צריך לעשות תיקון, אבל למיטב זיכרוני הוועדה עדיין לא הצביעה על זה.

איתן כבל: אז תקראו את ההגדרות.

איתן כבל: בואו נתקדם, לא נשוחח עם עצמנו.

<אסתי פלדמן: בסעיף 6סה – גם בשמות הסעיפים יכול להיות שיהיה שינוי טכני.

<אביטל סומפולינסקי: אתם רוצים לחזור לסעיף ההגדרות ולהצביע עליו כפי שצריך?

<אביטל סומפולינסקי: יש הגדרות שטרם הצביעו עליהן.

איילת נחמיאס ורבין: לי הייתה גם הערה על ההגדרות.

איתן כבל: מי בעד הוספת ההגדרה שהסכמנו עליה של "אמצעים טכנולוגיים"?

איתן כבל: ירים את ידו.

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: ההגדרה אושרה, תודה.

<אסתי פלדמן: ""זכות במפעל ספורט משמעותי" – זכות היוצרים לשידור כמשמעותה בסעיף 11(4) לחוק זכות יוצרים או רישיון לגבי אותה הזכות לפי סעיף 37 לחוק האמור, לעניין מפעל ספורט משמעותי, למעט רישיון שנרכש לפי סעיף 6סה.

<אסתי פלדמן: " אמרנו שנתקן את זה לפי ההפניות.

<אסתי פלדמן: אם ירד סעיף 6סד אז 6סה יהפוך ל-6סד.

איתן כבל: חברים, אמרתי שהמפעלים לא נכנסים.

איתן כבל: די, מספיק.

איתן כבל: נדון בזה אחרי הפגרה.

<אסתי פלדמן: ""מפעל ספורט" – תחרות ספורט או משחק ספורט או סדרת תחרויות ספורט או משחקי ספורט; "מפעל ספורט משמעותי" – מפעל ספורט הכלול ברשימת מפעלי הספורט שפרסמה המועצה כאמור בסעיף 6סח(א)(1);"

איתן כבל: יש הערות?

<חגי נצר: אני "נופל" פה פעמיים, לצורך העניין "יורוספורט".

<חגי נצר: אני מפיק ערוץ ספורט, אבל אני מפיק ערוץ ספורט זר.

<חגי נצר: כמפיק ערוץ ספורט זר נתונות לי כל הזכויות, למשל של האמנה.

איתן כבל: העלית את זה בדיון הקודם, ישבת מולי.

איתן כבל: שמעתי.

איתן כבל: לא קיבלנו את עמדתך.

איתן כבל: זה הכול.

איתן כבל: אפילו החמאתי לך.

<חגי נצר: לפני 5 דקות אמרת לנו שכאשר זה משפיע על הסעיפים נגיד.

<חגי נצר: אני רוצה להבהיר את זה בשני משפטים.

<חגי נצר: אמנת רומא – אני ערוץ זר, אני נמצא שם בכלל – שחלה על מדינות אירופה ועל ישראל אומרת שלי כערוץ זר יש זכות שלא יכפו עליי must sell.

<חגי נצר: אין must sell עליי.

<חגי נצר: אם אתם מדברים על "מפיק ערוץ ספורט" אז תגידו "מפיק ערוץ ספורט בישראל".

<חגי נצר: איך אתה יכול לכפות על מישהו שחבר באמנה שישראל חתומה עליה, שמאפשרת לו לא לעשות must sell, להגיד: אתה כן תעשה must sell?

<חגי נצר: אתה עומד בניגוד לאמנה.

<חגי נצר: אז תיקנתם, כתבתם פה: "שמשדר בעיקר לציבור בישראל", אבל זה לא מספיק.

איתן כבל: בשביל זה תיקנו.

איתן כבל: אמרת את הדברים שלך.

איתן כבל: אז לא קיבלנו אותם.

איתן כבל: עשינו את השפצור כדי שלא תנוח כל דעתך אבל אני שמח שחלקה נחה.

<לאה ורון: אפשר להעמיד להצבעה.

<לאה ורון: עורכת-דין סומפולינסקי תסביר מה נוסף להגדרות.

<אביטל סומפולינסקי: נוספו ההגדרה "אמצעים טכנולוגיים" וההגדרות "זכות במפעל ספורט משמעותי", "מפעל ספורט" ו"מפעל ספורט משמעותי", שזה לא רלוונטי כרגע לסעיף 6סד אלא לסעיף 6סה.

איתן כבל: מי בעד?

איתן כבל: ירים את ידו.

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: ההגדרות נתקבלו.

<לאה ורון: "חובת מתן רישיון לשידור לעניין מפעל ספורט משמעותי".

<אדר זהבי: אבל אמרו שמורידים את המפעל המשמעותי, שלא דנים על מפעל משמעותי.

<אסתי פלדמן: נסביר למה זה שונה ממה שהיה בסעיף 6סד, נסביר למה מדובר במפעל ספורט מצומצם יותר.

<אדר זהבי: אולי כדאי להסביר, כי זה אותו דבר.

<לאה ורון: אל תנהל לנו את הדיון, בבקשה.

<לאה ורון: עורכת-דין פלדמן תקרא ולאחר מכן יישמעו הסבר והערות.

<אסתי פלדמן: אם צריך, נבהיר שבפסקה (2) מדובר ב"ספק תכנים שרכש זכות במפעל ספורט משמעותי", כלומר לא כל אחד.

<אביטל סומפולינסקי: כרגע מדובר על מי שיש לו זכות במפעל.

<אדר זהבי: זה לא מה שקראת.

<אדר זהבי: את אומרת "כל בעל זכות".

<אסתי פלדמן: אני אומרת, ככל שיש צורך נוסיף, שמדובר ב"ספק תכנים שהוא בעל זכות".

<אסתי פלדמן: זה בעקבות הערות שקיבלנו עכשיו.

<אסף וסרצוג: נסביר את ההבהרה.

<אסף וסרצוג: הרעיון היה שיכולה לבוא, לדוגמה, "פרטנר", שהתחרתה על זכויות, או פלטפורמה שלא נמצאת תחת איזו מגבלה, לרכוש זכויות במפעל ספורט משמעותי.

<אסף וסרצוג: ההנחה הייתה שהיא תשדר במסגרת ערוץ ספורט כלשהו ואז היא תצטרך למכור את הערוץ במסגרת ה-must sell.

<אסף וסרצוג: מאחר והטכנולוגיה מתקדמת והם יכולים למכור את זה לא במסגרת ערוץ, במסגרות שונות, בשביל להבהיר, שלא יהיה מצב שפלטפורמה תוכל לקנות מפעל ולשדר אותו בבלעדיות ולעקוף את החוק דרך זה שהיא לא תשדר אותו במסגרת ערוץ, הוספנו גם את ההגדרה בפסקה (2), שאומרת שאם הוא משדר משחק בודד או דרך ערוץ שהוא לא ערוץ ספורט עדיין הוא יצטרך למכור את זה.

<אדר זהבי: הכנסתם את המפעלים בדלת הראשית.

<אסף וסרצוג: לא, זה לא מכירת המפעל.

<אדר זהבי: בעצם מה שעשיתם, בסעיף הזה הכניסו בדלת האחורית את סעיף המפעלים לערוצים.

<אדר זהבי: זה לחלוטין הפוך ממה שמדובר פה.

<אדר זהבי: ראשית, על ההגדרה הזאת עונה כל ספק תכנים בעולם, כולל אופ"א ופיפ"א.

<אסף וסרצוג: אבל למעלה כתבנו "בעיקר לציבור בישראל".

<אסף וסרצוג: הוא לא ספק תכנים, ו"בעיקר לציבור בישראל".

<אדר זהבי: אז זה רק מינהלת הכדורגל והכדורסל?

<אסף וסרצוג: גם לא כי אנחנו מוסיפים "ספק תכנים".

<אסף וסרצוג: היא לא משדרת מגוון תוכן.

<אסף וסרצוג: היא לא עונה להגדרה "ספק תכנים".

<אסף וסרצוג: תקרא את ההגדרה.

<אדר זהבי: אל"ף, היא עונה, ובי"ת, אם לא אז מה שאתה אומר, שכל ספק תוכן יכול לקרוע מהערוץ תכנים.

איתן כבל: זה לא מה שנאמר.

איתן כבל: להיפך, מבחינתך הסעיף הזה טוב.

<אסף וסרצוג: אדר זהבי, אם עכשיו אתה משדר את זה על האינטרנט אתה לא צריך כי אתה משדר במסגרת ערוץ, אתה לא נכלל במסגרת ההגדרה.

איתן כבל: אין לך בעיה עם זה.

איתן כבל: אדר זהבי, סמוך עליי לפעמים.

<אסף וסרצוג: מבחינתי אפשר להוריד את הסעיף.

איתן כבל: זה בדיוק בא לשרת גוף כמו שלכם.

<דרור שטרום: פשוט צריך לתקן את הנוסח, שיהיה בהיר.

<דרור שטרום: הוא מנוסח לא בבהירות.

איתן כבל: בעברית פשוטה, אנחנו מדברים על חובת מכירה.

איתן כבל: היום כפי שהדברים מנוסחים, רק אם יש לך ערוץ שאתה משדר בו את המשחקים, כפי שיש לך ולאחרים, זה חל.

איתן כבל: מחר יכול למשל ערוץ 2 לשדר משחק, לקנות אותו, לשדר אותו ב-loop של התכנים השוטפים ואין לו חובת מכירה, הוא חלק מתוכנית סדורה שעוסקת במגוון רחב של עניינים.

איתן כבל: אמרנו שאם תהיה התחכמות כזו, מכיוון שאני לא יודע מתי "פרטנר" או גוף אחר שיקום יהיה לו ערוץ שכל כולו יעסוק בשידור, או אפילו התאגיד אם יקום, להיפך, זה פה כדי לעזור לכם, שלא יבוא מישהו וינסה לעקוף את זה בדלת האחורית.

<אדר זהבי: למה הסעיף הזה לא חל גם עליי?

<תמיר אפורי: יש פה איזו אי-הבנה בניסוח, בין היתר משום שזה נושא שעולה לראשונה.

איתן כבל: בסדר, לא קרה כלום, גם אתה מבקש להעלות דברים לראשונה.

<תמיר אפורי: אני רוצה הבהרה לעניין הזה.

<תמיר אפורי: ערוץ ספורט קונה זכויות במפעלים ומוסיף עליהם משלו הרבה מאוד בהשקעה גדולה מאוד ובסוף יש ערוץ.

<תמיר אפורי: לפי איך שכרגע הדברים מנוסחים, בואו נקרא לילד בשמו, נניח ש"פרטנר" הייתה זוכה באותו מכרז וקונה את הזכויות לליגה כזו או אחרת.

<תמיר אפורי: מה שהיא אמורה לתת לגביו, לפי הנוסח הנוכחי, must sell, זה הזכויות שהיא קנתה ולא המוצר הארוז שהיא יצרה.

<תמיר אפורי: זה דבר שלדעתי לא משרת את המטרה.

<תמיר אפורי: אני חושב שלא לזה התכוונו.

איתן כבל: זה עניין של ניסוח.

איתן כבל: המהות נכונה, הכיוון נכון.

איתן כבל: כדי שהדברים שאתה אומר יובהרו, שלא תיפול תחת ידינו שגגה, צריך לתת לזה את השיופים הנדרשים, זה הכול.

<אביטל סומפולינסקי: אסף וסרצוג, כאשר אתה אומר "רישיון לשידור ערוץ הספורט" אז ברור שרישיון לשידור ערוץ הספורט זה החבילה הכוללת.

<אביטל סומפולינסקי: כאשר אתה אומר "רישיון למפעל הספורט המשמעותי" זה לשדר את חומר הגלם ולא את האריזה.

<תמיר אפורי: מי צפוי לקנות ב-8 בערב?

איתן כבל: עורך-דין אפורי, אני לא שכרתי את שירותיך לשאול אותי בכל רגע מי ומי ומי.

איתן כבל: אתה יודע שאסור לשאול "ואם" או "ומי" בדיוני הוועדה הזאת.

איתן כבל: אחרת, לא נסיים את הדיון כי תמיד יש "ואם" ותמיד יש "ומי".

איתן כבל: דיברנו כאן על הרעיון.

איתן כבל: אני גם צריך ליצור פרנסה לאחר מכן לך ולדומיך, שתוכלו להתפרנס על הפרשנות של החוק.

<תמיר אפורי: יש כאן רעיון מהפכני אבל אף אחד לא מבין על מה מדובר.

<תמיר אפורי: יש ערוץ חדשות שבמשך שעה ישודר בו ספורט.

<תמיר אפורי: איך בדיוק גופים אחרים יקנו?

<תמיר אפורי: יקנו את מה?

<תמיר אפורי: איך רואה משרד האוצר לנגד עיניו שהדבר הזה אמור לעבוד?

איתן כבל: אתחיל את הקראה ולא אאפשר התייחסויות מכיוון שכבר טחנו פה את העניינים עד דק.

<תמיר אפורי: הנושא הזה עולה כאן לראשונה.

איתן כבל: העניין הזה.

איתן כבל: פה דווקא באנו מתוך מטרה ללכת לקראתכם.

איתן כבל: פתאום הפכת להיות מודאג מהאחרים.

<אסף וסרצוג: מבחינתנו אפשר להוריד את הסעיף הזה ולחזור למקור.

<אדר זהבי: לא מדובר פה שזה ערוץ ספורט ולא מדובר פה שזה בעל תוכן.

איתן כבל: אני מעלה את הסעיף הזה להצבעה, בנוסח שיתוקן.

איתן כבל: הבהרנו להם את הדברים.

איתן כבל: העיקרון ברור.

<קריאה: צריך לראות את הנוסח לפני שמצביעים עליו.

<מיכל רפאלי כדורי: אני רוצה לשאול שאלה.

איתן כבל: לא, די, סיימתי, אני לא מאפשר לאף אחד יותר לדבר.

איתן כבל: תודה רבה לכם.

איתן כבל: חברי הכנסת, נצביע על העיקרון הנכון שהועלה.

איתן כבל: הוא יובהר בתיקוני הנוסח של החקיקה כדי שהוא יענה בדיוק על הכוונות.

איילת נחמיאס ורבין: ואז נצביע שוב על התיקונים?

איתן כבל: לא.

<לאה ורון: אתם מצביעים ומחליטים, והיועצת המשפטית תנסח את מה שאתם מחליטים.

איתן כבל: מי בעד?

איתן כבל: ירים את ידו.

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: הסעיף אושר.

איתן כבל: אני כבר מרגיש שעושים לי כאן התשה.

איילת נחמיאס ורבין: יש לי שאלה על ההגדרות.

איילת נחמיאס ורבין: יש פה איזה ערבוב, שכנראה יכול להיפתר בסעיף ההגדרות, אני רק לא יודעת כיצד ואביטל סומפולינסקי תצטרך לעזור לנו בעניין הזה.

איילת נחמיאס ורבין: למיטב הבנתי אביטל סומפולינסקי מסכימה אתי.

איילת נחמיאס ורבין: יש הבדל בין פלטפורמה משדרת – זה גם חלק מן הבלבול המקורי, וזה אפילו חלק מן הבלבול שהיה עכשיו.

איילת נחמיאס ורבין: יש הבדל בין ספק תכנים לבין פלטפורמה משדרת.

איילת נחמיאס ורבין: נכון שלפי מה שעכשיו דיברנו עליו הפלטפורמה היא גם ספק.

<אסף וסרצוג: הפלטפורמה היא ספק.

איילת נחמיאס ורבין: יש ספק תכנים ויש פלטפורמה.

איילת נחמיאס ורבין: יכול להיות אדם שמחזיק בזכויות ואין לו פלטפורמה.

<אסתי פלדמן: אז הוא לא ספק תכנים לפי ההגדרה שלנו.

<אסף וסרצוג: ספק תכנים הוא מי שמשדר בלבד באמצעות ממשקים, לפי ההגדרה.

<אסף וסרצוג: דנו בזה, אם את זוכרת, בהרחבה רבה מאוד בחוק ההסדרים סביב הנושא של "עידן פלוס".

<אסף וסרצוג: זה ספק.

<אדר זהבי: לא הגיוני שנראה נוסח ונדע על מה מדובר?

<אביטל סומפולינסקי: הנוסח "ספק תכנים" היום מזהה בין ספק התכנים והפלטפורמה.

<אביטל סומפולינסקי: ספק התכנים היום הוא "פרטנר", "סלקום", "הוט" ו-"יס".

<אביטל סומפולינסקי: הוא לא ערוץ 2 וערוץ 1, כפי שאני מבינה ממשרד האוצר.

<אדר זהבי: שיקנו, שישדרו את זה.

דוד אמסלם: הוא גם ספק וגם פלטפורמה.

דוד אמסלם: מה, את רוצה להיות ספק בלי פלטפורמה?

איילת נחמיאס ורבין: בעיקרון הוא יכול להיות ספק זכויות בלי שתהיה לו פלטפורמה.

איתן כבל: אנחנו מדברים על עניין אחר לגמרי.

איתן כבל: בבקשה, חברים, אני מבקש להמשיך את ההקראה.

<אדר זהבי: כל מה שרצינו לעשות בעצם הוא לגבי ספק תכנים, שאם הוא קונה ואז יש לו – פשוט אתם רוצים להגיד לספק תכנים: אל תיקנה.

<אדר זהבי: זה הרבה יותר פשוט.

<מיכל רפאלי כדורי: לא, לא, הוא מנסה להגיד שאף פעם לא יהיה מצב ש"יס", "הוט", "פרטנר" או "סלקום" יקנו תוכן.

<מיכל רפאלי כדורי: הוא מנסה להכניס דבר חדש.

<מיכל רפאלי כדורי: אנחנו יכולים לקנות תוכן.

<מיכל רפאלי כדורי: אסור לנו לשדר אותו בבלעדיות.

<מיכל רפאלי כדורי: הוא מנסה ליצור מצב שלעולם פלטפורמות לא יוכלו לקנות.

איתן כבל: לא בחוק הזה, חברות וחברים.

<אסתי פלדמן: זה עיקרון פשוט, העיקרון של הטכנולוגיות.

<אסתי פלדמן: אם יש לך טכנולוגיית חדוּת גבוהה תעביר אותה, אם יש לך טכנולוגיית חדות נמוכה אז תעביר אותה.

<אסתי פלדמן: זה העיקרון הפשוט שמופיע בסעיף קטן (ב).

<תמיר אפורי: סעיף קטן (ב) הוא מה שנקרא "זאב בעור של כבש".

<תמיר אפורי: מדברים על טכנולוגיית חדות אבל בשוליים של הסעיף מדברים על הנושא הכי מסובך בכל החוק ועוברים עליו כך בהיסח הדעת: "בתנאים שאינם מפלים, בשים לב למאפייני ספק התכנים הרשום, ביחס לרישיונות שידור שניתנו לאחר, אם ניתנו".

<תמיר אפורי: הבעיה הכי גדולה שמתמודדים איתה פה, הנושא הכי מסובך, שמדברים עליו בלי סוף פגישות, הוא מה הפרמטר שהוא הסף של ההתערבות במחירים, וכאן בהיסח הדעת קובעים את זה.

<תמיר אפורי: זה לא מתיישב, זה אפילו סותר הוראות בסעיפים האחרים.

איתן כבל: תסביר, אל תרצה לי.

<תמיר אפורי: אני מסביר.

<תמיר אפורי: בסיפה של סעיף קטן (ב) שזה הרגע קראו יש הוראה: "בתנאים שאינם מפלים, בשים לב למאפייני ספק התכנים הרשום.

<תמיר אפורי: ..".

<תמיר אפורי: את הסיפה הזאת צריך למחוק.

<אביטל סומפולינסקי: כי הוא יכול להפלות?

<תמיר אפורי: משום שהנושא של התנאים הכספיים הוא לב החוק ואי אפשר לדון בזה כך.

<תמיר אפורי: בסעיפים אחרים אומרים דברים אחרים.

<תמיר אפורי: לגבי השאלה אם הוא יכול להפלות – כן, הוא יכול להפלות.

<אסף וסרצוג: מה השאלה?

<תמיר אפורי: אני חושב שהנושא של השוואת המחיר הוא נושא כבד מאוד ואי אפשר להוסיף אותו סתם כך.

<תמיר אפורי: זו לא שאלה אלא בקשה למחוק את הסיפה.

<מיכל רפאלי כדורי: לא למחוק אותה.

<תמיר אפורי: אפשר לדון לעומק אם אפשר למחוק אותה או לא.

איתן כבל: הבנתי את מה שאתה אומר.

איתן כבל: אסף וסרצוג, העניין ברור.

<תמיר אפורי: לא הובנתי בכלל.

<תמיר אפורי: יש גורם שמטילים עליו לשיטת

<תמיר אפורי: כם לבדוק ולקבוע מה יהיה המחיר הנכון.

<תמיר אפורי: זה מומחה.

<תמיר אפורי: עכשיו אתם הופכים את היוצרות ואומרים שהחובה חלה מלכתחילה?

יוסי יונה: אבל הוא לא מדבר על המחיר אלא על המוצר.

<תמיר אפורי: יש לי ערוץ שאני רוצה למכור ב-revenue share, ערוץ pay, שהלקוחות ישלמו.

<תמיר אפורי: פלטפורמה אחת מוכנה להתחלק אתי ב-revenue share ב-80%-20% ולתת לי מינימום guarantee של שקל.

<תמיר אפורי: פלטפורמה אחרת רוצה לעשות איתי 50%-50% ומינימום guarantee גדול יותר.

<תמיר אפורי: זה אפליה או לא אפליה?

<אסף וסרצוג: לא, כי אם יש לך היום רישיונות כאלה ואחרים זה גם לוקח את זה בחשבון.

<אסף וסרצוג: דיברנו על זה גם בדיון הקודם.

<אסף וסרצוג: זה לא שאי אפשר בכלל שיהיה שוני אבל השאלה אם זה שוני מהותי שנופל לרמה כזאת שהוא הופך את הערוץ להיות מוצר אחר.

<תמיר אפורי: מי יחליט?

<מיכל רפאלי כדורי: מישהו צריך להתלונן.

איתן כבל: אני זוכר כאשר אתה מחדש, ואני זוכר גם כאשר אתה לא מחדש, וכך נכון גם לגבי אחרים.

איתן כבל: גם על העניין הזה קיימנו דיון, מה יקרה אם יהיה ב-HD ואם ימכור לו.

איתן כבל: אפילו אסף וסרצוג היה נאמן לתשובתו, הוא אמר אז: אתה יכול להרוג את הערוץ דרך האופן שבו אתה מעביר לו את השידור.

<אסף וסרצוג: הוספנו כאן גם את מאפייני ספק התכנים, כלומר כן יש שוני, אפשר להבדיל.

<אסתי פלדמן: זה לא מוצר שווה, הוא שווה לשווים ושונה לשונים.

<אסתי פלדמן: כלומר, הוא לא זהה בין כל הספקים.

<אסתי פלדמן: אתה יכול לעשות אבחנה אם היא רלוונטית לגבי ספק התכנים.

איתן כבל: נכון.

איתן כבל: אני לא יכול לבוא על כל דבר עם פלס מים.

איתן כבל: החקיקה יודעת לעשות סדר בתוך התהליך הזה.

איתן כבל: מה שהיא עושה עם התוספות האלה, שאתה יודע להגיד איך אתה "מכדרר" אותו אם אתה נותן לו מוצר נחות אל מול מוצרים אחרים או אתה נותן לו מוצר דומה או זהה למוצרים אחרים.

איתן כבל: אני לא ממציא את הגלגל מחדש.

<דרור שטרום: הסעיף הקיים מדבר על היעדר אפליה שמוסבת על מאפייני ספק התכנים.

<דרור שטרום: הבעיה שנדמה לי שעורך-דין אפורי מצביע עליה, ואפשר לפתור אותה לדעתי בקלות רבה למדי, היא שצריך להתחשב לא רק במאפייני ספק התכנים אלא במאפייני ההסכם שלו, במאפייני תנאי הרכישה.

<דרור שטרום: אפשר להוסיף את המילה "ובהתחשב בתנאי הרכישה", זה הכול.

<דרור שטרום: זה פותר את זה.

<אסתי פלדמן: בדרך כלל תנאי הרישיון יותאמו למאפייני ספק התכנים.

<דרור שטרום: אני רוצה להבהיר איך זה עובד.

<דרור שטרום: תבוא "פרטנר" ותגיד: למה אתה נותן לי מחיר כזה?

<דרור שטרום: ל"סלקום" נתת מחיר שונה לגמרי.

איתן כבל: מה הבעיה להוסיף את מה שהוא אומר?

<דרור שטרום: מה הבעיה להוסיף "בהתחשב במאפייני הרכישה"?

<אסף וסרצוג: מה זה מאפייני הרכישה?

<אסף וסרצוג: לא הבנתי.

<דרור שטרום: זאת אומרת, תנאי האספקה לפי ההסכם.

<רון אילון: אבל זה בדיוק תפקיד המומחה.

<דרור שטרום: את זה המומחה יקבע.

<רון אילון: אז לא צריך להוסיף שום דבר, בשביל זה יש מומחה.

<קריאה: אתם צריכים להבין של-Fork A יש עלויות נוספות.

<דרור שטרום: הסעיף קובע את זה, הסעיף מפנה אותו.

איתן כבל: חברים יקרים, אני לא רואה שום בעיה עם התוספת הזאת.

איתן כבל: היא לא גורעת.

<אסתי פלדמן: היא גורעת, כי היא מאפשרת להתגבר על האפליה בתוך הרישיונות שניתנים.

<אסתי פלדמן: כלומר, אם אני מבחינה בין הרישיונות אז אני אומרת: ממילא הרישיונות האלה שונים.

<דרור שטרום: את לא סומכת על המומחה שיבדוק את זה?

<אסתי פלדמן: אני לא רוצה להגיע למומחה.

<אסתי פלדמן: אף אחד מאתנו לא רוצה להגיע למומחה.

<מיכל רפאלי כדורי: תקשיב לנו, אלה החיים שלנו.

<מיכל רפאלי כדורי: אני מבקשת שתקשיב ליועצת המשפטית של משרד האוצר.

<מיכל רפאלי כדורי: עם הערכתי הרבה לדרור שטרום, שהיה ממונה על ההגבלים העסקיים, הוא לא יושב פה כממונה על הגבלים עסקיים.

<מיכל רפאלי כדורי: הוא מייצג את ערוץ הספורט.

<דרור שטרום: תודה שאת מגלה את זה.

<דרור שטרום: אמרתי את זה בעצמי בפתח דבריי.

<מיכל רפאלי כדורי: זה גוף שנמצא בסכסוך אתנו.

<מיכל רפאלי כדורי: אם הייתה בדיוק מילה כזאת הוא היה שמח.

איילת נחמיאס ורבין: היא טוענת שאתה משרת את ערוץ הספורט.

איילת נחמיאס ורבין: אנחנו יודעים- - -

<דרור שטרום: אמרתי את מי אני מייצג בהתחלה.

איתן כבל: אני רוצה להבהיר נקודה אחת בפעם האחרונה.

איתן כבל: מי שייתן עוד ציון – יתקצר יומו במקום הזה.

<מל פולישוק בלוך: הציונים מגיעים כל הזמן מאותו מקום.

<אביטל סומפולינסקי: אני רוצה להבין משהו מבחינת מה שהנוסח אומר.

<אביטל סומפולינסקי: בסעיף קטן (ב) כתוב: "ובתנאים שאינם מפלים".

<אביטל סומפולינסקי: התנאים הם לא רק טכנולוגיה, הם כוללים גם את המחיר.

<אביטל סומפולינסקי: במובן הזה יש חובה על מפיק ערוץ הספורט או ספק התכנים, גם בשלב המשא ומתן ובטח ובטח אחר-כך, כאשר זו מין אמת מידה כללית למומחה, לפעול באופן שלא מפלה בין השחקנים בשוק, כאשר מובהר שהאפליה מאפשרת הבחנה מותרת בין המאפיינים השונים של ספקי התוכן השונים.

<אביטל סומפולינסקי: אבל הדבר הזה חל מאז סעיף קטן (ג), שמדבר על רווח סביר והמחיר הקיים.

<אסתי פלדמן: זה שני מצבים שונים.

<אסתי פלדמן: סעיף קטן (ב) מתווה איזו התנהלות, וסעיף קטן (ג) מדבר על הסכמה.

<אסתי פלדמן: ככל שיגיעו להסכמה ביניהם על מחיר שאינו משקף, זה זכותם.

<אסתי פלדמן: מה שאת אומרת נכון – סעיף קטן (ב) מדבר על כל התנאים.

<אביטל סומפולינסקי: הוא דומה לצורך העניין למה שקיים בחוק התקשורת, שיש הוראה מפורשת שאומרת שמפיק חדשות עצמאי לא יפלה בתנאי ההתקשרות.

<אביטל סומפולינסקי: המומחה לכאורה מחויב להוראה הזאת.

<אסתי פלדמן: נכון, זה התוויה של שיקול דעת.

<דרור שטרום: ולכן האיסור צריך להתייחס גם לתנאים.

איתן כבל: איפה הבעיה שלכם?

איתן כבל: אני חושב שהנוסח הזה מספיק נהיר.

איתן כבל: אני מבין אותו בדיוק כפי שאת מתארת.

<אסף וסרצוג: לדעתנו הנוסח הקיים מאפשר, מצד אחד, לומר שלא יכולה להיות אפליה, ומצד שני, כן יכול להיות שוני מסוים, כי אין מה לעשות, לא כל ספקי התכנים הם אותו דבר, בטח לא מול אותו ערוץ.

<אסף וסרצוג: לכן ככל שמוסיפים כרגע עוד היבטים זה רק יאפשר להעמיק את האפליה.

<אסתי פלדמן: הנוסח מנקז את כל האיזונים של כל הצדדים.

איתן כבל: אני מקבל את העמדה של משרד האוצר, את הנוסח הקיים.

<תמיר אפורי: זה סותר את יתר הוראות החוק.

<אסף וסרצוג: זה לא סותר.

איתן כבל: מבחינתי זה לא סותר.

יוסי יונה: מדברים פה רק על הזמינות של האיכות, שלא תהיה בה אפליה.

<אביטל סומפולינסקי: אם זה סותר, נבהיר שזה גובר על הכול.

<תמיר אפורי: זה הסעיף הכי חשוב בחוק ואתה לא מאפשר לקיים בו דיון.

איתן כבל: אתה "על הדרך" להיות כבר פוליטיקאי.

איתן כבל: זה מילה חדשה ל"ציפור נפש": "הדבר הכי חשוב בחוק".

<תמיר אפורי: זה ליבת החוק ואנחנו לא מקיימים עליו דיון.

איתן כבל: כל אחד מארגן לעצמו ליבה משלו.

<חגי נצר: אבל אומרים מילים ולא מבינים את הכוונה.

<חגי נצר: צריך להבהיר את זה.

<דרור שטרום: אחד קונה לשנתיים ואחד לחמש שנים.

<דרור שטרום: יהיה להם אותו דבר?

<אסתי פלדמן: לא.

<אסתי פלדמן: "ביחס לרישיונות שידור שניתנו לאחר".

<דרור שטרום: איך לא? ל"סלקום" ו"פרטנר" יש אותם מאפיינים.

<דרור שטרום: מבחינת ספק התכנים זה אותו דבר.

<דרור שטרום: זה קונה לשנתיים, זה קונה לחמש שנים.

<דרור שטרום: זה פשוט לא יעלה על הדעת.

<תמיר אפורי: אם זה קונה לחמש שנים וזה לשנתיים, אני מחויב גם היום?

איתן כבל: אתה רואה שעובדה שכן, הרבה דברים עולים על הדעת.

איתן כבל: אני מעלה את זה להצבעה.

איתן כבל: אם אשתכנע שצריך לתקן את זה – אתקן.

איתן כבל: נצביע על הנוסח הקיים.

איתן כבל: מי בעד?

איתן כבל: ירים את ידו.

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: הסעיף אושר.

איתן כבל: אני מציע לכל אנשי המקצוע סביב השולחן, שאף אחד לא יתנשא מעלינו כאילו רק עמדתו נחשבת.

<קריאה: אין פה התנשאות.

איתן כבל: הוא אומר דבר אחר, מישהו אחר רואה את הדברים בצורה אחרת לגמרי.

איתן כבל: כל אחד בא מהמקום שלו, והתפקיד שלנו בעניין הזה לקבוע את הדברים כפי שאנחנו חושבים, ואתה יודע את זה.

<אביטל סומפולינסקי: רציתי להבהיר, בנוסח בסעיף קטן (ב), "ביחס לרישיונות שידור שניתנו לאחר" – על-ידו או גם על-ידי אחרים?

<אסתי פלדמן: על-ידו.

<אביטל סומפולינסקי: אז זה צריך להיות "ביחס לרישיונות שידור שנתן לאחר".

איתן כבל: תודה.

איתן כבל: יש הערות?

<עדי שם טוב: אני מרשות ההגבלים העסקיים.

<עדי שם טוב: הבנו את הרעיון שציינתם בהתחלה, שהכוונה היא שהם יעשו משא ומתן חופשי וינסו להגיע להסכמה.

<עדי שם טוב: אם הכוונה היא שהם יעשו משא ומתן חופשי אז אנחנו חושבים שעדיף שלא יהיו שיקולים מנחים את הסיפה, "בשים לב".

<עדי שם טוב: עדיף להשאיר את זה בלי הסיפה.

איתן כבל: גברתי, אני לא מקבל את הטענה, אני מתנצל.

איתן כבל: כבר טחנו את הדברים עד דק.

איתן כבל: כל הטיה – אני לא רוצה עכשיו לפתוח.

איתן כבל: זה לפתוח את הדיון מחדש.

איתן כבל: אתם מוכנים בבקשה לשבת?

איתן כבל: אסתי פלדמן, אני לא יכול לנהל כך דיון.

איתן כבל: אני לא יודע לתת את כל התשובות המקצועיות.

איתן כבל: אם אתם לא יודעים לתת את התשובות המקצועיות אז אסגור את הדיון וזהו.

<אסתי פלדמן: בטח שאנחנו יודעים לתת את התשובות המקצועות.

איתן כבל: כל הזמן אתם יושבים ביניהם.

איתן כבל: עולות פה שאלות.

<אסף וסרצוג: לא כל הזמן.

<אסף וסרצוג: זו פעם ראשונה.

<תמיר אפורי: איך אפשר ליישב את הסעיף הזה עם הסעיף הקודם?

<תמיר אפורי: לפני שנתיים עשיתי עסקה עם פלטפורמה לשלוש שנים.

<תמיר אפורי: העסקה הייתה בתנאי השוק של לפני שנתיים, היו לי עלויות של לפני שנתיים.

<תמיר אפורי: לקחתי מקדם סיכון כזה או אחר, לקחתי רווח כזה או אחר.

<תמיר אפורי: עברו שנתיים, כל העלויות השתנו.

<תמיר אפורי: אני מחויב לא להפלות, אז המשמעות היא שאני צריך לתת היום את המחיר של לפני שנתיים?

<תמיר אפורי: זה מה שאמרתם לפני רגע בסעיף קטן (ב), שיש איסור על אפליה.

<תמיר אפורי: זאת לא אפליה?

<תמיר אפורי: אז תגידו שזאת לא אפליה.

<תמיר אפורי: זה לא קשור לספק התכנים.

<אביטל סומפולינסקי: - -"ולרישיונות האחרים".

<אביטל סומפולינסקי: הכוונה היא שאם המחיר היום ותנאי השוק השתנו אז ההיגיון אומר שאין פה אפליה.

<אביטל סומפולינסקי: אפליה היא בערכים.

<חגי נצר: ההיגיון שלך צודק, החוק טועה.

איתן כבל: אני לא מקבל את עמדתכם, אני מתנצל מאוד.

איתן כבל: אותו סעיף שאתה אומר שהוא סעיף מוביל, אני אשקול אותו.

איתן כבל: אל תחזרו עליו שוב.

איתן כבל: הבנתי.

איתן כבל: אל תשכנע אותי כל פעם שאני לא צודק כי בכל פעם שאתה מדבר חצי מן האולם לא מסכים אתך, אנשים שעומדים במקום אחר.

איתן כבל: אני זה שאמור להשתכנע.

איתן כבל: הבנתי.

איתן כבל: הצגת בפניי את הדברים.

איתן כבל: אמרתי לך, אני מעלה את זה להצבעה, אשקול את הדברים, יש לי את הדרך לשקול, ואם אשתכנע אתקן את זה.

<אביטל סומפולינסקי: את יכולה להרחיב למה מבחינת

<אביטל סומפולינסקי: כם הסיפה הזאת בעייתית?

<עדי שם טוב: לא אמרנו שהיא בעייתית.

<עדי שם טוב: הבנו שרוצים להשאיר את זה למשא ומתן פתוח אז ניסינו להבין למה כן להכניס חלק מהשיקולים וחלק לא.

יוסי יונה: להבטיח שיהיו תנאי סף של משא ומתן, של הגינות.

איתן כבל: לכאורה החוק הזה מיותר.

איתן כבל: כל הזמן גם דרור שטרום לוחש לי על כל מילה שמישהו אומר שהחוק מיותר, ומישהו אחר אומר לי על סעיף אחר שהחוק מיותר.

איתן כבל: אבל הוא לא מיותר.

איתן כבל: בתוך המכלול הגדול מכניסים גם איזונים.

איתן כבל: זה לא ג'ונגל.

<אביטל סומפולינסקי: אמות המידה שלפיהן מתנהל המשא ומתן שונות מאמות המידה של המומחה.

<תמיר אפורי: למה?

<אביטל סומפולינסקי: זה מה שכתוב היום בהצעת החוק.

<תמיר אפורי: מה ההיגיון בזה?

<אביטל סומפולינסקי: זה מה שאני שואלת.

<אביטל סומפולינסקי: מבחינת המשא ומתן אנחנו מצפים שפרט לאיסור האפליה הכללי יהיה את הרווח הסביר ואת הרישיונות האחרים.

<אביטל סומפולינסקי: כשאנחנו מגיעים למומחה, שאנחנו גם חושבים שזה אמות מידה של הגינות, נכנסים שיקולים אחרים.

<אביטל סומפולינסקי: מה הקשר בין שני הדברים?

<אסף וסרצוג: הרעיון היה שבשלושת החודשים הראשונים יהיה משא ומתן חופשי.

איתן כבל: אני רוצה לענות מכיוון שהייתי מעורב בקטע הזה.

איתן כבל: זה שני דברים דומים שהם שונים.

איתן כבל: יש משא ומתן קודם כול על-פי אמות מידה.

איתן כבל: אם ככה, בואו נשים את המומחה מההתחלה.

<רון קופמן: איזה מומחה יכול להבין את כל מה שקורה פה?

<רון קופמן: מדברים פה על רווח סביר.

<רון קופמן: מי יכול להגדיר רווח סביר?

<רון קופמן: זה עכשיו משהו שעושים בשיבוט?

<רון קופמן: מדברים על המומחה.

<רון קופמן: יושבים כאן מומחים גדולים.

<רון קופמן: נמצא כאן יורם מוקדי שהיה יושב-ראש מועצת הכבלים.

<רון קופמן: אני שואל אותו: תסביר לי על מה מדברים כי אני לא מבין.

<רון קופמן: הוא אומר לי: אני לא יודע.

<רון קופמן: מה זה מומחה?

<רון קופמן: מי יודע מה זה מומחה?

איתן כבל: זה כמו שאתה מגיע לשופט – הגענו לנשיא בית-המשפט העליון שיקבע את המחיר הסביר.

<רון קופמן: אז תגיד שופט בית-המשפט העליון, אל תגיד מומחה.

איתן כבל: רון קופמן, אתה מגיע כשאנחנו כבר בתקרה.

איתן כבל: לפני שהגעת לכאן התקיים סביב השאלות האלה דיון רחב-היקף.

<חגי נצר: ולא הייתה הסכמה על זה מעולם.

איתן כבל: אני הבאתי לפה בהתחלה את הרעיון של בית-המשפט, שנראה לי הדבר הכי הגון, הכי הגיוני.

<קריאות: נכון.

איתן כבל: אני רוצה להזכיר לך שמי שמנע את זה ממני זה, בין היתר, אתה.

איתן כבל: אל תגיד לי את זה.

<קריאה: ממש לא.

איתן כבל: חיפשנו את אמות המידה האחרות.

איתן כבל: ישב פה דרור שטרום וזה הרעיון הראשון שהוא אמר, כשישב לידו היושב-ראש של RGE, ועוד יצאתי אחר-כך החוצה לשירותים והם עצרו אותי ואמרו לי: לך על המהלך הזה, הוא מהלך נכון, של המומחה, שיכול לתת מענה.

איתן כבל: ברוך השם, הזיכרון שלי עדיין טוב, למרות שבזכירת שמות אני "על הפנים", את הדברים האחרים אני יודע לזכור.

איתן כבל: אז התחלנו ללבן את שאלת המומחה.

איתן כבל: אזכיר לכם, אז בא משרד המשפטים ואמר: כן בורר, בית-המשפט יכול להיות על תקן בורר, לא יכול להיות על תקן בורר, ושאלות משאלות נוספות.

איתן כבל: אז בואו ניקח צעד אחד לאחור.

איתן כבל: חיפשנו את המהלך האחר.

איתן כבל: אני לא יכול לפתוח אותו בכל פעם מחדש.

איתן כבל: על מה שאתה אומר עכשיו, אתה יודע כמה הסבירו לי שאני לא מבין מהחיים שלי כלום ואיזה שופט מחוזי יבוא ויסביר לי וייתן לי את הדברים האלה?

איתן כבל: כל מה שאתה אומר, רון קופמן, האמן לי, נידון כאן.

איתן כבל: דרך אגב, מי שאמר לי את זה- - -

<רון קופמן: אני מנסה באמת להבין.

<רון קופמן: אני לא מתיימר להיות שופט, אני עורך-דין, אבל אני מחפש משהו- - -

איתן כבל: גם אני.

<רון קופמן: אני מחפש משהו פשוט, שייראה טוב גם לעיני הציבור.

<רון קופמן: אני בטוח שגם השופט המחוזי לשעבר- - -

איתן כבל: הוא ייקח מומחה.

<רון קופמן: אבל לפחות הוא חף מאינטרס, כפי שאני מאמין שאתה חף מאינטרס.

איתן כבל: לכן קבענו שאמות המידה יבואו לאישור כאן וייערך דיון.

איתן כבל: לא זו אף זו, כפי שעורכי-דין אוהבים לומר, אמרנו שהרשימה של המומחים תיקבע מבעוד מועד, לא כאשר יגיע מאן דהוא וירצה לשבת סביב שולחן ואז נגיד להם "בואו נלך לקבוע עכשיו" אלא כבר תהיה רשימה, שכל מי שירצה להלין עליה יוכל לעשות זאת מבעוד מועד.

איתן כבל: ניסינו באמת.

איתן כבל: חברות וחברים, נכון, אנחנו רק חברי כנסת, אבל אנחנו מבינים לא רע.

<אביטל סומפולינסקי: התשובה לשאלה שהעלו נציגי הממונה על ההגבלים העסקיים, שזה לא לגמרי משא ומתן בתנאי שוק אלא כן יש פה הכוונה.

איתן כבל: הכוונה מן הצדק במידה רבה.

איתן כבל: תודה רבה.

איתן כבל: אני מעלה להצבעה.

איתן כבל: מי בעד סעיף קטן (ג)?

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: הסעיף אושר.

<אסתי פלדמן: אסביר.

<אסתי פלדמן: בין זה שהמשא ומתן פתוח ונתון להסכמת הצדדים לבין זה שהמועצה ממנה להם מומחה רצינו לעשות איזשהו "באפר", שלב ביניים.

<אסתי פלדמן: זה אומר: אם הצדדים עצמם מתקשים להגיע להבנה ביניהם הם יכולים לבחור נציג חיצוני שינהל את המשא ומתן מבחינתם.

<אסתי פלדמן: מדובר בפרק זמן קצר וסמלי, שאומר שאנחנו לא עוברים ממשא ומתן עצמאי לכפייה אלא יש איזשהו שלב בדרך.

<אביטל סומפולינסקי: לא סמלי.

עיסאווי פריג': מאז שמתחילים את המשא ומתן ועד שהעסקה נגמרת, מה הזמן על-פי הצעת החוק, במצטבר?

<אסתי פלדמן: יש 75 ימים, יש 14 ימים, ואם לא מגיעים להסכמה יש את שלב המומחה, שלו יש זמן נוסף.

עיסאווי פריג': ואז הולכים לבית-המשפט?

<אסתי פלדמן: לא, בית-המשפט הוא לא חלק מהתהליך.

עיסאווי פריג': כמה זמן נמשך כל התהליך עד המומחה ועד שיש הסכם?

איתן כבל: חיפשנו כל הזמן למצוא את הסכום האובייקטיבי באופן יחסי, הזמני, שהוא בעיני המתבונן.

איתן כבל: אמרנו שלא רוצים לעכב את העלייה לאוויר.

איתן כבל: אם נקבע מחיר על פי גחמה, או כפי שאודי מילנר אמר נקבע מחיר התייחסות ל"סלקום", או משהו כזה, אז אחד טוב לו ואחד פחות טוב לו.

איתן כבל: לכן יצרנו את המנגנון שלפיו המומחה אמור להיות גורם אובייקטיבי, ואז בכל מקרה מעלים את התוכן.

עיסאווי פריג': מה הזמן המקסימלי?

<דרור שטרום: בסך הכול ארבעה חודשים וחצי.

איתן כבל: נכון, פלוס-מינוס, אתה צודק.

עיסאווי פריג': ארבעה חודשים וחצי עד שיתחיל ההסכם הזמני, במידה ולא בוחרים ללכת לבית-המשפט.

עיסאווי פריג': נכון?

איתן כבל: לא.

איתן כבל: בכל מקרה.

איתן כבל: אם הוא הולך לבית-המשפט או לא הולך זה לא רלוונטי.

איתן כבל: התוכן עולה לאוויר.

עיסאווי פריג': זה לא זמן ארוך מדי?

איתן כבל: אל תשכח, אנחנו עושים כאן התערבות אגרסיבית.

איתן כבל: אם הם יצליחו לסיים את זה לפני ובהסכמות אז לא קרה כלום.

עיסאווי פריג': אם תיתן להם חודש – הם יסיימו תוך חודש.

עיסאווי פריג': אם תיתן להם ארבעה חודשים וחצי – הם ינצלו את כל הזמן.

איתן כבל: יש מה שנקרא התנהלות סבירה.

יוסי יונה: לשני הצדדים יש אינטרס להגיע להסכם.

<תומר קרני: אני מרשות השידור.

<תומר קרני: אני חוזר קצת לאחור.

<תומר קרני: אני רואה שההגדרה פה שונתה מ"מפיק ערוץ ספורט", הורחבה וכוללת גם "בעל זכות במפעלי ספורט".

<תומר קרני: נאמר פה קודם שכל הסעיף הזה לא אמור לחול על מפעלי ספורט, הוא לא אמור לחול על ערוץ 1, אבל מההגדרה אפשר להבין שזה חל.

<דרור שטרום: בוודאי זה חל.

<דרור שטרום: הוא חל על ערוץ 1.

<דרור שטרום: הסברנו קודם.

איתן כבל: כל עוד אין לך ערוץ משלך- - -

<תומר קרני: הרחיבו לא רק על ערוצי ספורט.

<תומר קרני: אם זה ערוצי ספורט – אז אין לי מה לומר.

<אסתי פלדמן: אם אנחנו מדברים לא על בעל זכות אלא על ספק תכנים שהוא בעל זכות, צריך לחזור להגדרה "ספק תכנים", איך מפרשים את זה לפחות על-ידי משרד האוצר.

<תומר קרני: פה כתוב "בעל זכות", לא "ספק תכנים".

<אביטל סומפולינסקי: נכון, העיקרון שהוועדה הצביעה עליו, שזה לא יהיה בעל זכות אלא הוא יהיה ספק תכנים שיש לו זכות.

<תמיר אפורי: רשות השידור היא ספק תכנים.

<תמיר אפורי: תסתכלו על ההגדרה.

איתן כבל: חבר'ה, אני לא מחזיר את הדיון לאחור.

<אביטל סומפולינסקי: התשובה היא שרשות השידור וערוץ 2 לא נחשבים ספק תכנים.

<אביטל סומפולינסקי: אם הנוסח לא מבהיר את זה – הוא יובהר.

<אהוד מילנר: אני מ-"ONE".

<אהוד מילנר: עכשיו אנחנו נמצאים בשלב של מומחה שהוסכם על-ידי הצדדים.

<אהוד מילנר: בסעיף קטן (ט) בהמשך יש הגדרות, כללים כלשהם שעל-פיהם המומחה אמור לפעול.

<אהוד מילנר: אני חושב שכדי לא למנוע את השלב הזה, שבוחרים מומחה שמוסכם על-ידי הצדדים, אותם כללים שעל-פיהם הוא אמור לקבוע את המחיר אמורים לחול גם בסעיף הזה, ולא להשאיר את זה פתוח כפי שמופיע פה, שהוא יכול לבחור על-פי איזה כלל שהוא רוצה.

<אהוד מילנר: אחרת, מה שיקרה, אם זה אמור להיות כך אנחנו נפסול ישר את השלב הזה ונעבור לשלב הבא.

<אסף וסרצוג: אענה.

<אסף וסרצוג: אל"ף, אין לנו בעיה, להיפך, הדרישה הייתה הפוכה.

<אסף וסרצוג: אנחנו רוצים לתת יותר חופש.

<אסף וסרצוג: מאחר וזה בהסכמה, מבחינתנו שיסכימו שזה יהיה בהטלת מטבע.

<אסף וסרצוג: אם אתם רוצים לקחת מכם את החופש הזה, בבקשה.

<אהוד מילנר: ההסכמה היא רק על הדמות.

<אסף וסרצוג: ניהלנו את הדיון הזה בנפרד.

<אסף וסרצוג: אנחנו לא מסכימים.

<אסף וסרצוג: ההסכמה היא גם על אופן ההכרעה.

<אסף וסרצוג: אם הם רוצים שזה יהיה בהטלת מטבע והם רוצים שזה יהיה בן אדם ספציפי – זכותם להחליט על זה, אני לא נכנס לזה, זה שוק חופשי.

<אסף וסרצוג: אבל אם אתם רוצים לקבע את עצמכם – אנחנו מבחינתנו אדישים.

<אהוד מילנר: בשלב הראשון זה בין הצדדים ואז אפשר להחליט.

<אהוד מילנר: בשלב השני זה מומחה.

<אהוד מילנר: כדי לתת לזה "בשר" זה צריך להיות לפי תנאים.

<אהוד מילנר: ההסכמה היא רק על דמות.

<אביטל סומפולינסקי: אסף וסרצוג, הוא לא יכול להיות כל אחד.

<אביטל סומפולינסקי: דרשתם שהוא יהיה בלתי תלוי.

איתן כבל: זה לא משנה, הוא בא מתוך רשימה.

<אסף וסרצוג: זה השלב של ההסכמה.

איתן כבל: אה, סליחה, אני מתנצל.

<אסף וסרצוג: מבחינתנו אם זה בורר מוסכם, הדרך שבה הוא יחליט לברור, שהם יסכימו שהוא יכריע ביניהם, מוסכמת עלינו, אין עם זה בעיה.

איתן כבל: אתם רוצים שאנחנו נכפה עליכם ונקבע?

איתן כבל: אני חושב שזה לא נכון.

<אהוד מילנר: אני רוצה שיהיו כללים שלפיהם פועלים.

<אהוד מילנר: אחרת, השלב הזה לא יתממש.

דוד אמסלם: כל הליך הבוררות יש לו כללים.

דוד אמסלם: אם זה אדם לא הגון – אתה לא בוחר בו.

דוד אמסלם: אני לא רואה פה בעיה.

איתן כבל: אתה עדיין בשלב שאתה מדבר אתו נכון.

איתן כבל: אם "נסגור" את זה, אני לא יודע למי אבל לאחד הצדדים זה לא נכון.

<אביטל סומפולינסקי: מאחר וממילא מדובר במומחה בהסכמה, ההנחה היא שכאשר יקבעו את ההסכמות לגבי המומחה לא יקבעו רק את ההסכמה על הזהות שלו אלא גם האם הוא עושה את זה באמצעות הטלת מטבע או שיש לו עקרונות שהצדדים חושבים כנכונים איך לקבוע.

<אהוד מילנר: זה השלב הקודם, השלב שבין הצדדים.

איתן כבל: אני מתקדם.

איתן כבל: תודה רבה.

איתן כבל: אני מעלה להצבעה את סעיף קטן (ד).

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: הסעיף נתקבל.

איתן כבל: אני חושב שזה זמן סביר, בעיקר שהם בשלב הראשוני.

איתן כבל: מי בעד?

איתן כבל: ירים את ידו.

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: הסעיף נתקבל.

איתן כבל: יש הערות?

<אביטל סומפולינסקי: אני מניחה שזה מוסכם, אבל כפי שזה מנוסח היום למעשה צריך למשוך את כל שבעת הימים, אבל אם מראש מישהו לא רוצה, מודיע כבר מראש, צריך לכתוב "הודיע שהוא לא מעוניין" כדי שיוכלו להתקדם.

איתן כבל: ההערה במקומה.

איתן כבל: תודה.

איתן כבל: מי בעד הסעיף עם התוספת?

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: הסעיף נתקבל.

<אסתי פלדמן: הכללים מופיעים בסוף.

איתן כבל: אני רוצה להבהיר.

איתן כבל: זה צריך להיות "רשימה שתיקבע".

איתן כבל: אני לא רוצה שייכתב "רשימה שיקבע".

איתן כבל: אני מבקש להבהיר כאן שהרשימה הזו מוכנה מבעוד מועד.

דוד אמסלם: אבל איך הוא יקבע את הרשימה?

איתן כבל: זה יופיע בהמשך.

איתן כבל: אני רוצה שיובהר שלא ברגע שיש פנייה של גורם רק אז קובעים רשימה.

איתן כבל: שכל אחד יידע מה עומד לפניו.

<אביטל סומפולינסקי: צריך הוראה שמחייבת את המועצה.

<אביטל סומפולינסקי: האם המועצה קובעת את הרשימה של המומחים או יושב-ראש המועצה קובע?

<אסף וסרצוג: היושב-ראש.

<אביטל סומפולינסקי: כרגע היושב-ראש בוחר את המומחה מתוך הרשימה, אבל מי הגורם שקובע את המועצה?

איתן כבל: ברגע שקבענו את הכללים- - -

<אסתי פלדמן: הוא מבקש להגיע לפה.

עיסאווי פריג': אני מבקש להגיש הסתייגות, לקבוע שהמועצה תקבע ולא יושב-ראש המועצה.

עיסאווי פריג': אני מבקש להעמיד את זה להצבעה.

<אסתי פלדמן: ההחלטה האם היושב-ראש קובע או המועצה קובעת – זה רק שאלה של זמנים מבחינת היעילות.

איתן כבל: חברים יקרים, אי אפשר להחזיק את החבל בשני קצותיו.

איתן כבל: אם רוצים שההליך יהיה מהיר צריך להשאיר את זה ליושב-ראש.

<אביטל סומפולינסקי: המועצה מגבשת את הכללים.

איתן כבל: מי בעד ההצעה של עיסאווי פריג' בשם מרצ?

איתן כבל: מי נגד?

איתן כבל: מי נמנע?

איתן כבל: בעד – 1

איתן כבל: נמנעים –

איתן כבל: לא נתקבלה.

איתן כבל: ההצעה לא נתקבלה ותהפוך להיות הסתייגות.

דוד אמסלם: אני חושב שזה לב העניין.

דוד אמסלם: פה הגענו לדעתי לנקודה הכי משמעותית.

דוד אמסלם: בסופו של דבר אני מניח שלכל הצדדים אין בעיה אם יש להם אדם שמקובל עליהם ברמת האמינות וכולי, אבל הם טוענים שפעמים רבות – הרי אתה לא יכול להביא מומחה שלא מבין את העניין, אז זה חייב להיות מישהו מהתחום, אחרת הוא לא מומחה.

דוד אמסלם: בדרך כלל המומחים האלה, לכל אחד מהם יש איזו נגיעה בעניין.

דוד אמסלם: זה החשש של האנשים.

דוד אמסלם: לכן אני מציע שיושב-ראש המועצה קודם כול יתייעץ גם איתם כדי לשמוע את השמות.

דוד אמסלם: הוא חייב להתייעץ קודם כול עם כל מי שמוכרים את השידורים או קונים אותם.

איתן כבל: הבנתי אותך.

איתן כבל: אבהיר את זה.

דוד אמסלם: דבר שני, צריכה להיות רשימה גדולה למדי.

דוד אמסלם: דבר שלישי, איך הוא בוחר את המומחה?

דוד אמסלם: האם זה באופן רנדומלי או שזה מומחה ספציפי לאותו עניין?

דוד אמסלם: אז עוד פעם נכנסו לאיזו רזולוציה לא טובה.

<אסתי פלדמן: נכון.

<אסתי פלדמן: קודם יש כללים איך בוחרים מומחים.

<אסתי פלדמן: זה "סעיף איתן כבל".

איתן כבל: דודי אמסלם, אתה צודק לגמרי.

איתן כבל: תיכף נגיע לנקודה שאתה אמרת, אם נכון לעשות את זה או לא.

איתן כבל: בשורה התחתונה, אמרנו שמועצת הכבלים והלוויין תקבע את הכללים שיובאו לאישור ועדת הכלכלה של הכנסת.

איתן כבל: אנחנו נחליט אחר-כך.

איתן כבל: ביקשתי גם שכאשר יהיו הכללים לבחירה, היושב-ראש בוחר, יבואו אנשים ויגידו.

איתן כבל: למה אני אומר שהוא יבחר מלכתחילה?

איתן כבל: כדי שכל אחד מן האנשים שיושבים כאן יבין שזו רשימה סגורה, שלא יתחיל סחר-מכר בשמות של האנשים.

דוד אמסלם: זה גם רשימה מראש אבל גם צריך "לתדלק" אותה, אם מישהו יחליט לפרוש וכדומה.

דוד אמסלם: אבל זה חייב להיות גם בהתייעצות איתם.

דוד אמסלם: הרי הם צד לעניין.

<אסף וסרצוג: בעייתי שתהיה התייעצות רק מכיוון אחד.

<אסף וסרצוג: אסביר לך למה.

<אסף וסרצוג: אז הצדדים יוכלו להתקשר עם מועמדים ולפסול אותם דרך זה.

<אסף וסרצוג: זאת הבעיה.

דוד אמסלם: אני עושה את הדברים קודם כול בהבנה ובהתייעצות עם האנשים.

דוד אמסלם: אני לא כופה על אף אחד כלום.

דוד אמסלם: אם אתה לא אוהב לאכול בוטנים אני לא מביא לך בכוח בוטנים.

יוסי יונה: יש כאן בעיה, חבר הכנסת אמסלם, כי אתה רוצה רשימה שהיא הכי לא מעורבת.

איתן כבל: אני מקבל את זה.

<אסף וסרצוג: בלי קשר, כמובן יש דיון בוועדת הכלכלה לגבי הכללים.

<רון קופמן: אני רוצה לומר שוב לחברי הכנסת אמסלם וכבל וליתר חברי הוועדה, שייקבע תנאי סף.

<רון קופמן: הרי מומחה לא צריך להיות אדם אחד, יכולה להיות גם ועדה של שלושה אנשים, אבל לפחות שיושב-ראש הוועדה הזאת יהיה שופט מחוזי לשעבר.

<רון קופמן: אנחנו מכירים בדיוק, כולנו כבר מספיק מבוגרים, יודעים מה קורה כשיש מומחים ועד כמה ניתן "לערבב" אותם.

<רון קופמן: אז לפחות בואו נקבע איש חוק ידוע ומוכר במדינת ישראל, סמכות שלטונית, אם בהווה, אם בעבר, שיעמוד בראש ועדת מומחים כזאת.

איתן כבל: אני אתך לחלוטין בתהליך הזה.

איתן כבל: הסבירו לי אנשי המקצוע, שאתה חלק מהם, אמרו לי שלמצוא שופט – הרי שופט הוא בסוף ריבוע, הוא לבד, אין אפשרות שהוא יבין על מה מדובר.

איתן כבל: הוא יעשה בדיוק אותו תהליך, הוא ייקח מומחה, ואז אנחנו לא נדע מי הוא המומחה.

<רון קופמן: לפחות יהיה דרג מבקר.

<אסתי פלדמן: לא יהיו כללים לגביו ולא נוכל לשלוט.

איתן כבל: רון קופמן, באתי מהמקום שממנו אתה הגעת.

איתן כבל: אני בכלל אוהב שופטים, לא כי הם יודעים הכול אלא מן המקום שממנו אתה באת, שנקודת המוצא היא שהשופט מוּרם מעם.

איתן כבל: הסיכוי ש... ו... זה.

איתן כבל: .. קטן יותר.

איתן כבל: שכנעו אותי אנשי המקצוע סביב השולחן שהתהליך הזה לא נכון כי הוא תהליך כלכלי, הוא לא תהליך שיפוטי.

<אדר זהבי: זה גם לא נכון, אבל בסדר.

<אדר זהבי: ברשותך, מילה אחת.

<אדר זהבי: אני חוזר למה שאמרתי קודם.

<אדר זהבי: יש פה הסכמה מלאה על הצורך בחוק וב-must sell.

<אדר זהבי: כרגע יש פה "סלט" הזוי בכל מה שאתה קורא לו "מומחה".

<אדר זהבי: המטרה שלך היא שלא יגיעו לדיון בפני המומחה הזה.

<אדר זהבי: המטרה שלך, וזה נר לרגליך, שצריך שזה ייפתר לפני המומחה, שזה ייפתר בשלב של המשא ומתן.

<אדר זהבי: כרגע אתה עושה הכול כדי שזה יגיע למומחה.

איתן כבל: אני לא רואה את הדברים כך.

<אדר זהבי: במקום לחסוך את כל "הסלט", שאף אחד לא מבין מילה מכל התהליך הזה, צריך פשוט ללכת לבית-משפט.

איתן כבל: אם אני, שלמדתי 3 יחידות במתמטיקה, הבנתי את התהליך הזה אז כולם הבינו אותו.

<אדר זהבי: אף אחד לא הבין מי זה האדם הזה.

יוסי יונה: בית משפט יכול לקבוע הליכים שאין להם סוף.

<אדר זהבי: אתה מציע שהאדם הזה יהיה מומחה לכלכלה, מומחה למשפט, ולא קשור לאף אחד ואין לו ניגוד עניינים, במקום ללכת לבית-משפט.

<אדר זהבי: זה הזוי.

איתן כבל: מי בעד סעיף קטן (ז)?

איתן כבל: ירים את ידו.

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: הסעיף נתקבל.

דוד אמסלם: מומחה זה בהכרח אדם אחד או הכוונה לצוות מומחים?

<אסתי פלדמן: הכוונה לאחד, והוא יכול להיעזר ביותר.

<אסתי פלדמן: רוצים להימנע מסרבול.

איתן כבל: אם האחד יצליח עם עצמו – נביא עוד שניים?

איתן כבל: אלוהים ישמור.

דוד אמסלם: בואו נשקול את זה בהמשך.

<אסתי פלדמן: הכוונה פה להימנע ככל הניתן מסרבול.

<אסתי פלדמן: אם פספסנו מישהו ברשימה תגידו לנו.

<רון קופמן: פספסת הרבה.

<רון קופמן: פספסת למשל מעסיק, מעסיק בעבר או בהווה.

<אסתי פלדמן: לא פספסתי.

<אסתי פלדמן: פשוט לא הכנסתי.

<אמיר נבון: מישהו שהיה לפני 10 שנים מועסק על-ידי מישהו.

<רון קופמן: אבל למה שאחשוב כך בכלל?

<רון קופמן: בואו נשים שופט ונגמור.

איתן כבל: אבל גם שופט יכול להיות שהועסק על-ידי מי מן הגורמים.

<קריאה: תן לי דוגמה לבן אדם אחד.

<מיכל רפאלי כדורי: גם שופט יכול להיות מנוּע, כי הוא דן בעניינו של מישהו, כי הוא חבר של מישהו.

<רון קופמן: אז יש שופט אחר, אבל מומחה אין אחר.

<מיכל רפאלי כדורי: יש גם מומחה אחר.

<רון קופמן: אם הוא מומחה והוא עבד בתחום בישראל, הוא כבר נגוע אוטומטית.

<רון קופמן: אני מוסמך לזכיינות מאוניברסיטה בארצות-הברית.

<רון קופמן: אני יכול להיות מומחה?

איתן כבל: אתם עדיין לא יודעים מי המומחה.

איתן כבל: יכול להיות שאחרים יבקשו לפסול אותו כי הוא נגוע בעניין שלכם.

איתן כבל: לכן מי שממנה אותו הוא יושב-ראש המועצה.

איתן כבל: אל תתייחסו אל כולם כאילו הם סתם.

איתן כבל: באמת, לא צריך להגזים.

<תמיר אפורי: השאלה מה הכלל, מה הנורמה.

<תמיר אפורי: לשופטים יש נורמה, שהם לא יכולים לעסוק במשהו שהם היו מעורבים בו.

איתן כבל: יקירי, אני מכיר את עמדתך.

איתן כבל: פעם אחרונה שאני אומר, עמדתי תאמה את עמדתך, אבל הוועדה, הפורום הנכבד הזה של חברי הכנסת ושל המוזמנים – התקדמנו.

איתן כבל: אם תגיד כמו קאטו עוד פעם זה לא ישנה.

<תמיר אפורי: אבל מה אתה רוצה שיחול כאן?

<תמיר אפורי: צריך להיות ברור שעניין שהמומחה עסק בו בעבר הוא לא יכול לעסוק בו כעת.

<אסתי פלדמן: זה אמות מידה קבועות וברורות שמופיעות בכל חוק ביחס לדברים האלה.

<אסתי פלדמן: לא המצאנו כאן שום דבר.

<מיכל רפאלי כדורי: איתן כבל וחברי הכנסת, שימו לב, יש פה ארבעה גופים שמתחרים ביניהם קשה מאוד: "פרטנר", "סלקום", "יס" ו"הוט".

<מיכל רפאלי כדורי: אף אחד מאתנו לא מפריע לו עניין המומחה.

<מיכל רפאלי כדורי: למה?

<מיכל רפאלי כדורי: זה לא יהיה נוגע לנו?

<מיכל רפאלי כדורי: מי שמפריע לו עניין המומחה זה אלה שרוצים לטרפד את החוק.

<מיכל רפאלי כדורי: זה כל מה שרציתי לומר.

<אדר זהבי: כולם פה בעד החוק.

איתן כבל: תודה, גברתי.

<אדר זהבי: ההערות האלה שלך שוב ושוב ושוב לא מתאימות.

איתן כבל: אני חייב לתאר לכם את זה, איך זה, מה שנקרא, "כולם בעד החוק".

איתן כבל: זה מתחיל כך בוועדה: כולם אומרים לך: "אנחנו בעד".

איתן כבל: סיימו להגיד, יוצאים החוצה, לובשים את חלוק הווטרינר, עוברים לעקר ולסרס את החוק, כל אחד מן המקום שלא מתאים לו.

איתן כבל: זה רוצה את זה, זה מתאים לו הנתח הזה.

<אדר זהבי: כולם רוצים להיות הגונים, רק רוצים הגינות, זה הכול.

איתן כבל: הגינות – זה בעיני המתבונן.

<אדר זהבי: בית-משפט – זה הגינות.

<אדר זהבי: השאר זה שירקעס.

<אביטל סומפולינסקי: הרעיון של הרשעה וכתב אישום וניגוד עניינים – זה עקרונות-על, שאומרים: אי אפשר למנות אדם כזה.

<אביטל סומפולינסקי: נראה לי שנכון גם שאדם כזה לא ייכלל מראש ברשימה.

<אביטל סומפולינסקי: לא רק שלא ימנו אותו אלא שאדם שהורשע או תלוי ועומד נגדו הליך פלילי והוא נמצא בניגוד עניינים כזה שהוא מבני ורוחבי לא ייכלל מראש ברשימה.

<אסתי פלדמן: אני מסכימה, אבל זה בשלב הכללים.

<אביטל סומפולינסקי: או שהמחוקק יגיד את זה כבר בשלב החוק, שהכללים יהיו כפופים לכך.

<אביטל סומפולינסקי: עיקרון-העל אומר שאדם שמורשע או תלוי ועומד נגדו הליך פלילי או שהוא בניגוד עניינים לא ייכלל מראש ברשימה.

<אסתי פלדמן: נגיע עם הכללים האלה לוועדת הכלכלה.

<אסתי פלדמן: כמובן שהם יהיו שם.

<אביטל סומפולינסקי: כללים זה חקיקת משנה וזה עיקרון-על שצריך להיות בחוק.

איתן כבל: אני מקבל את ההערה.

איתן כבל: מי בעד?

איתן כבל: ירים את ידו.

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: הסעיף נתקבל.

איתן כבל: חברים יקרים, אם אתם רוצים שזה יעבור היום, תדברו כולכם, אין בעיה, כל אחד יגיד כמה הוא חכם בתהליך הזה.

איתן כבל: אנא תסבירו את הסעיף.

<אסף וסרצוג: כל משפט פה קשור לנציג אחר בחדר.

<אסתי פלדמן: זה מאוד ארוך, אז כל נציג יסביר למה הוא הכניס את השורה שהוא ביקש.

<אסף וסרצוג: או למה הוא מתנגד לשורה של אחרים.

איתן כבל: קודם כול תסבירו את הסעיף.

<אסף וסרצוג: אנחנו רוצים לתת למומחה הזה, גם בגלל שחשבנו מלכתחילה שזה נכון אבל גם מכיוון שעלו טענות מצד השחקנים בשוק, איזו מסגרת.

<אסף וסרצוג: אנחנו לא רוצים להתערב בקביעת המחיר אבל רוצים לתת מסגרת.

<אסף וסרצוג: לכן קבענו עקרונות כלליים – זה היה גם בנוסח הקודם וטייבנו את זה – לפיהם צריך המומחה להתייחס.

<אסף וסרצוג: דבר ראשון זה הוצאות.

<אסף וסרצוג: זה מסודר פה גם לפי הפרדה מסוימת בין מחירי הזכויות, לצורך העניין, והמחירים הנוספים שיש לערוץ – יש לו עלויות הפקה, מטה וכן הלאה.

<אביטל סומפולינסקי: ההוצאות לא צריכות להיות סבירות?

<אסף וסרצוג: לא, לא אמרנו "סבירות".

<אסף וסרצוג: זה היה לבקשת הערוצים, לא להתחיל להיכנס, שהמוכר יתחיל לבדוק האם שכר המנכ"ל סביר או לא סביר.

<אסף וסרצוג: דבר שני הוא רישיונות אחרים שיש בשוק.

<אסף וסרצוג: זה בעצם benchmark.

<אסף וסרצוג: הוא יכול לראות האם אותו ערוץ נתן כבר רישיון לשידור לפלטפורמות אחרות ולהתבסס על כך.

איתן כבל: מה שאודי מילנר הציע לגבי "סלקום", למשל, כאמת מידה.

<אסף וסרצוג: כן הכנסנו בהיבט הזה שהמומחה יסתכל על ההפרש בין המחירים באותם רישיונות, בין היתר בהסתמך על העובדה שלכל פלטפורמה יש מספר שונה של מנויים, כי לכמות המנויים כן יש פה השפעה על התנאים ועל המחיר.

<אסף וסרצוג: דבר נוסף הוא רווח סביר.

<אסף וסרצוג: ונקודה נוספת שהוספנו, לבקשת הערוצים, אבל אנחנו מסכימים עם זה, אני אומר את זה בצורה ברורה, בסופו של דבר המומחה לא יהיה צריך להסתכל על שאר השוק ולהגיד: טוב, הוא מרוויח פה ופה יפה אז בזה הוא יכול לתת מחיר נמוך יותר.

<אסף וסרצוג: אנחנו לא רוצים שהוא יסתכל על המחיר של כל אחד אחר.

<אסף וסרצוג: אנחנו רוצים שיסתכל על המחיר באותו רישיון באופן ספציפי, ולא יגיד: טוב, הוא כבר מרוויח כאן או כאן, או הוא כבר מפסיד, או עשה עסקה טובה פחות פה אז אני אפצה אותו כאן.

<אסף וסרצוג: לגבי מה שמיכל רפאלי כדורי אמרה לי בעבר, מה שמפריע להם, שזה יגרום לכך שערוץ הספורט יצטרך להיפרע באופן מלא על כל ההשקעות שלו מכל פלטפורמה בעבור כל רישיון.

<אסף וסרצוג: זה לא המצב כי אנחנו אומרים פה בעצם שאותו אחד צריך להסתכל גם על הרווח הסביר פר ההוצאות וגם על רישיונות אחרים בשוק.

<אסף וסרצוג: משמעות הדבר, שכל הפלטפורמות יצטרכו להסכים לשלם מחיר לאותו ערוץ, שמחזיר לו את כל ההשקעות רק עבורם.

<אסף וסרצוג: כלומר, זה מחיר לא סביר ולכן זה לא יכול לקרות בשוק.

<מיכל רפאלי כדורי: זה לא מה שאמרתי.

<מיכל רפאלי כדורי: רון אילון יסביר את זה טוב יותר.

איתן כבל: מי מבקש להתייחס?

עיסאווי פריג': אתייחס ברמת המקרו, ברמה הכללית.

עיסאווי פריג': כפי שאני קורא את זה, כולם פוחדים מהמומחה, כאילו הוא אמור להיות מוטה מראש ובספק.

עיסאווי פריג': כאשר אנחנו כמחוקקים נכנסים לרמות האלה, שקובעים למומחה את דרך פעולתו, אני חושב שאנחנו לא מכוונים למטרה ומטילים ספק ביושרו ובכל המסלול הזה של מומחה.

עיסאווי פריג': אנחנו יורים לעצמנו ברגל.

עיסאווי פריג': החלק השני של הסעיף מדבר על רווח סביר לבעלי הזכות, מצד אחד, ומצד שני "בהכרעתו לא יתחשב המומחה בסך התקבולים הכולל שמקבל בעל הזכות בעד כל הרישיונות לשידור שנתן".

עיסאווי פריג': אני מציע להוריד את כל החלק הזה.

עיסאווי פריג': גם החלק הראשון מיותר בעיני, אבל החלק השני, החל מן המילים "לרווח סביר לבעל הזכות" ועד הסוף, צריך לגרוע אותו מן הסעיף.

עיסאווי פריג': אני חושב שיש פה התערבות בוטה ולא נכונה בכל תהליך השוק, בכוחות השוק.

איילת נחמיאס ורבין: כל החוק הזה הוא התערבות.

עיסאווי פריג': זו דעתי, אני חושב אחרת.

עיסאווי פריג': אני חושב שכל החוק הוא פארסה אחת גדולה, זו דעתי.

עיסאווי פריג': אני מציע, אנחנו צריכים להיות הוגנים.

עיסאווי פריג': אנחנו מתערבים בשוק יתר על המידה.

עיסאווי פריג': יש כוחות שוק הרבה יותר חזקים ממני וממך.

עיסאווי פריג': את כל החלק הזה צריך להוריד.

איתן כבל: אני לא מסכים אתך.

איתן כבל: ראשית, כי דנו בזה.

איתן כבל: אני רוצה להזכיר שאמות המידה האלה הן בסך הכול יצירת מסגרת פעולה לקביעה באיזה כוח הוא פועל.

איתן כבל: יתרה מכך, אני מסכים, דרך אגב, עם העניין הזה.

איתן כבל: אני לא מסכים שצריך להחסיר את כל החלק האחרון.

איתן כבל: יש עסקה, זה פר עסקה.

איתן כבל: הוא יגיד עכשיו: אה, זה חברה קטנה, היא מרוויחה כך.

איתן כבל: אם היא חברת "סבן" למשל אז יש לה הרבה כסף אז מותר שהרווח שלה יהיה קטן.

עיסאווי פריג': אז למה אתה קורא לו מומחה?

איתן כבל: המומחה צריך לשפוט לפי העסקה הספציפית הזאת.

<מל פולישוק בלוך: למה אתה צריך לקבוע לו את הקריטריונים?

איתן כבל: אני לא קבעתי כאן קריטריונים.

איתן כבל: אני רוצה להזכיר, אני לא צריך עכשיו אפילו לתת זכות דיבור על הנושא הזה מכיוון שדנו בו.

<רון קופמן: אתה יכול לשאול את מר שטרום, שהיה ממונה על הגבלים עסקיים, אם אנחנו מדברים על משא ומתן לפי מה שאמר אסף וסרצוג, לא הזכירו פה דבר אחד: משא ומתן בלי משוא-פנים, בתום-לב בסיסי של שקיפות, אבל שוויוניות בשקיפות.

<רון קופמן: אני יודע שמיכל רפאלי כדורי ואנשי הצוות שלה ב"יס" לא אוהבים את זה אבל זה מחויב.

איתן כבל: אין לי בעיה שתהיה שקיפות.

<אביטל סומפולינסקי: הקריטריון כאן רלוונטי למספר המנויים.

<קריאה: במספר המנויים הכוונה בהצגת המסמכים, לא בשלב הזה.

<רון קופמן: את יכולה לשאול את הממונה לשעבר על ההגבלים העסקיים על השוויון.

איתן כבל: רבותי, ממש בקצרה.

איתן כבל: כבר קיימנו את הדיונים האלה.

<רון אילון: קצר ביותר.

<רון אילון: הכוונה כאן, כפי שאסף וסרצוג הציג אותה, ברורה ונכונה, אבל לא הניסוח.

<רון אילון: עולה מהניסוח הזה שלא לוקחים בחשבון את סך ההכנסות מפלטפורמות אחרות.

<רון אילון: כלומר, עלה לי 100 שקלים לקנות מפעל ספורט ולשדר אותו.

<רון אילון: אני הולך לגורם א', אומר: עלה לי 100 שקלים, תשלם לי 110 שקלים.

<רון אילון: הוא משלם 110 שקלים כי כך זה עלה.

<רון אילון: אני הולך לגורם ב', אומר לו: עלה לי 100 שקלים.

<רון אילון: גם הוא משלם 110 שקלים בגלל הרווח הסביר.

<רון אילון: כמה קיבלתי?

<רון אילון: 220 שקלים.

<רון אילון: כמה עלה?

<רון אילון: 100 שקלים.

<רון אילון: זה מה שכתוב פה.

<רון אילון: זאת לא הכוונה.

איתן כבל: אני לא הבנתי את זה כך.

איתן כבל: מעניין איך מתיישבת כאן הבנת הנקרא.

איתן כבל: בכל סעיף לפי הפוזה אחד מבין כך ואחר מבין אחרת.

איתן כבל: יפה איך זה מתיישב.

<רון אילון: לא אתייאש מלנסות להסביר.

איתן כבל: מה שאני הבנתי – אתם אומרים אותו דבר.

איתן כבל: אם הניסוח צריך להיות מדויק יותר אפנה ל- - -

<אביטל סומפולינסקי: אני לא מבינה איזה עיקרון צריך לנסח.

<רון אילון: המומחה צריך להתחשב בהוצאות.

<רון אילון: עלה 100 שקלים.

<רון אילון: למה הוא לא צריך להתחשב בכך שההוצאות האלה, אותו נכס שקניתי, מייצרות עוד הכנסות?

<יורם מוקדי: אם מישהו קנה זכויות ב-100 מיליון שקל ומתחיל לנהל משא ומתן ראשית עם "סלקום".

<יורם מוקדי: אומר להם: עלה לי 100 מיליון שקל, ועוד 5 מיליון שקל או 10 מיליון שקל רווח, לא ניכנס לגובה הרווח.

<יורם מוקדי: לא יעלה על הדעת שאותו מומחה לא מתחשב בעובדה שהוא כנראה ילך למכור גם ל"הוט" ול"יס".

<יורם מוקדי: הסעיף כפי שמנוסח כרגע אומר לו: אל תתחשב בזה שהוא כנראה ימכור גם ל"הוט" ול"יס".

<יורם מוקדי: זה לא הגיוני.

<רון אילון: זו לא הכוונה שלכם.

<רון אילון: הערוץ יכול לחייב כל פלטפורמה במלוא ההוצאות פלוס הרווח בשעה שאנחנו רוצים שזה יתחלק על פני כולם.

<אסף וסרצוג: הוא גם צריך להסתכל על רישיונות אחרים בשוק ואז יש לו גם את ה-benchmark הזה.

<אסף וסרצוג: זאת אומרת שכל אחד צריך לשלם את הדבר הזה.

<אסף וסרצוג: אתם צריכים להסכים לשלם מחיר כביכול מופקע, גם "הוט" צריכים להסכים לשלם מחיר מופקע, גם "סלקום" צריכים להסכים.

<אסף וסרצוג: זה לא סביר.

<רון אילון: אבל אין כבר עניין של הסכמה.

<רון אילון: זה המומחה.

<אסף וסרצוג: אתה מסתכל בנקודת זמן שכל ההסכמים נפתחים ונסגרים באותו יום.

<רון אילון: השלב הזה נכנס לתוקף כאשר לא הגענו להסכמה.

<רון אילון: יש מומחה.

<רון אילון: עכשיו שואלים את המומחה איך לעבוד, וכותבים לו: אל תתחשב בשאר ההכנסות, יש רק הוצאות, אין הכנסות.

<רון אילון: איך זה יכול להיות?

<אסף וסרצוג: הוא צריך להתחשב במחיר שיש לאחרים ולכן זה מאזן.

<יורם מוקדי: לא במחיר אלא בעובדה שהוא ימכור לאחרים.

איתן כבל: די, מספיק, אתם לא אומרים יותר כלום.

<אביטל סומפולינסקי: האם המומחה אמור לקחת בחשבון את העובדה שיש מספר שחקנים בשוק שיכולים לרכוש את המוצר הזה?

<אביטל סומפולינסקי: לכאורה על פניו ברור מאליו שכן אבל משהו בנוסח בסוף מכוון לכך שלא.

איילת נחמיאס ורבין: רון אילון מכוון לכך שאתה כנראה כבר בעסקה הראשונה החזרת את ההוצאות שלך.

איילת נחמיאס ורבין: המומחה יגיד: כמה פעמים אתה יכול להחזיר לעצמך את ההוצאות שלך?

<דרור שטרום: אבל זה לא עובד כך.

איילת נחמיאס ורבין: נכון, אני מבינה.

<רון אילון: יותר מזה, יש גם הכנסות.

<רון אילון: אני לא יכול להתחרות בעורך-דין אפורי.

<רון אילון: הוא מדבר עשרים פעמים וממשיך לדבר בפעם העשרים ואחת.

איתן כבל: עברת לשלב של הבכיינות בגיל צעיר מאוד...

<רון אילון: בפעם הבאה אקח את עורך-דין אפורי שייצג אותנו...

איילת נחמיאס ורבין: עורך-דין אפורי משלם פה שכירות, הוא גר פה.

איילת נחמיאס ורבין: ..

<רון אילון: הוא דייר מוגן, אתם מתחלפים והוא לא... בכל זאת משפט.

<רון אילון: יש הכנסות נוספות על הזכויות האלה: פרסומות, אינטרנט, חסויות.

<רון אילון: למה שזה לא ייכנס בחשבון?

<רון אילון: זה יוריד את המחיר לצרכן.

<תמיר אפורי: בדרך כלל במקומות הבודדים בחקיקה כאשר שולחים מישהו לקבוע מחיר- - -

איתן כבל: יש לי הרגשה שאתה לא הולך להסכים אתו.

<תמיר אפורי: צריך לפתוח את ההנחיה למומחה, לעניות דעתי, שהוא צריך לקבוע מחיר, המחיר המשוער שהיה מוסכם בין מוכר מרצון לקונה מרצון.

<תמיר אפורי: כל היתר אחר-כך זה שיקולים עסקיים.

<תמיר אפורי: זה הדבר המקובל.

איתן כבל: אני מקבל את מה שאתה אומר.

איתן כבל: אני חושב שאתה צודק בעניין הזה.

דוד אמסלם: בוודאי.

דוד אמסלם: אם יש לך ב"יס" מיליון לקוחות- - -

<אסף וסרצוג: הוא אומר משהו אחר, הוא מדבר על ההבדלים בין ערוץ בתשלום לערוץ רגיל.

<אדר זהבי: אני מדבר כמה מנויים יש לערוץ הספורט הספציפי.

<אדר זהבי: כלומר, כמה מנויים יש למפיק הספורט אצל ספק התכנים, זה מה שמעניין.

איתן כבל: אני מבין.

איתן כבל: אני רוצה להגיד לכם איך אני רואה את הסעיף הזה וסיכמתי אותו.

איתן כבל: העניין פשוט, חברות וחברים.

איתן כבל: אי אפשר להגיד, מצד אחד, אנחנו סוֹכמים ומקטלגים את עבודתו של המומחה, ומצד שני, אנחנו מטילים לפתחו יותר מדי מטלות.

איתן כבל: חברים, אחזור שוב, "אתה חונן לאדם דעת ומלמד לאנוש בינה".

איתן כבל: אנחנו בסך הכול מנסים לקבוע כללים.

איתן כבל: לא לטעת בו כבר מה יהיה, זה לא הכיוון.

איתן כבל: הכוונה היא להגיד לו: אדוני, דע לך, קודם כול אתה הדבר הכי חשוב בתהליך, אתה המומחה.

איתן כבל: דע לך שאנחנו מבקשים ממך וחשוב לנו שכאשר אתה הולך לשקול את הדברים, תשקול את זה ותשקול את זה ואת זה, יש דברים שאנחנו מבקשים שלא תיכנס אליהם.

איתן כבל: אבל בסוף-בסוף הוא זה שצריך לעשות את החשבון של מה המחיר הסביר בשוק לאותו זמן.

איתן כבל: זה הכול.

איתן כבל: אל תמציאו את הגלגל.

<דרור שטרום: השיקולים האלה גם לא ממצים.

<דרור שטרום: זה לא כל השיקולים.

איתן כבל: בשורה התחתונה, הרי על מה אנחנו מדברים באשר למחיר?

איתן כבל: הוא יגיד אם זה רדיפת בצע או זה לא רדיפת בצע, האם זה תואם את המצב פחות או יותר או לא.

איתן כבל: זה הכול.

איתן כבל: אנחנו לא מבקשים ממנו להמציא את המחירים.

<רון קופמן: אבל אתה חייב לתת לו אפשרות לעבוד, וזה דורש שקיפות.

איתן כבל: נגיע לזה.

איתן כבל: עזוב.

<אדר זהבי: צריך לכתוב את זה.

איתן כבל: כל אשר אני אומר, אני לא רוצה לכבול לו את הידיים והרגליים.

<רון אילון: אבל אתה כובל לו את הידיים, אתה אומר לו שלא ייקח בחשבון הכנסות אחרות.

איתן כבל: לא, אני לא כובל לו את הידיים.

<רון אילון: אז תמחק את הסעיף הזה ואז אתה לא כובל לו את הידיים.

<רון אילון: גם אמרה היועצת המשפטית של הוועדה שצריך פה הבהרה.

איתן כבל: תן לי לסיים.

איתן כבל: הניסוח של הסעיף צריך להיות יותר נהיר ובהיר.

<רון אילון: מה זה אומר?

<יורם מוקדי: שיש שחקנים אחרים.

איתן כבל: אני לא משנה את המהות.

<אביטל סומפולינסקי: כמי שמלאכת הניסוח מוטלת עליה, אני רוצה להבין את העיקרון.

<אביטל סומפולינסקי: קודם כול, האם מקובל, כשמדברים על מספר המנויים של ספק התכנים, שמהנוסח צריך להיות ברור שמדובר על מספר המנויים של "צ'רלטון" ולא מספר המנויים של "יס"?

<אסף וסרצוג: "מנויים חשופים".

<אסף וסרצוג: השתמשנו במונח הזה גם במקום אחר.

<אביטל סומפולינסקי: בסדר, זה דבר אחד.

<אביטל סומפולינסקי: לגבי הסיפה, לא הצלחתי להבין איך מבחינת

<אביטל סומפולינסקי: כם היא כן מאפשרת את ההתחשבות במספר השחקנים בשוק.

<אסף וסרצוג: מכיוון שיש קריטריון אחר שאומר במפורש שהוא צריך להתחשב ברישיונות אחרים שקיימים בשוק והוא גם צריך להתחשב במחיר ובהפרשים ביניהם.

<אביטל סומפולינסקי: אז בשביל מה צריך את הסיפה?

<רון אילון: בעוד שנתיים תהיה ליגת אלופות חדשה.

<רון אילון: אילו רישיונות יש?

<רון אילון: אין רישיונות.

<רון אילון: הראשון שנכנס לליגת האלופות ישלם את כל ההוצאות.

<רון אילון: אילו רישיונות יש?

<אסף וסרצוג: אבל יש לך כבר הסכם עם הערוץ.

<רון אילון: אין הסכם.

<רון אילון: ייגמר ההסכם.

<רון אילון: יש ליגה חדשה.

<דרור שטרום: מה פתאום.

<דרור שטרום: זה לא נכון.

<דרור שטרום: אין שום רישיון כזה.

<רון אילון: מסובך להבין את זה?

<תמיר אפורי: ומי מבטיח שהפלטפורמות האחרות גם ירכשו?

<אסף וסרצוג: אם צריך להוסיף הבהרה, וזה לא אומר שבהכרח צריך להיפרע מאחד, אז נעשה את זה.

<אביטל סומפולינסקי: אני רוצה להבין למה צריך את הדבר הזה.

<אביטל סומפולינסקי: יש עיקרון שאומר שאתה מסתכל על הרישיונות האחרים, יש עיקרון שאומר שאתה מסתכל על המאפיינים השונים, ועיקרון שאומר שיש רווח סביר.

<אביטל סומפולינסקי: הדבר הזה נראה לי יותר מסבך את העניינים.

יוסי יונה: נכון, הלוגיקה דווקא צריכה להיות הפוכה.

<אסתי פלדמן: אנחנו לא מתנגדים למחיקה של הסיפה.

איתן כבל: לא מתנגדים.

איתן כבל: תודה רבה.

<אביטל סומפולינסקי: כשאנחנו נותנים למומחה לקבוע מה הוא הרווח הסביר- - -

<קריאה: בטח שמתנגדים.

<תמיר אפורי: אבל אנחנו מתנגדים.

<תמיר אפורי: יש פה בעיה.

<אהוד מילנר: אז מה קורה כשהשחקן החמישי נכנס?

<אהוד מילנר: הוא משלם אפס?

<תמיר אפורי: עשיתי עסקה עם פלטפורמה אחת.

<תמיר אפורי: האחרות כבר קנו?

<תמיר אפורי: עוד לא קנו.

<רון אילון: אין בעיה, אם יש עסקה נתקן אחורה.

<רון אילון: הוא צודק, אף אחד לא מבטיח לו כלום.

<רון אילון: הוא עושה עסקה עם אחד, סוגר אתו על מחיר.

<רון אילון: כאשר הוא עושה עסקה נוספת – מתקנים אחורה.

<אהוד מילנר: ושחקן חמישי משלם אפס?

<רון אילון: אחרת מה שיקרה פה הוא שכל אחד ישלם את מלוא ההוצאות ואז המחיר יעלה פי ארבע.

איתן כבל: אני מסכם את זה.

איתן כבל: אני לא מבקש להכתיב למומחה מה הוא רווח סביר.

איתן כבל: תפקידו לקבוע מה הוא הרווח הסביר.

איתן כבל: לא אנחנו פה נכתיב עכשיו מה הם הכללים של קביעת רווח סביר.

איתן כבל: הוא בסוף צריך לשקול את הדברים ולומר.

איתן כבל: זה המהות.

איתן כבל: זה הנוסח שאני מבקש שיהיה בהצעת החוק.

יוסי יונה: הסיפה היא בהכרעתו, מהכרעתו והלאה.

יוסי יונה: נכון?

יוסי יונה: זה נראה לי הגיוני.

איתן כבל: בדיוק.

איתן כבל: תודה רבה.

איתן כבל: מי בעד?

איתן כבל: ירים את ידו, עם התוספת.

<אדר זהבי: צריך להכניס גם את כל העניין של בין מוכר מרצון לקונה מרצון, שזה בעצם מה שאמרת.

<אדר זהבי: זה בעצם המטרה.

איתן כבל: אכתוב את זה ברוח של הדברים שלי.

דוד אמסלם: אתם מציעים לכתוב "מחיר סביר המקובל בין קונה מרצון למוכר מרצון"?

איתן כבל: לא, לא.

איתן כבל: חבר'ה, אני לא מנהל אתכם משא ומתן.

איתן כבל: לא כל אחד עם הגחמה שלו יידחף אותה כי הוא צועק חזק יותר.

איתן כבל: זה לא יהיה.

איילת נחמיאס ורבין: זה מה שקורה פה.

איתן כבל: זה לא קורה פה.

איתן כבל: תראי לי סעיף אחד שנכנס כי מישהו דחף אותי.

איתן כבל: אני לא רוצה שזה יקרה.

איתן כבל: אני חוזר ומסכם.

איתן כבל: אתם רוצים להצביע בנוסח הזה, בבקשה.

איתן כבל: כל אחד פה צועק ושואל ואז אי אפשר כבר להבין.

איתן כבל: בנוסח צריך להוריד את הסיפה.

איתן כבל: קיבלנו כבר החלטה, אני מצביע על זה.

<אהוד מילנר: אז תכניס את המינימום.

איתן כבל: זה לא ייכנס, תשכח מזה.

איתן כבל: גם אם תגיד את זה עוד שלוש פעמים, זה לא מייצר מציאות.

איתן כבל: אני לא מכניס את זה.

<אהוד מילנר: מה שאתה אומר עכשיו הוא שאם נכנס עכשיו שחקן חמישי אז הוא לא משלם.

איתן כבל: אני אגיד מה שאני רוצה להגיד.

<אביטל סומפולינסקי: המילים "רווח סביר" רחבות מספיק בשביל שהמומחה יקבע את הקריטריונים ואת שיקול הדעת שלו בהתאם.

<אהוד מילנר: מה קורה כאשר נכנס שחקן חמישי?

<אהוד מילנר: הוא ישלם אפס?

איתן כבל: בוועדה הזו הזהרתי, אם תנהל משא ומתן כזה של "ואם, ואם, ואם" באמת לא נסיים אף פעם.

איתן כבל: אני לא יודע.

איתן כבל: יכול להיות.

<אהוד מילנר: אבל הוא לא לקח סיכון.

איתן כבל: כשהוא יגיע נצטרך להתמודד עם זה.

איתן כבל: נכון לרגע זה אני יודע מה מונח כאן לפני ואני רוצה שלמומחה תהיה היכולת לקבוע את המחיר הסביר שנראה בעיניו, שלשמו הוא מונה, על-פי כל אמות המידה שקבענו.

<אהוד מילנר: אז מה הבעיה להכניס את המינימום?

איתן כבל: מינימום – זה כבר להכתיב לו.

<אביטל סומפולינסקי: הוועדה מצביעה על סעיף קטן (ט), בלי הסיפה, ותוך שינוי ההבהרה על מספר המנויים שחשופים לערוץ.

איתן כבל: ולחדד את העובדה שחובתו של המומחה לקבוע את המחיר הסביר לאותה עסקה.

איתן כבל: כן.

איתן כבל: חברות וחברים, אני מבין את כל ה"רעשים", אני כבר יודע מי דוחף לְמה.

איתן כבל: אני רוצה שאנחנו נקבע את מה שנכון לנו כחברי כנסת.

<אהוד מילנר: אני לא מבין למה דואגים כך ל"פרטנר".

דוד אמסלם: מקובל כמונח כלכלי לומר "בין קונה מרצון למוכר מרצון".

דוד אמסלם: בלי לחצים.

איתן כבל: אני לא רוצה להיכנס לזה.

דוד אמסלם: למה הכוונה במילים "מחיר סביר"?

איתן כבל: בעיניו, אחרי שבדק.

איתן כבל: יש מוכר מרצון פה וקונה מרצון שם, יש מוכר מרצון פה ויש קונה מרצון במקום אחר.

<דרור שטרום: שיהיה רווח סביר לגבי אותו רישיון.

<רון קופמן: יש פה גם קונה, כמו "פרטנר", שמתנהג כמוכר.

<רון קופמן: אם אראה לך את שלושת המכרזים האחרונים – תסתכל מה שכתוב פה, זה מה שזה אומר.

<רון קופמן: הפסקה הזאת משרתת אך ורק את "פרטנר".

איתן כבל: ממש לא.

<אהוד מילנר: רק את "פרטנר" זה משרת.

איתן כבל: תודה רבה, הבנתי.

איתן כבל: אודי מילנר, אנחנו פה כדי לשרת את "פרטנר".

איתן כבל: .. תודה רבה לכם.

איתן כבל: אתה יודע מה ההבדל?

איתן כבל: שעם "פרטנר" לא נפגשתי אפילו פעם אחת ואילו אתך נפגשתי לא פחות מ-5 פעמים.

<אהוד מילנר: אז מה?

<אהוד מילנר: מה זה אומר?

איתן כבל: אתה מאשים חברי כנסת?

איתן כבל: אתה לא מתבייש?

איתן כבל: אם יש לך תלונה תגיש אותה.

איתן כבל: אתה מאשים אותנו כמי שמשרתים את הציבור?

איתן כבל: אתה לא מתבייש?

<אהוד מילנר: זו פלטפורמה שהעלתה את המחירים בשוק.

איתן כבל: בשביל זה כיליתי את זמני?

איתן כבל: עד שזה ימצא חן בעיניך ותקבל את מה שאתה רוצה כולנו "חבורת מטומטמים ומושחתים"?

איתן כבל: זה לא יהיה.

איתן כבל: זה מה שקורה, שאם לא מקבלים פה עמדה של מישהו אז זה אומר שאנשים מושחתים, כל מי שנמצא פה ומי שלא?

איתן כבל: זה מה שאתה אומר עלינו?

<אהוד מילנר: כל החוק הזה הוא "חוק פרטנר".

איתן כבל: תצא החוצה, בבקשה, תודה רבה לך.

איתן כבל: באמת חוצפה.

איתן כבל: עברתם כאן את הגבול כולכם, עברתם את הגבול לגמרי.

איתן כבל: יש גבול כמה אתם יכולים לירוק עלינו.

איתן כבל: מותר להתווכח, מותר להתמקח.

איתן כבל: אף אחד מכם לא קרן עור פניו.

איתן כבל: אתם בסך הכול אנשי עסקים, לא טובים יותר מאף אחד אחר.

איתן כבל: שאף אחד לא יתנשא מעלינו.

איתן כבל: נמאס לי מזה.

איתן כבל: יושבים פה אנשים, כל אחד בא ותורתו היא הנכונה.

איתן כבל: מה זה?

איתן כבל: אם אני לא מקבל עמדה של מישהו אז אני מושחת?

איתן כבל: אני לא מקבל את זה.

איתן כבל: אני מעלה להצבעה את סעיף קטן (ט) עם התוספת, ההורדה והשינויים.

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: הסעיף נתקבל.

עיסאווי פריג': הכרעתו תישאר עד הסוף כפי שהיא?

איתן כבל: בוודאי.

איתן כבל: תיכף נגיע לשלבים הבאים.

<אדר זהבי: אמרת שזה תמלוג זמני.

<אדר זהבי: איפה זה נכנס?

איתן כבל: אנחנו רק בסעיף קטן (ט).

עיסאווי פריג': אבל בסעיף קטן (ט) כתוב למטה "בהכרעתו".

<אדר זהבי: איפה כאן בא לידי ביטוי התמלוג הזמני?

איתן כבל: זה עדיין לא כאן.

<אדר זהבי: צריך להגדיר את זה.

איתן כבל: הרי זה הדבר המהותי שעל-פיו אחר-כך אתה מחליט איך אתה מתקדם.

איתן כבל: יש הערות?

<אדר זהבי: זה בדיוק הפוך ממה שאמרתם.

<אדר זהבי: אמרתם שההכרעה תחייב את שני הצדדים.

<אדר זהבי: אנחנו עולים עם הערוצים, ההכרעה מחייבת את שני הצדדים ועם זה יוצאים לדרך.

<אדר זהבי: הפוך ממה שכתוב פה.

<אדר זהבי: שים לב לזה.

<תמיר אפורי: זה צעד חד-צדדי לחלוטין- - -

דוד אמסלם: יש את הכרעת המומחה.

דוד אמסלם: אם זה לא מקובל על זה שרוצה לקנות אז הוא לא מקבל ולא קונה.

<לאה ורון: אולי אפשר לדון בשני הסעיפים יחד.

<לאה ורון: תקראי גם את סעיף קטן (יא) ואפשר יהיה לדון בהם ביחד.

איתן כבל: אתם מדברים שחובת קנייה תהיה חובת מכירה.

דוד אמסלם: הוא גם לא חייב למכור.

דוד אמסלם: אם הוא נכנס להליך הוא חייב לקבל את ההכרעה.

יוסי יונה: בטח, הוא לא יכול לבלבל לכולם את המוח.

איתן כבל: זה לעקר מן השורש את הכול.

איתן כבל: דיברתי על מצב אחר.

איתן כבל: בשום שלב לא אמרנו שאם הוא לא מקבל את ההכרעה – היו קולות שרצו לדבר על זה, ללחוץ, שאם ההכרעה לא מקובלת על הקונה אז הוא לא יקנה ולחייב אותו לקנות.

איתן כבל: זה הסעיף שאודי מילנר נלחם עליו כל הזמן ולא הסכמתי לתת לו.

איתן כבל: אמרתי את הדבר הבא: לשם מה יצרנו את המנגנון?

איתן כבל: יצרנו את המנגנון שאומר: אם אחד הצדדים רואה את עצמו נפגע מהמחיר, בשביל זה יש את המומחה.

איתן כבל: אם לא, אני נותן כלים בידי המוכר וגם בידי הקונה, אני משנה את כל סדרי הקנייה והמכירה.

יוסי יונה: מה מהותו של החוק?

יוסי יונה: הרי באנו עם הרעיון של ה-must sell, זה היה כשל השוק שגינינו אותו.

יוסי יונה: בעיקרון אין כאן הדדיות.

יוסי יונה: זאת אומרת, מלכתחילה כאשר המחוקק ביקש לנסח את הצעת החוק הזאת זה היה מתוך הבנה שאין הדדיות והוא רצה ליצור מצב שבו יהיה must sell.

איתן כבל: הוא מייצר הגינות בתהליך.

<אדר זהבי: אבל כאן עושים בדיוק ההיפך.

<אדר זהבי: אתם מבלבלים את זה לגמרי.

איתן כבל: אתם פותחים את הדיון, מחזירים אותנו ארבעה דיונים לאחור.

<אדר זהבי: ממש לא.

<אדר זהבי: זה היה בנוסח שפרסמתם לפני יומיים, שבכל 9 חודשים הוא יכול לזמן מומחה חדש.

איתן כבל: לא נכון.

יוסי יונה: בהתקשרות זיהינו, ולשם כך נועדה הצעת החוק הזאת, שהקונה הפוטנציאלי הוא בנקודת החולשה ולכן באנו לקראתו, נכון.

יוסי יונה: זה כל הרעיון.

יוסי יונה: לכן לא יכול להיות מצב שיש פה הדדיות בין שני הצדדים הללו.

יוסי יונה: זה הרעיון.

יוסי יונה: להגיד שעכשיו אני מחייב אותו שיקנה – זה בעצם שיבוש של העיקרון המהותי, העיקרון הבראשיתי של החוק הזה.

דוד אמסלם: אגיד לך היכן נעוצה הבעיה.

דוד אמסלם: למה לא יצרנו את הדואליות הזאת?

דוד אמסלם: למה עשינו את האבחנה?

דוד אמסלם: אמרנו: יכול להיות שהוא לא ירצה למכור לו באמת והוא ינקוב תג מחיר גבוה מאוד, שזה לכאורה רק תירוץ אבל הוא לא רוצה למכור.

דוד אמסלם: לכן אמרנו: רק רגע, אנחנו רוצים להביא מישהו שיקבע את המחיר הנכון.

דוד אמסלם: איך זה עובד?

דוד אמסלם: הוא רוצה בעצם לקנות, מכאן מתחיל התהליך.

דוד אמסלם: זה לא שאתה הולך למכירה פומבית, כבר נוקטים קו מחיר, אתה זוכה ואז אתה אומר: רגע, עכשיו אני לא רוצה.

דוד אמסלם: אין דבר כזה.

דוד אמסלם: כלומר, אם אתה כבר נכנס לתהליך של התמחור, אתה שותף.

דוד אמסלם: אתה יכול לא להיכנס, אתה יכול להחליט שאתה לא רוצה להיכנס.

יוסי יונה: אני לא מסכים.

דוד אמסלם: מה הרעיון?

דוד אמסלם: אסביר.

דוד אמסלם: מה עושה המומחה?

דוד אמסלם: המומחה מביא לנו את המחיר ההוגן.

דוד אמסלם: זה הסיפור.

דוד אמסלם: נניח שעכשיו אני אומר:

דוד אמסלם: אני לא יודע מה המחיר אבל יש לי איזה מומחה הוגן שאני סומך עליו שהוא יביא לי את המחיר ההוגן.

דוד אמסלם: אני נכנס לעסקה או לא?

דוד אמסלם: אני נכנס לעסקה בלי קשר למחיר כרגע בגלל שאני סומך עליו שהוא יביא לי את המחיר ההוגן.

דוד אמסלם: הרי אם לכאורה היינו יודעים שהמחיר הוגן אז ממילא לא היינו נכנסים לאירוע, היינו אומרים: חבר'ה, תסתדרו.

<חגי נצר: הפתרון שנותנים לקונה נשמר.

<חגי נצר: כל ההצעה הזאת, שבסוף, אחרי שהוא מוביל את כולם אל תוך התהליך הזה, הוא יצטרך גם באמת לממש את הרצון שלו, נועד להביא מינימום של רצינות.

<חגי נצר: זה לא כל אחד שבא לו.

<חגי נצר: הרי אין שום קריטריון.

<אסתי פלדמן: כל אחד שבא לו לא נכנס להליך כזה.

איתן כבל: מישהו שיש לו ערוץ שמשדר בכבלים הפנימיים בראש העין יקנה?

<אדר זהבי: כן.

<אדר זהבי: יכול להיות שמדובר לא רק על "פרטנר", יכול להיות שיהיו עוד אחרים.

<אסתי פלדמן: אגב, תהיה עליו סנקציה אחר-כך.

<אסתי פלדמן: היא לא כספית.

<אביטל סומפולינסקי: תהיה עליו סנקציה כי במשך 9 חודשים הוא לא יוכל לפנות שוב.

<קריאה: ככה אי אפשר לגמור את הדברים.

<חגי נצר: אני מבקש מאוד להביא את הדברים בצורה נכונה.

<אסתי פלדמן: יש לנו סנקציה.

<אסתי פלדמן: היא איננה סנקציה כלכלית שמחייבת את הרוכש לקנות, אבל אומרת שבמשך 9 חודשים תהיה מנוּע מלפנות פעם נוספת למועצה ולבקש.

<אדר זהבי: זה סנקציה?

<אדר זהבי: זה פרס.

<אדר זהבי: נתת לו פרס.

<אדר זהבי: אז בכל 9 חודשים הוא יכול להזמין מומחים?

<אסתי פלדמן: איך נתתי לו פרס?

<חגי נצר: יש כאן דיון שכולם מתפרצים לדברים של כולם, הכול סבבה, הכנסת, בסדר, אבל תנו לגמור רעיון.

דוד אמסלם: אתה מעיר לנו הערות על הדיון עכשיו?

איתן כבל: מעטים הנציגים פה שניתנה להם הזכות במשך החודשים האחרונים להביע את עמדתם כפי שניתנה לך.

איתן כבל: אם זיכרונו של אדוני דהה הוא יכול לקרוא את הפרוטוקולים.

<חגי נצר: היה מצוין, אבל שמעו והקשיבו, לא הפריעו כל הזמן באמצע.

<חגי נצר: אני רוצה להגיד בהקשר הזה, שאלתי את אסף וסרצוג: מי זה האדם שיכול לבוא?

<חגי נצר: הוא אמר: כל אחד.

<חגי נצר: יש לך ערוץ אינטרנט, תקים אתר אינטרנט, זכותך לבקש להירשם.

<חגי נצר: זה כל אחד.

<אסף וסרצוג: אמרתי לך את זה?

<חגי נצר: כן.

<חגי נצר: אין קריטריונים כרגע למי שיכול לבקש.

<מיכל רפאלי כדורי: הוא משדר לציבור, הוא ספק תכנים.

<חגי נצר: אני מחר בבוקר הולך עם כמה חבר'ה ואנחנו מחליטים להקים.

יוסי יונה: זה הגחכה של המציאות.

<חגי נצר: אני רק רוצה לוודא שמי שנכנס לתוך התהליך הזה, אני אהיה חייב למכור אבל שיבוא אותו מומחה- - -

איתן כבל: אני חבר כנסת והבנתי את מה שאתה אומר.

איתן כבל: אני מתנצל, אני לא רוצה עכשיו להמשיך אתך יותר.

איתן כבל: הבנתי את העניין הזה, שכל אחד יכול לבוא ולייצר מצב.

<חגי נצר: אמרנו מחיר הוגן, קבענו שיבוא מומחה שקובע מחיר הוגן, אז שיקנה במחיר ההוגן.

<אסף וסרצוג: החוק הזה לא חל בכלל על "יורוספורט".

<אדר זהבי: יש פה איזה בלבול לגבי מטרת החוק.

<אדר זהבי: אני רוצה להזכיר לכם, האם מטרת החוק להיטיב עם הצרכן או מטרת החוק להיטיב עם "פרטנר"?

עיסאווי פריג': עם הצרכן.

<אדר זהבי: אם המטרה להיטיב עם הצרכן אז הרצון שלך הוא שזה יהיה ב"פרטנר" וכולי, ולכן זה צריך להיות הדדי.

<אדר זהבי: אם הרצון הוא להגן על "פרטנר" ודומיה אז בוודאי אתה צודק.

איתן כבל: חברים וחברות יקרים, עשו לי טובה, כמה אתם חושבים אפשר "לכדרר" אותי?

איתן כבל: בכל הכבוד, קבענו כאן תהליך סדור ומסודר.

איתן כבל: אתם טועים.

איתן כבל: אתה יודע מה מבחינתי חמור – אתם מטעים.

איתן כבל: אגיד לך למה, כי מי חושב שכל יום יקום "ליין" חדש של אנשים שיושבים על בירה ואומרים: יאללה, בואו נגיש מכרז, נטריח איזה מומחה?

<מיכל רפאלי כדורי: נשלם לו.

איתן כבל: מיכל רפאלי כדורי, אני מדבר שוטף, תודה רבה, עזרתך לא נחוצה לי.

איתן כבל: יש דרכים יותר אינטליגנטיות לגרום לחוק לא להתקדם, יש דרכים יותר אינטליגנטיות מלתת לי טיעונים מן הסוג הזה.

איתן כבל: אני מעלה להצבעה את הסעיף הזה.

איתן כבל: מי בעד?

איתן כבל: ירים את ידו.

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: הסעיף נתקבל.

דוד אמסלם: אדוני היושב-ראש, אני מבקש אחר-כך לדבר אתך על הנושא הזה בגלל שאני חושב שברמת המהות יש פה איזו טעות.

<אדר זהבי: איפה הצרכן?

<אדר זהבי: את הצרכן שכחתם.

<אדר זהבי: איפה הצרכן שלך?

איתן כבל: בשביל זה יש מומחה.

איתן כבל: אדר זהבי, אתה תדאג לעסק שלך, אני אדאג לצרכנים.

איתן כבל: כאשר אתה תרצה לדאוג לצרכנים אתה יודע שאתה יכול לעשות הוזלה.

<אדר זהבי: אני דואג להם כל הזמן.

<אדר זהבי: חבילת הספורט שלנו היא הזולה בעולם, אז אני דואג.

איתן כבל: אין לי בעיה.

<אביטל סומפולינסקי: האם ברור מהנוסח של הסעיף שספק התכנים מודיע בתוך התקופה של 14 הימים?

<אסתי פלדמן: כן, כמובן.

איתן כבל: יש הערות?

איתן כבל: אין.

איתן כבל: מי בעד?

איתן כבל: ירים את ידו.

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: הסעיף נתקבל.

דוד אמסלם: למה נקבעה ההגבלה?

דוד אמסלם: הרי אם יש כבר תג מחיר- - -

<אסף וסרצוג: אסביר.

<אסף וסרצוג: כי יכול להיות שדברים משתנים.

דוד אמסלם: אז למה "9 חודשים"?

דוד אמסלם: אם נקבע לו 10 שקלים והוא החליט שלא – מדהימה אותי בכלל השיטה, אבל אני לא מתווכח עם היושב-ראש – אני לא מכיר עסקה שיש משהו כמו מכירה פומבית ואני מציע מחיר, בסוף אני רואה שזה לא מה שאני רוצה ואני אומר שאני לא רוצה לקנות.

דוד אמסלם: אבל עזבו, אני לא נכנס לזה עכשיו.

דוד אמסלם: אבל בוודאי ובוודאי זה המחיר שנקבע.

דוד אמסלם: אם הוא רוצה לחזור – זה המחיר.

דוד אמסלם: עכשיו נפתח לו את זה עוד פעם?

דוד אמסלם: אגיד לו: אדוני, עכשיו נתחיל לערוך דיון ונראה?

דוד אמסלם: מה זה?

<אדר זהבי: למה לתת לו עוד הזדמנות?

<אדר זהבי: זאת השאלה.

<אדר זהבי: למה פעמיים?

דוד אמסלם: אלא אם כן המומחה עצמו יפנה.

<אסתי פלדמן: אנחנו מדברים על שידורי ספורט.

<אסף וסרצוג: אתה עובר עונה ויכול להיות שהמחירים של ערוץ הספורט עלו בכלל.

<אדר זהבי: לכן אסור לו להשתמש בזכות הזאת פעמיים.

עיסאווי פריג': אני מתחיל לחשוב לעומק.

עיסאווי פריג': כאשר קונה ומוכר נכנסים לתהליך מוסכם מראש והתהליך נגמר אז אני נותן אופציה לקונה לסרב.

עיסאווי פריג': אבל הוא הסכים להיכנס לתהליך.

<אסף וסרצוג: זה בסעיף הקודם.

<אסף וסרצוג: אתה נותן לו שבועיים לממש, אם כן אז כן, אם לא אז לא.

<אסף וסרצוג: יכול להיות שתבוא פלטפורמה ותגיד: אני מפסידה מזה.

<אדר זהבי: למה לתת לאותו אדם להשתתף עוד פעם ועוד פעם ועוד פעם?

<אדר זהבי: פעם אחת הוא יכול להשתמש בזה ודי.

איתן כבל: אני רוצה להעיר הערה.

איתן כבל: "9 חודשים" זה לא מאוזן.

איתן כבל: צריך לפחות שנה.

<קריאה: מה ההבדל בין 9 חודשים לשנה?

איתן כבל: חבר'ה, אתם רוצים לעשות לי ניתוח ולהכניס בי שבב, שכל אחד יקבל את מה שהוא רוצה?

<אדר זהבי: לא, רוצים רק את מה שאתה רוצה.

איתן כבל: אני לא יודע עדיין להגיד את משך הזמן אבל את העיקרון אני מקבל, שאדם לא יכול לשגע שוק, לייצר מהומה רבתי בשוק, ואחר-כך להגיד: "לא מתאים לי".

איתן כבל: אני רוצה לראות פה התייחסות אחרת לגמרי.

איתן כבל: יידע אדם שהוא לא יכול "לכדרר" מערכת שלמה ועוד אחר-כך להגיד: בסדר, אחזור בעוד 9 חודשים, ישתנו הנסיבות, נעשה עוד סיבוב.

איתן כבל: זה לא עובד כך.

איתן כבל: זה מכניס את השוק לטלטלה ולבלבול מיותר.

איתן כבל: אני רוצה לחשוב על- - -

דוד אמסלם: על מנגנון הגיוני פה.

איתן כבל: לא רק מנגנון אלא להגיד, מבחינתי הוא יידע שהוא לא יוכל לגשת במשך X חודשים, בוודאי לא בפרק הזמן הזה שנוח לו.

<דרור שטרום: עד תום תקופת הרישיון שמדובר בו.

<דרור שטרום: זה החוזה.

איתן כבל: אתה היית ממונה על ההגבלים העסקיים.

איתן כבל: עכשיו אתה בכובע אחר.

איתן כבל: צריך מידתיות.

<דרור שטרום: איזו מידתיות?

<דרור שטרום: יש חוזה.

<דרור שטרום: רישיון הוא ל-24 חודשים.

איתן כבל: ואם ליותר?

<חגי נצר: אני חייב למכור לך במחיר הוגן, זה מידתי.

איתן כבל: אתה רואה שאני זורם בכיוון.

איתן כבל: אל תפריע לי.

דוד אמסלם: אקח את מה שהוא אמר ואשדרג אותו עוד קצת.

דוד אמסלם: מה קורה כאן?

דוד אמסלם: הרי יש פה חוסר הגינות.

דוד אמסלם: שניהם נכנסו לתהליך בהסכמה.

דוד אמסלם: הם לא יודעים מה תהיה התוצאה.

<אסף וסרצוג: הם לא נכנסו בהסכמה.

<אסף וסרצוג: החוק חייב אותם.

דוד אמסלם: שניהם נכנסו בחוסר הסכמה.

דוד אמסלם: הם לא יודעים מה ייצא בסוף.

דוד אמסלם: יכול להיות שמי שמוכר ירגיש שחבל על הזמן והוא לא מוכן למכור במחיר הזה, אבל אין לו ברירה.

דוד אמסלם: לכן יש פה בעיה בתפיסה.

דוד אמסלם: אבל בואו נתקדם.

דוד אמסלם: נניח שאתה רוצה לתת לאדם עדיין זכות דחייה.

דוד אמסלם: אז בוודאי אני מתחבר למה שהוא אומר, שזה יהיה עד תום הזיכיון, אלא אם כן אותו אחד שמוכר מוכן לפתוח את זה.

איתן כבל: דודי אמסלם, אני אתך.

איתן כבל: בוודאות זה לא יהיה "9 חודשים".

עיסאווי פריג': מה משך תקופת הרישיון?

איתן כבל: זה שונה בכל מקרה.

איתן כבל: אני רוצה לחשוב.

איתן כבל: אגיד לכם מה מפריע לי.

איתן כבל: אם אני מונע עד אין-סוף במסגרת הזאת אני כאילו מייצר קצת הפחתה של התחרות שיכולה להיות.

דוד אמסלם: הוא מבין את זה, הוא יודע.

איתן כבל: אני אתך.

איתן כבל: מותר לי גם כשאני אתך לחדד את הניואנסים.

איתן כבל: אנחנו רוצים שיהיו כמה שיותר משדרים כי זה מהות התחרות.

איתן כבל: נניח שהוא לא יכול היה לעמוד בתקופה הזאת בסכום הכסף שעמד לרשותו.

איתן כבל: אמרתי לו: אדוני, אני מעניש אותך, אתה לא יכול לשחק פה את המשחק הזה.

איילת נחמיאס ורבין: הוא כבר העלה את מחירי השוק בינתיים.

איתן כבל: היית פה והכול בסדר.

איתן כבל: בינתיים השתנו הנסיבות, המנכ"לים מרוויחים פחות והם החליטו עם הכסף הזה לקנות אני לא יודע מה.

איילת נחמיאס ורבין: בדרן, היום באת עם הכובע של חוש ההומור...

איתן כבל: אם אני יכול להכניס עוד שחקן נוסף אל תוך התחרות, שיכול לייצר לי עוד תחרות, למה אמנע את זה ממנו?

דוד אמסלם: אין סיבה למנוע, אבל גם הוא צריך לפעול בהגינות.

דוד אמסלם: בואו ניתן לכולם בחינם וגמרנו.

איתן כבל: דודי אמסלם, אני אתך.

איילת נחמיאס ורבין: אז מה אתה מציע?

יוסי יונה: אבל ה"9 חודשים" נגמר.

יוסי יונה: אמרנו שיש להאריך את התקופה.

דוד אמסלם: זה לא עניין שיסתיים בתוך 2 דקות.

<אביטל סומפולינסקי: נניח שנה, ולאפשר ליושב-ראש המועצה לקבוע תקופה ארוכה יותר.

<דרור שטרום: יש לו אפשרות לערער.

<דרור שטרום: תיכף נגיע לזה.

<אדר זהבי: למה לתת לו עוד פעם?

איתן כבל: כל השאלה היא המדרג.

איתן כבל: כל חוזה יש לו את הזמן שלו.

איתן כבל: יכול להיות שלנושא מסוים 9 חודשים זה מעל ומעבר, ובמקום אחר פחות.

איתן כבל: לכן אני רוצה לקבוע עיקרון, אמת מידה שתכניס את כולם.

איתן כבל: אני בכיוון שעליו אתם מדברים בעניין הזה.

איתן כבל: אם כך, לא נצביע על הסעיף הזה.

איתן כבל: אני רוצה לחשוב על מנגנון נכון.

<אסתי פלדמן: כלומר זה יחליף את הכרעתו של המומחה.

דוד אמסלם: זה תמיד נכון.

<אסף וסרצוג: זה לא תמיד נכון.

דוד אמסלם: למה?

<אסתי פלדמן: כי יש לך עילות רחבות ואנחנו עשינו עילות מצומצמות.

<אביטל סומפולינסקי: קודם כול, זה באמת עילות מצומצמות.

<אביטל סומפולינסקי: ביחס למומחה שנבחר על-ידי הצדדים זה עוד יותר מצומצם.

<אביטל סומפולינסקי: בגלל שלמעשה אין אמות מידה שהוא צריך לקבוע אז לא כל-כך ברור איזו טעות יסודית יכולה להיות.

<אביטל סומפולינסקי: אם, כפי שאסף וסרצוג אמר, הם מטילים מטבע אין הרבה שבית-המשפט יכול להגיד.

<אסף וסרצוג: אי אפשר לקבוע פה עכשיו את כל מנעד הטעויות שיכולות להיות.

<אסף וסרצוג: זה יכול להיות בקשת רחבה.

<אסף וסרצוג: זה פרקטיקה שתתפתח.

איתן כבל: או שאנחנו נותנים לבית-המשפט.

<תמיר אפורי: הסעיף הזה מצמצם מאוד את יכולת הבקרה השיפוטית על המומחה, מצמצם באופן חריג.

<תמיר אפורי: לא אלה הכללים שיש בדרך כלל בערעור.

<תמיר אפורי: אני רוצה להזכיר, אנחנו מדברים על פגיעה חוקתית באנשים שיש להם ערוצים, אז עכשיו גם חוסמים את דרכם לבית-המשפט?

דוד אמסלם: דרך אגב, למה לצמצם את שיקול הדעת של בית-המשפט?

<תמיר אפורי: זה מה שעושים עכשיו.

<תמיר אפורי: אין פה זכות ערעור.

<אסף וסרצוג: אמרת מלכתחילה שאנחנו לא רוצים ללכת לבית-המשפט, בשל סיבות רבות.

<אסף וסרצוג: אחרת, אוטומטית יגיעו לבית-המשפט.

איתן כבל: אני לא מקבל.

איתן כבל: מרגע שאנחנו יודעים שהערוץ נמצא כבר באוויר ויש מומחה שקבע את המחיר אני לא רוצה לצמצם את האפשרויות שבהן ניתן לפנות לבית-המשפט.

יוסי יונה: לכן אפשר באותו סעיף להוריד את מה שכתוב אחרי המילים "או לתקנה" ולהשאיר: "פסק דינו של בית-המשפט המחוזי יחול מיום מתן הרישיון לשידור", בלי לקבוע את העילות.

<אביטל סומפולינסקי: אם מדובר פה על הליך בבית-המשפט, שבית-המשפט נכנס לנעלי המומחה, אז הנוסח הזה לא מתקרב להגיד את זה.

<אביטל סומפולינסקי: זה עיקרון שצריך לנסח אותו.

<אסתי פלדמן: זו לא הייתה הכוונה.

<אדר זהבי: אבל אמרתם קודם שהמומחה קובע תמלוג זמני.

איתן כבל: אדר זהבי, הגענו למשאת נפשך, לשופט, אז אל תפריע לנו עכשיו.

איתן כבל: בית-המשפט לא אמור לפסוק בין "עבר עבירה" ל"לא עבר עבירה", זה לא בית-משפט במובן הזה.

איתן כבל: הוא לא אמר: "נסעת ברמזור אדום" או "לא נסעת ברמזור אדום".

<רון קופמן: אבל ברור לך שזה יגיע לשופט.

איתן כבל: אולי כן ואולי לא.

<תמיר אפורי: מה רע בזה?

<תמיר אפורי: ביקורת שיפוטית זה לא רע.

<אסתי פלדמן: כל צד ינסה לעכב את הכרעת המומחה אם לא אהב אותה.

<אסתי פלדמן: זה פשוט יעכב הליכים.

<רון קופמן: אז תתחילי עם שופט כמומחה.

<אסתי פלדמן: אני רוצה שזה יהיה מצומצם, אם למשל הייתה טעות.

איתן כבל: אני לא מסכים אתכם.

איתן כבל: אני רוצה להזכיר את כל המלחמה שניהלנו כדי לגרום לכך שלא משנה מה יקרה הערוץ קודם כול יהיה באוויר.

איתן כבל: איך ייקבע המנגנון של מחיר המינימום ושהערוץ יהיה באוויר – אלה היו שתי אבני יסוד של כל התהליך.

איתן כבל: אני חושב שאתם לא צודקים.

איתן כבל: אם מדובר בחבורת מטומטמים – מה שאנחנו עושים זה כמו בחקיקה כשאנחנו אומרים כדלקמן: הצרכן הוא גנב, הוא רמאי, הוא יעשה, הוא ילך, הוא יבוא.

איתן כבל: אי אפשר להציג את הפלטפורמות ואת הזכיינים כאילו הם חבורות שכל היום רוצות להתכתש זו עם זו.

איתן כבל: בשורה התחתונה, מה יפה פה עם הרעיון שיכריע מומחה ורק אחר-כך יגיעו לבית-המשפט?

איתן כבל: זה מסדיר.

איתן כבל: ברגע שזה יקרה השוק יידע גם להסתדר.

איתן כבל: אתה יודע שאתה לא יכול "לקפוץ מעל הפופיק", לא משנה גם אם תגיד לו: אקח אותך לבית-המשפט.

איתן כבל: בסוף גם השופט לא מכריע בין רע לטוב, כל שהוא צריך להכריע הוא על-פי התנהלות השוק.

איתן כבל: לכן אני לא רוצה למנוע את האפשרות הזו.

איתן כבל: אני חושב שבנקודה הזו – זו דרך הביניים, שבסוף אם זה יגיע לשופט אני לא רוצה להגיד לו בשל אילו עילות.

<רון קופמן: מדוע לבזבז את זמנו של בית-המשפט?

<רון קופמן: אתה יכול למנות שופט לוועדה כמומחה.

דוד אמסלם: נדון בזה.

דוד אמסלם: עוד לא קבענו את הכללים של הוועדה.

דוד אמסלם: הוא שומע "שופט בדימוס", הוא מקבל חום.

דוד אמסלם: רק לשופטים יש שכל?

דוד אמסלם: המדינה הזאת מתנהלת עם שופטים בדימוס.

דוד אמסלם: עוד מעט הכנסת תיבחר על-ידי שופטים בדימוס...

איתן כבל: יש ויש.

<רון קופמן: מה לעשות שיש 540 שופטים שהציבור מאמין בהם.

איתן כבל: חברות וחברים יקרים, אני רוצה שאנחנו נחדד את הנוסח ברוח הדברים שאני מבקש.

איתן כבל: אני לא רוצה לסגור את ההליך.

איתן כבל: קבענו מומחה, הוא יקבע מחיר.

איילת נחמיאס ורבין: אז זה תהליך ארוך.

איתן כבל: לא, זה אותו זמן.

איתן כבל: בינתיים הערוץ כבר באוויר.

<קריאה: המומחה קובע תמלוג זמני.

<מודי שרפסקי: אני עורך-דין מטעם "יס".

<מודי שרפסקי: אתם כל הזמן אומרים שהערוץ באוויר.

<מודי שרפסקי: מהצעת החוק לא ברור שהערוץ באוויר.

<מודי שרפסקי: הערוץ צריך להיות באוויר מרגע ש – יש פה תהליך של כ-3 חודשים של המתנה למומחה.

<דרור שטרום: יש על זה סעיף.

<מודי שרפסקי: קראנו שאחרי 3 חודשים שמתנהלים כל מיני מגעים, הערוץ עולה רק כשיש הכרעה של המומחה של המועצה.

<מודי שרפסקי: עד אז לא נמצא הערוץ באוויר.

<אסתי פלדמן: נכון, לפני שיש הכרעה של המומחה הערוץ לא באוויר.

איתן כבל: דנו בזה.

איתן כבל: אמרנו שברגע שהמומחה קובע את קביעתו, תהא אשר תהא, אז ישלמו על-פי המחיר הזה.

איתן כבל: גם אם יש מחלוקת, הערוץ עולה לאוויר בכל מקרה.

<אביטל סומפולינסקי: סעיף קטן (יא) אושר בוועדה.

דוד אמסלם: לכאורה אם הוא עולה לאוויר כפי שאתה אומר, נניח שהבורר יחליט על מחיר גבוה, איך הוא ילך אחורה?

דוד אמסלם: הוא כבר משלם.

<מיכל רפאלי כדורי: איזה מחיר ישלם?

איתן כבל: מודי שרפסקי הבנתי שלא הבנת את העניין הזה.

איתן כבל: סיכמנו.

איתן כבל: די, מספיק.

<אביטל סומפולינסקי: נחזור לוועדה עם נוסח מהודק יותר לגבי האפשרות של הערעור.

איתן כבל: נוסח לא מצמצם.

<אביטל סומפולינסקי: השאלה עדיין מה הכוונה.

<אביטל סומפולינסקי: האם הכוונה היא שבית-המשפט נכנס לנעלי המומחה ומתחיל לקבוע מה זה רווח סביר ומה זה מחיר סביר?

<אביטל סומפולינסקי: או שבית-המשפט מסתכל על עבודת המומחה ואומר: המומחה שקל את כל השיקולים, הוא בדק את כל המסמכים הנכונים, הוא הכניס את כל אמות המידה?

איתן כבל: זו הכוונה.

<אדר זהבי: אז אין לזה ערך, זה לא תמלוג זמני מול תמלוג קבוע.

איתן כבל: תסלחו לי, אתם לא תכתיבו לי את נוסח המשפט, איפה יהיה הנושא ואיפה המושא.

<אדר זהבי: זה לא מה שאמרת בתחילת הישיבה.

איתן כבל: מה אתם עושים עכשיו?

איתן כבל: אתם בעצם אומרים לי שבסוף הכול הרי יגיע לבית-המשפט.

<אדר זהבי: אמרת שהמומחה קובע תמלוג זמני.

<אדר זהבי: אז תגדיר את זה כך.

יוסי יונה: לא, זה לא בית-משפט לערעורים.

<אדר זהבי: איתן כבל, תגדיר את זה בדיוק כך, כפי שאמרת, כתמלוג זמני.

דוד אמסלם: אם מבחינתך הערוץ באוויר משדר, עכשיו יש ביניהם מחלוקת כספית, מה אכפת לך?

איתן כבל: אגיד לך מה אכפת לי, כי יש צד שרוצה ודאות כלכלית.

<דרור שטרום: מה זה שונה מכל סכסוך אחר?

איתן כבל: זה שונה.

איתן כבל: אסביר לך.

איתן כבל: לא, לא נגמר.

דוד אמסלם: עכשיו יש מחלוקת כספית בין שני הצדדים, כמו בין כל שני אנשים רגילים.

דוד אמסלם: שיריבו ביניהם שנה, שנתיים.

דוד אמסלם: מה זה משנה?

דוד אמסלם: הרי ברגע שהוא באוויר אני מתחיל לקנות אותו.

<מל פולישוק בלוך: בינתיים הציבור משלם.

יוסי יונה: השאלה מה תפקידו של בית-המשפט.

יוסי יונה: זה צריך להיות כמו בג"ץ.

איתן כבל: בדיוק.

איתן כבל: זה צריך להיות הליך כמו בבג"ץ.

איתן כבל: הוא אומר: "אדוני, לא שקלת, לא ביצעת את עבודתך".

איתן כבל: זה הכול.

איתן כבל: אם לא, זה לא יגמר.

<אדר זהבי: אם כך, זה לא תמלוג זמני.

דוד אמסלם: אלך לשיטתך.

דוד אמסלם: נניח שעכשיו הבאנו את זה כך פתוח לבית-המשפט המחוזי ואני השופט.

דוד אמסלם: אני קודם כול בודק את ההליך.

דוד אמסלם: אם אני רואה שהדברים התנהלו פחות או יותר כפי שצריך אז אני מתקדם.

דוד אמסלם: אני לא מכיר כמעט דבר כזה.

דוד אמסלם: אני אומר: "אדוני השופט, אתה שופט במדינת ישראל, שופט חשוב בבית-המשפט המחוזי, שקול את השיקולים שלך".

יוסי יונה: זה לא בית-משפט לערעורים.

<אסתי פלדמן: זה מאוד-מאוד מקובל בעולם.

דוד אמסלם: זה דומה לכל סכסוך כספי בין שני אנשים.

איתן כבל: יש פה טעות קונצפטואלית.

איתן כבל: אנחנו לא באים עכשיו לתפוס את המומחה, שכבר אספנו, ועד שנמצא אותו.

איתן כבל: אני רוצה שכולם ידעו שמדובר בתהליך הכי קצר שיכול להיות.

איתן כבל: אני לא בא להתחיל את כל התהליך מתחילתו .

איתן כבל: אם הגיע בית-המשפט למסקנה שהתהליך היה סביר- - -

יוסי יונה: זה שונה מערעורים, ששם מתחילים הכול מאפס.

איתן כבל: בדיוק, זו אינה הכוונה.

איתן כבל: עד אז המחיר הזמני קיים.

איתן כבל: הרי מה העניין מבחינתך?

איתן כבל: שהמחיר צריך להיות ידוע כל הזמן.

איתן כבל: זה הכול.

איתן כבל: הרי גם בערעור יש תמיד צד ש"אוכל אותה", שלוח הזמנים כואב לו.

איתן כבל: יכול להיות שהוא הצודק בסוף.

דוד אמסלם: בואו נשאיר את זה פתוח.

דוד אמסלם: אנחנו צריכים לנהל שיחת הבהרה בעניין הסעיף הזה.

דוד אמסלם: נדבר גם על זה.

<אדר זהבי: אז אין תמלוג זמני, זה ירד.

איתן כבל: חברות וחברים, תראו איך אתם עושים ריקוד תימני כל הזמן, צעד לפנים ושניים לאחור.

איתן כבל: זה לא הפוך.

איתן כבל: אתה מפרש אותי בחיי?

איתן כבל: אדר זהבי, אתה טועה.

איתן כבל: אני מדבר כל הזמן על תהליכים סבירים ונורמטיביים, לא תהליכי "חפירה".

איתן כבל: יש לך משום מה איזו סיבה כל הזמן להגיד איך זה.

איתן כבל: שינית את דעתך במאה-ושמונים מעלות מהדיונים הקודמים, אני לא יודע למה וזה גם לא ענייני.

<אביטל סומפולינסקי: אם אני מבינה את הסיפה נכון, היא כובלת את שיקול הדעת של בית-המשפט.

<אביטל סומפולינסקי: אנחנו קובעים לבית-המשפט ממתי חלה הפסיקה שלו.

<אסתי פלדמן: הכוונה בסיפה, לבקשת היושב-ראש, הייתה להגיד שהחלטת בית-המשפט באה תחת החלטת המומחה, היא מבטלת את החלטת המומחה ובאה במקומה.

<אסתי פלדמן: זה דבר שלנו היה פשוט להבין.

<אביטל סומפולינסקי: בית-המשפט יקבע את שיקבע.

<אביטל סומפולינסקי: להגיד לבית-המשפט שאם הוא יחשוב אחרת כי בנסיבות העניין- - -

<אסף וסרצוג: אז תכתבי "אלא אם כן חשב בית-המשפט אחרת".

<רון קופמן: חבר הכנסת אמסלם, אני רוצה לשאול אותך, אם הייתם קובעים מלכתחילה, אם הייתם קובעים כבר בעבר שבראש ועדת המומחים יהיה שופט מכהן אז לא היית מגיע לדיון ב-12 הסעיפים שעברנו עד עכשיו.

<רון קופמן: אתם מדברים על סמכויות בית-המשפט.

<אסתי פלדמן: איך "שופט מכהן"?

איתן כבל: רון קופמן, אני סוגר לך דלת, אתה נכנס דרך החלון, אני סוגר את החלון, אתה יוצא בדרך אחרת.

איתן כבל: עזוב, הבנו את העניין הזה, ואני אפילו לא נגד, אבל יש תהליך, אנחנו כבר אחריו.

איתן כבל: אני לא מחזיר את הדיון לאחור רק כי אתה הגעת לכאן.

דוד אמסלם: אנחנו שוקלים להביא לכל התוכניות שאתה משדר שופט בדימוס, יישב אתך שופט בדימוס בפנל...

איתן כבל: הוא תמיד יידע טוב יותר...

<אסתי פלדמן: מבחינתנו הסיפה מובנת מאליה.

<אסתי פלדמן: אין לנו התנגדות להוריד אותה אם יש דרישה כזאת של הוועדה.

<אביטל סומפולינסקי: אם לא מורידים אותה, לדעתי בכל מקרה צריך להוסיף: "אלא אם כן בית-המשפט קבע אחרת".

<אסתי פלדמן: אפשר להוריד את הסיפה כי בית-המשפט תמיד יכול לקבוע מה שהוא רוצה.

<אסתי פלדמן: אפשר להוריד את הסיפה ואז זה נשאר לשיקול דעתו המוחלט של בית-המשפט.

איילת נחמיאס ורבין: הנושא של המחיר.

איתן כבל: כן.

איתן כבל: מי בעד?

דוד אמסלם: אני מבקש שלא תצביע על הסעיף.

דוד אמסלם: בואו נדבר.

איתן כבל: נעבור לסעיף הבא.

איתן כבל: אסף וסרצוג, אל תעשה לי פרצופים.

<אסף וסרצוג: אפשר להצביע על העיקרון ולאחר מכן לנסח אותו.

איתן כבל: יש לי גם יועצת משפטית שאומרת שמבחינת הניסוח זה עדיין לא בשל להצבעה.

איתן כבל: היא בעלת הבית שלי בעניין הזה.

<אסתי פלדמן: עשינו כאן תיקון קטן, השמטנו את "מפעל ספורט משמעותי".

<אסתי פלדמן: מה שקראתי הוא הנוסח.

<אביטל סומפולינסקי: את מפעל הספורט המשמעותי הוא לא צריך לשדר?

<אסתי פלדמן: לא.

<אסתי פלדמן: לא באופן מלא ללא קטיעה.

<אסתי פלדמן: הוא לא קולט ערוץ שלם.

<אביטל סומפולינסקי: קודם הוועדה הצביעה על הנוסח שמדבר על האריזה, שהוא מקבל מ"פרטנר" לדוגמה את האריזה של הזכות הזאת ולא רק את המפעל עצמו.

<אביטל סומפולינסקי: עכשיו אנחנו אומרים שהוא לא חייב לשדר את כל האריזה אלא הוא יכול לשדר רק את המפעל?

<אביטל סומפולינסקי: זה הרעיון?

<אסתי פלדמן: כן.

איתן כבל: הרעיון נכון.

<אסתי פלדמן: תראו שבחלק של מפעל הספורט המשמעותי לא הייתה החובה הזאת.

<אביטל סומפולינסקי: אם לספק תכנים יש מפעל ספורט שהוא לא במסגרת ערוץ ספורט, יש לו חובת מכירה של האריזה, אבל מי שקונה לא חייב לשדר את האריזה, הוא יכול לשדר רק את המפעל.

איתן כבל: זה נכון מאוד.

איתן כבל: תודה רבה.

איתן כבל: העניין פשוט.

איתן כבל: אני חוזר על אותה אמירה לגבי חברה שרכשה ואין לה ערוץ.

איתן כבל: הוא אומר: אני רוצה שתהיה חובת מכירה, שלא יעשו לי עיקוף.

איתן כבל: אני אומר: גם אם יש משחק אחד שהוא משדר, כפי שערוץ 2 רוכש משחק, שגם בזה תהיה חובת מכירה, שלא יגיד: "אני לא מוכר".

<תמיר אפורי: אבל אז זה לא חל עליו כאשר זה בזמן אמת, כשזה בלי עריכה?

<תמיר אפורי: איך זה לא חל עליו?

איתן כבל: תדאג שזה יהיה אצלך ארוז.

<רון קופמן: יכולת לשדר את זה בלי- - -

איתן כבל: חברים יקרים, תסלחו לי, אני לא מדבר על הנחיות המפעיל.

איתן כבל: למה אתם מיתממים?

איתן כבל: כל העניין הוא שכאשר יש לך ערוץ שלם – היום החוק מדבר על מכירת ערוצים.

איתן כבל: הוא קנה, אבל הוא לא הקים ערוץ ספורט.

איתן כבל: הוא משדר את זה פעם בתוכנית כזו אחרי "רחוב שומשום".

איתן כבל: ואתה אומר: מה אתה רוצה ממני?

איתן כבל: זה לא ערוץ, אני לא חייב למכור את זה, אני מעלה את זה בתוך הרפרטואר ה"שומשומי" שלי.

איתן כבל: אז אני אומר: סליחה, גם אם תתחכם וגם אם תקנה את זה בשיטה הזו, חובת המכירה חלה גם על זה.

איתן כבל: אנחנו עוד לא תופסים את כל ה"תחמונים" שינסו לעשות.

איתן כבל: תודה רבה.

איתן כבל: כאן זה שיפור.

<תמיר אפורי: זה בכלל לא הדיון.

איתן כבל: אני מודה לאדוני.

איתן כבל: התפקיד שלך לייעץ לנו להצביע.

איתן כבל: .. מי בעד סעיף קטן (יד)?

איתן כבל: ירים את ידו.

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: הסעיף נתקבל.

איתן כבל: תודה רבה לכם, חג שמח.

איתן כבל: אני אומר למשרד האוצר ואומר לנו, אם אתם לא תיפגשו, אנסה לקבוע את זה איתה באופן מידי – הדיון לא יימשך יותר מאשר בשבועיים הראשונים של המושב.

איתן כבל: אני רק אומר לכם את הדבר הבא, תרשמו את זה לפניכם, זה לא יהיה ברמה שאנחנו כוועדה ואתם כמשרד אוצר מוצאים עצמנו במרווח כזה של אי הבנה של דברים, שאני צריך כל הזמן שאתם תסבירו לנו לְמה אתם מתכוונים.

איתן כבל: זה לא יחזור על עצמו.

איתן כבל: תודה רבה.

איתן כבל: נסיעה טובה.

איתן כבל: הישיבה נעולה.